കഥയും കാര്യവും: Eid Trip (2011) (6/11 to 9/11) in my note..\nEid Trip (2011) (6/11 to 9/11) in my note..\nജിദ്ദയില് നിന്ന് 06/11 യാത്ര തിരിച്ചു ജിസാന്, ഫുര്‍സാന് ദ്വീപ്, അബഹ തുടങ്ങിയ സ്ഥലങ്ങള് സന്ദര്‍ശിച്ചു 09/11 രാവിലെ തിരിച്ചെത്തിയ പത്തു കുടുംബങ്ങള് അടങ്ങിയ ഞങ്ങളുടെ സംഘം. രസകരമായ യാത്രാ വിവരണങ്ങളും, ചിത്രങ്ങളും, വീഡിയോയും ചുവടെ ...\nജിസാന് തുറമുഖത്തു നിന്ന് ഫുര്‍സാന് ദ്വീപിലേക്ക് പുറപ്പെടാന് തയ്യാറായി നില്‍ക്കുന്ന കപ്പലില് നിന്നുള്ള രംഗങ്ങള്. ക്യാമറ അനുവദിക്കാത്തത് കൊണ്ട് പരിമിതമായി മാത്രമേ ചിത്രീകരിക്കാന് കഴിഞ്ഞുള്ളൂ ..\nരാത്രിയില് രണ്ടു മണിക്ക് ഉറങ്ങി, പുലര്‍ച്ചെ നാല് മണിക്ക് എഴുന്നേറ്റു തയ്യാറായി, അഞ്ചു മണിക്ക് ടിക്കറ്റ് കൌണ്ടറില് എത്തിയ ഞങ്ങള്‍ക്ക് കാണാന് കഴിഞ്ഞത് ഗേറ്റും കടന്നു പുറത്തേക്കു നീണ്ടു നില്‍ക്കുന്ന ഭീകരന് ക്യൂ ആണ്. നീണ്ട മൂന്നു മണിക്കൂര് കാത്തിരിപ്പിന് ഒടുവില് ഒന്‍പതു മണിയുടെ കപ്പലിനു ടിക്കറ്റ് ലഭിച്ചു. അതിന്‍റെ മുഴുവന് ക്രഡിറ്റും ഊര്‍ജ്ജ്വസലരായ ഞങ്ങളുടെ പെണ്‍പടക്കാണ്. മുറി അറബിയുടെയും, ആവേശത്തിന്റെയും, ശബ്ദ കോലാഹലങ്ങളുടെയും പിന്‍ബലത്തില് അവര് നാല്പതോളം പേരുടെ ഇഖ്‌ാമ നല്‍കി ടിക്കറ്റ് എടുത്തു. കപ്പലില് കയറിയത് മാത്രമേ പലര്‍ക്കും ഓര്‍മ്മയുള്ളൂ ..ഒരു മണിക്കൂര് സുഖ നിദ്ര ...സൂര്യന് ഉച്ചിയില് നില്‍ക്കുന്ന വെയിലില് ഫുര്‍സാനില് ലാന്‍ഡ് ചെയ്തു. നേരത്തേ പറഞ്ഞു വച്ചിരുന്ന വണ്ടി ഞങ്ങളുടെ മുന്‍പേ ഇറങ്ങിയ ചില വിരുതന്‍മാര് കയ്യിലാക്കി. അടുത്ത വണ്ടിക്കു കാത്തിരുന്ന ഞങ്ങളെ പട്ടാളക്കാരന് രണ്ടു കിലോമീറ്റര് ദൂരെയുള്ള ഗേറ്റിന്റെ പുറത്തേക്കു ഓട്ടിച്ചു വിട്ടു. നാട്ടിലെ ഒരു വലിയ പ്രകടനത്തെ അനുസ്മരിപ്പിക്കുമാറു ഞങ്ങളുടെ സംഘം നടന്നു നീങ്ങി. അതിന്‍റെ വീഡിയോ എടുക്കാന് മറന്നു പോയതു ഇത് എഴുതുമ്പോള് ഒരു നഷ്ടമായി തോന്നുന്നു.\nമറ്റൊരു വണ്ടിയില് നേരെ തിരിച്ചുള്ള ടിക്കറ്റ് എടുക്കാനുള്ള കൌണ്ടറില് എത്തി. അവിടുത്തെ തിക്കും തിരക്കും ആ ദിവസത്തെ അവസാന കപ്പല് മൂന്നു മണിക്ക് മടങ്ങാന് കഴിയില്ല എന്ന് മനസ്സിലാക്കി സ്പീഡ് ബോട്ടില് തിരിച്ചു പോകാന് തീരുമാനിച്ചു. അത് വരെ ദ്വീപ് കറങ്ങി കാണാനും തീരുമാനിച്ചു. രസകരമായ ഒരു കാര്യം എന്തെന്നാല് ആ കപ്പലില് ഇറങ്ങിയ മിക്കവരും ആദ്യം എത്തിയത് മടക്ക യാത്രക്കുള്ള ടിക്കറ്റ് വാങ്ങാനാണ്. അവിടുത്തെ തിക്കിലും തിരക്കിലും മണിക്കൂറോളം നിന്നതിനു ശേഷം മൂന്നു മണിക്കുള്ള കപ്പല് കിട്ടിയാല് ആയി. ഞങ്ങള് ആ ഉദ്യമത്തില് നിന്ന് ആദ്യമേ പിന്തിരിഞ്ഞു. ആരോ അടുത്ത് ഒരു ഇന്ത്യന് ഭോജനശാല ഉണ്ടന്നു പറഞ്ഞു. ഞങ്ങള് വണ്ടിയില് കയറി അങ്ങോട്ടേക്ക് തിരിച്ചപ്പോഴേക്കും ഈ ചര്‍ച്ച കേട്ട് നിന്ന മറ്റൊരു മലയാളി സംഘം അവിടം ലക്ഷ്യമാക്കി കുതിച്ചു. ഞങ്ങള് എത്തുമ്പോഴേക്കും ഹോട്ടല് നിറഞ്ഞു കവിഞ്ഞിരുന്നു. ഞങ്ങള് വിട്ടു കൊടുക്കുമോ ഞങ്ങള് തറയില് ഇരുപ്പ് ഉറപ്പിച്ചു. അവിടെ ജോലി ചെയ്തിരുന്ന മലയാളികള് ഒന്ന് ഊറി ചിരിച്ചു കൗതുകത്തോടെ ഞങ്ങളെ നോക്കി.\nഭക്ഷണത്തിന് ശേഷം ഫുര്‍സാന് കാണാന് പുറപ്പെട്ടു. വിജനവും വരണ്ടതുമായ ഭൂപ്രദേശം. കേരളത്തിന്‍റെ തൊട്ടപ്പുറത്തുള്ള പ്രകൃതിരമണീയമായ, ഊഷ്മളത തുളുമ്പുന്ന ലക്ഷദ്വീപോ, മാലിയോ, അണ്ടമാനോ കണ്ടിട്ടില്ലാത്ത ഞാന് മൈലുകള് താണ്ടി ഫുര്‍സാന് ദ്വീപ് കാണാന് എത്തി. ഭൂപ്രകൃതിയുടെ ചെറിയ വീഡിയോ താഴെ കൊടുത്തിരിക്കുന്നു.\nഇത് കാണുമ്പോള് നിനക്ക് അങ്ങനെ തന്നെ വേണം എന്ന് നിങ്ങള് കരുതുന്നുണ്ടാവും..അല്ലേ ..എങ്കില് തെറ്റി...ചെറിയ പ്രതീക്ഷകള്‍ക്കും ആസ്വാദനത്തിനും വഴി തുറന്നു ചില കടല് തീരങ്ങള് ഞങ്ങള് കണ്ടെത്തി. ചിലത് താഴെ കൊടുത്തിരിക്കുന്നു\nമനോഹരമായി വിവിധ വര്‍ണ്ണങ്ങളില് ആലേഖനം ചെയ്യപ്പെട്ടു കടന്നിരുന്ന കടലിന്‍റെ മാറില് അല്‍പ നേരം നീന്തി തുടിച്ചതിനു ശേഷം, 55 കി.മി. വിസ്തീര്‍ണമായ ഫുര്‍സാന് ദ്വീപ് വാഹനത്തില് ചുറ്റി കണ്ടു ബോട്ട് ജട്ടിയിലേക്ക് നടന്നു. അഞ്ചു കുടുംബങ്ങളായി രണ്ടു സ്പീഡ് ബോട്ടില് ജിസാന് പോര്ട്ടിലേക്ക് തിരിച്ചു. സന്ധ്യ സമയം. ആഴ കടലുനുള്ളില് തിരകളുടെ വേലി ഏറ്റങ്ങള്. ജീവന് കയ്യില് പിടിച്ചിരുന്ന ഒരു മണിക്കൂര്. ജീവിതത്തില് ഇത് വരെ അനുഭവിച്ചിട്ടിലാത്ത ആകുലതയുടെ നിമിഷങ്ങള്. അമരത്തില് മമ്മൂട്ടിയുടെ വഞ്ചി തിരകള്‍ക്ക് മുകളിലൂടെ ഉയര്‍ന്നു താഴുന്നത് പോലെ ഞങ്ങളുടെ ബോട്ടും. തുടക്കത്തില് ചിത്രീകരിച്ച രംഗങ്ങള് ചുവടെ..ആഴക്കടലിലേക്ക് പ്രവേശിച്ചതും ക്യാമറയും ചിരിയും അകന്ന തീക്ഷണ മുഹൂര്‍ത്തങ്ങള്.\nചൂടും തിരക്കും ഒഴിയാത്ത ഒരു ദിനത്തിനോടുവില് ഗള്‍ഫിലെ യുറോപ്പ് എന്നറിയപ്പെടുന്ന ഹരിതതയുടെയും കോടമഞ്ഞിന്റെയും സുഖ ശീതളിമയില് തല ഉയര്‍ത്തി നില്‍കുന്ന അബഹയിലേക്ക് ആ രാത്രി തന്നെ ചുരം കയറിയുള്ള യാത്ര.\nഅബഹയിലെ രാവിലത്തെ കാഴ്ച അല് സൂദയിലെ പിക്നിക് ഏരിയ ആണ്. പകല് പതിനൊന്നു മണി ആയിട്ടും കോടമഞ്ഞിന്റെ മാസ്മരികതയില് ഇരുട്ട് നിഴലിച്ച മൊട്ട കുന്നുകളുടെ നെറുകയില് നിന്ന് വിദൂരതയിലേക്ക് നോക്കുമ്പോള് ഏതോ ഒരു നൈസര്‍ഗികതയുടെ , സാങ്കല്പികതയുടെ , അതിലുപരി ആദ്ധ്യാത്മികതയുടെ വര്‍ണ്ണ കാഴ്ചകള് മനസ്സിനെ മത്തു പിടിപ്പിച്ചു.\nഅബഹ വിവരണങ്ങള് തുടരും....\nPosted by Lulu Zainyi at 4:22 pm\nകൊമ്പന് 16 November 2011 at 16:10\nവിവരണം കൊള്ളാം ചിത്രീകരണം ഒരു സുഖം കിട്ടുന്നില്ല ഫോടോസാ ണെങ്കില് കുറച്ചു കൂടെ നന്നായേനെ\nAnonymous 27 November 2011 at 00:07\nexpecting abha story soon,,,


biggboss house sabu say sorry in pearle - Malayalam Filmibeat\n| Updated: Sunday, August 5, 2018, 15:15 [IST]\nബിഗ് ബോസ് ഹൗസിൽ സാബുവിന്റെ കുമ്പസാരം | filmibeat Malayalam\nബാക്കിയുളള റിയാലിറ്റി ഷോകളെ പോലെയല്ല ബിഗ് ബോസ്. എന്താണോ വീട്ടിനുള്ളിൽ മത്സരാർഥികളും ഇടയിൽ സംഭവിക്കുന്നത് അത് അതേ പടി പ്രേക്ഷകരുടെ മുന്നിൽ എത്തുകയാണ്. എഡിറ്റിങ്ങോ പ്രത്യേകിച്ച് ഒരു തിരക്കഥയുടേയും അടിസ്ഥാനത്തിലല്ല ബിഗ് ബോസ് നീങ്ങുന്നത്. ഒരു റിയാലിറ്റി ഷോയുടെ വിജയത്തിനു പിന്നിൽ ആ ഷോയുമായി പ്രവർത്തിക്കുന്ന സകലരുടേയും പങ്കുണ്ട്. എന്നാൽ ബിഗ് ബോസ് ഷോയുടെ വിജയം മത്സരാർഥികളുടെ കയ്യിലാണ്. മത്സരാർഥികൾ എങ്ങനെ പെരുമാറുന്നുവോ അതനുസരിച്ചിരിക്കും ഷോയുടെ വിജയവും പരാജയവും.\nസാബുവിനേയും അനൂപിനേയും പൊളിച്ചടുക്കി മോഹൻലാൽ!! പേളി കുറ്റക്കാരിയാണോ? സത്യാവസ്ഥ ഇങ്ങനെ...\nആദ്യനാളുകളിൽ ബിഗ് ബോസ് ഹൗസിൽ മത്സരാർഥികളുടെ ഇടയിൽ കളിയും ചിരിയും തമാശയുമായിരുന്നു കാണാൻ സാധിച്ചത്. പ്രശ്നമുണ്ടായാലും അവർ തന്നെ പറ‍ഞ്ഞ് പരിഹരിക്കുകയും അത് വലിയ വിഷയമാകാതിരിക്കാനും ശ്രമിക്കുമായിരുന്നു. എന്നാൽ ദിവസങ്ങൾ കഴിയുതോറും ആ അവസ്ഥയിൽ മാറ്റം വരുകയായിരുന്നു. കളി മുറുകും തോറും കളി ചിരിയ്ക്ക് പകരം വഴക്കും വാക്വാദങ്ങളും വീട്ടിൽ നിത്യ സംഭവമായി കൊണ്ടിരിക്കുകയാണ്. ബിഗ് ബോസ് ആരംഭിച്ചപ്പോൾ ഏറ്റവും അടുത്ത സുഹൃത്തുക്കളായിരുന്നു പേളിയും സാബുവും. എന്നാൽ ദിവസങ്ങൾ കഴിയും തോറും ഇവർക്കിടയിൽ പ്രശ്നങ്ങൾ കൂടി വന്നിരുന്നു. സഹോദരിയുടെ മകളെ പോലെയാണ് പേളിയെ കണ്ടിരുന്നത് എന്ന് പറ‍ഞ്ഞ സാബു പേളിയെ 'ചെകുത്തന്റെ മുട്ട' എന്നു വരെ വിശേഷിപ്പിച്ചു. ഇത് സോഷ്യൽ മീഡിയയിൽ വൻ ചർച്ച വിഷയമായിരുന്നു. ഇതിനു വിശദീകരണമായി സാബു തന്നെ രംഗത്തെത്തിയിരിക്കുകയാണ്. സാബുവിന്റെ തുറന്നു പറച്ചിൽ കാണാം.\nപേളി സാബു തർക്കം\nബിഗ് ബോസ് ഹൗസിൽ പേളിയുമായി വാക്ക് തക്കമുണ്ടായതിനെ തുടർന്നായിരുന്നു ചെകുത്താന്റെ മുട്ട എന്ന പരാമർശം ഉയർന്നു വന്നത്. അഞ്ജലിയോട് ബിഗ്ബോസിൽ ചിലർ വിവേചനം കാണിക്കുന്നു എന്നുള്ള സംസാരം വന്നിരുന്നു. എന്നാൽ ഇതിനെതിരെ പേളി പ്രതികരിച്ചു. ഇതിനെ തുടർന്ന് പേളിയും സാബുവും തമ്മിൽ വാക്ക് തർക്കമുണ്ടാവുകയായിരകുന്നു. പേളിയാണ് വിവേചനം കാണിക്കുന്നതെന്ന് സാബു തുറന്നടിച്ചു. ഇതിനെ ചൊല്ലി ഇരുവരും തർക്കം മൂർച്ചിക്കുകയായിരുന്നു.\nഇവർക്കിടയിലേയ്ക്ക് സുരേഷും ര‍ഞ്ജിനിയും ഇടപെട്ട് പ്രശ്നം പരിഹരിക്കാൻ ശ്രമിച്ചിരുന്നു. അ‍ഞ്ജലിയുടെ വസ്ത്രം അനൂപ് ധരിച്ചതിനെ പേളി മറ്റൊരു രീതി പേരുമാറിയെന്നും . അത് വിവേചനമാണെന്നും സാബു പറഞ്ഞു. എന്നാൽ പേളി തന്റെ നിലപാടിൽ ശക്തമായി തന്നെ ഉറച്ചു നിന്നിരുന്നു. എന്നാൽ പേളിയ്ക്കെതിരെ അനൂപും രംഗത്തെത്തിയിരുന്നു. അയ്യേ എന്ന് പേളി പറ‍ഞ്ഞു എന്ന് അനൂപ് ഉറച്ചു തന്നെ നിന്നിരുന്നു.\nഈ സംഭവത്തിൽ പേളിയ്ക്കെതിരെ ശക്തമായി തന്നെ സാബു പ്രതികരിച്ചിരുന്നു. അതിന്റെ ഭാഗമായി ചെകുത്താന്റെ മുട്ട, ചെകുത്താന്റെ കുഞ്ഞ് എന്നിങ്ങനെയുള്ള പദപ്രയോഗങ്ങൾ നടത്തിയിരുന്നു. ഇത് ബിഗ് ബോസ് ഹൗസിൽ വൻ ചർച്ചയ്ക്ക് വഴിവെച്ചിരുന്നു. ചെകുത്താന്റെ മുട്ട എന്ന പദപ്രയോഗത്തിനും സാബു വിശദീകരണം നൽകിയിരുന്നു.\nസാബുവിന് ട്രോളി മോഹൻലാൽ\nചെകുത്താന്റെ മുട്ട പദപ്രയോഗത്തിൽ സാബുവിനെ മോഹൻലാൽ കളിയാക്കിയിരുന്നു. ചെകുത്താന് മുട്ടയൊന്നും ഇല്ലയെന്നായിരുന്നു മോഹൻലാലിന്റെ പരിഹാസം. ഷോ എല്ലാവരും കാണുന്നതാണെന്നും വാതക്കുകൾ സൂക്ഷിച്ച് ഉപയോഗിക്കണമെന്നും അദ്ദേഹം പറ‍ഞ്ഞു. എന്നാൽ ഈ പ്രശ്നം താൻ പേളിയുമായി സംസാരിച്ച് പരിഹരിച്ചെന്നും സാബുആ വേദിയിൽ പറഞ്ഞു.\nവീടുമായി അധികം ബന്ധമില്ല\nപേളിയെ ചെക്കുത്താന്റെ മുട്ട എന്ന വിശേഷിപ്പിച്ചത് മനപ്പൂർവ്വമല്ലെന്നും തനിയ്ക്ക് അങ്ങനെ പറഞ്ഞതിൽ വിഷമമുണ്ടെന്നും സാബു വ്യക്തമാക്കി. കൂടാതെ തനിയ്ക്ക് വീടുമായി അധികം ബന്ധമില്ലാത്ത ആളാണ്. അധികം താമസിക്കുനനത് സുഹൃത്തുക്കൾക്കൊപ്പമാണ്. ആ ഒരു പ്രശ്നം തനിയ്ക്കുണ്ടെന്നും സാബു പറ‍ഞ്ഞു. ബിഗ് ബോസിൽ ഹൈസിൽ താൻ സൂക്ഷിച്ചാണ് പെരുമാറുന്നതെന്നും ഇടയ്ക്കിടെ ഈ സ്വഭാവം പുറത്തു ചാടി വരുന്നുണ്ടെന്നും സാബു പറഞ്ഞു.\nഷിയാസിന്റെ തുറന്നു പറച്ചിൽ\nസാബു മാത്രമല്ല ഷിയാസും തന്റെ ഉള്ളിലുളളത് ബിഗ് ബോസ് വേദിയിൽ തുറന്നു പറഞ്ഞിരുന്നു. തനിയ്ക്ക് സംസാരിക്കാൻ ഒരു അവസരം ആരും നൽകുന്നില്ല എന്നായിരുന്നു ഷിയാസിന്റെ പരാതി. അത് തന്നെ തളർത്തിയെന്നും ഷിയാസ് പറഞ്ഞു.\nഅർച്ചനയും സാബുവിനും വിമർശനം\nഅർച്ചനയും സാബുവുമായിരുന്നു ഷിയാസിന്റെ പരാതിയിലെ പ്രധാന വ്യക്തിത്വങ്ങൾ. അർച്ചന തന്നെ ചെറിയ കുട്ടിയായിട്ടാണ് പരിഗണിക്കുന്നതെന്നും . തനിയ്ക്ക് കളിയ്ക്കാൻ അവസരം തരുന്നില്ലെന്നും ഷിയാസ് ആരോപിച്ചു. താൻ ചെറുതല്ലെന്നും പ്രായത്തിൽ വിവാഹം കളിച്ചിരുന്നെങ്കിൽ അർച്ചയെ പോലുളള കുട്ടികൾ ഉണ്ടാകുമായിരുന്നെന്നും ഷിയാസം പറഞ്ഞു.\nസാബുവിന്റെ പെരുമാറ്റം തന്നെ വളരെ അധികം വേദനിപ്പിക്കുന്നെന്നും ഷിയാസ് പറ‍ഞ്ഞു. താൻ കൂടുതൽ ബഹുമാനം കൊടുക്കുന്ന ഒരു വ്യക്തിയാണ് സാബു എന്നും. എന്നാൽ അദ്ദേഹത്തിന്റെ പെരുമാറ്റം അങ്ങേയറ്റം വേദന ജനിപ്പിക്കുന്നെന്നും ഷിയാസ് പറഞ്ഞു. തുടർന്ന് അനൂപ് ഷിയാസിനെ കെട്ടിപ്പിടിച്ചു ആശ്വസിപ്പിച്ചു.\nനല്ല ഉപദേശങ്ങൾ നൽകുന്ന വ്യക്തി\nഅനൂപ് വളരെ നല്ല ഉപദേശങ്ങൾ നൽകുന്ന വ്യക്തിയാണ്. അതിനാൽ അദ്ദേഹം പറയുന്നത് തന്നെ വേദനിപ്പിക്കാറില്ല. ഞാൻ തെറ്റ് കാണിക്കുമ്പോൾ മാത്രമാണ് ഇടപെടുന്നത്. അല്ലാതെ അദ്ദേഹം തന്നെ ഒന്നും പറയാറില്ലെന്നും ഷിയാസ് പറഞ്ഞു.\nഷിയാസിന്റെ ഫാഷൻ ഷോ\nശനി ഞായർ ദിവസം ബിഗ് ബോസ് ഹൗസിൽ താരതമ്യേനേ ചിരിയും കളിയും വളരെ കുറവാണ്. കാരണം എലിമിനേഷൻ അംഗങ്ങളെ തളർത്തുന്നുണ്ട്. എന്നാൽ ഈ ആഴ്ചത്തെ ശനിയാഴ്ച ബിഗ് ബേസിൽ സന്തോഷമായിരുന്നു. ബിഗ് ബോസ് ഷിയാസിനു വേണ്ടി ഫാഷൻ ഷോ സംഘടിപ്പിച്ചിരുന്നു. നാലു സുന്ദരിക്കുട്ടികൾക്കൊപ്പം റാമ്പിൽ ചുവട് വയ്ച്ചു. ഇത് ബിഗ് ബോസ് ഹൗസിലെ വ്യത്യസ്തമായ കാഴ്ചയായിരുന്നു.\nbiggboss house sabu say sorry in pearle


India Team | വെസ്റ്റിന്‍ഡീസിനെതിരായ ഏകദിന, ട്വന്റി20 പരമ്പരയ്ക്കുള്ള ഇന്ത്യന് ടീമിനെ പ്രഖ്യാപിച്ചു: കുല്‍ദീപ്, കേദാര് ജാദവ്, ഭൂവി ടീമില്, സഞ്ജു പുറത്ത്; കേദാര് ജാദവ് ടീമില് ഇടംനേടി; വിശ്രമത്തിലായിരുന്ന വിരാട് കോഹ്‌ലി ടീമില് തിരിച്ചെത്തി - Malayalivartha.com Widgets Magazine\nവെസ്റ്റിന്‍ഡീസിനെതിരായ ഏകദിന, ട്വന്റി20 പരമ്പരയ്ക്കുള്ള ഇന്ത്യന് ടീമിനെ പ്രഖ്യാപിച്ചു: കുല്‍ദീപ്, കേദാര് ജാദവ്, ഭൂവി ടീമില്, സഞ്ജു പുറത്ത്; കേദാര് ജാദവ് ടീമില് ഇടംനേടി; വിശ്രമത്തിലായിരുന്ന വിരാട് കോഹ്‌ലി ടീമില് തിരിച്ചെത്തി\n21 NOVEMBER 2019 09:22 PM IST\nവെസ്റ്റിന്‍ഡീസിനെതിരായ ഏകദിന, ട്വന്റി20 പരമ്പരയ്ക്കുള്ള ഇന്ത്യന് ടീമിനെ പ്രഖ്യാപിച്ചു. ഇന്ത്യന് ട്വന്റി20 ടീമില് ഇടംപിടിച്ചിരുന്ന മലയാളി താരം സഞ്ജു സാംസണിന് കളത്തിലിറങ്ങാതെ തന്നെ ടീമിനു പുറത്താകേണ്ടി വന്നു. വിശ്രമത്തിലായിരുന്ന വിരാട് കോഹ്‌ലി ടീമില് തിരിച്ചെത്തി. അതേസമയം കേദാര് ജാദവ് ടീമില് ഇടംനേടി.\nഫോം കണ്ടെത്താനാകാതെ വിഷമിക്കുന്ന ഋഷഭ് പന്തിനെ വിക്കറ്റ് കീപ്പര് ബാറ്റ്‌സമാനായി നിലനിര്‍ത്തിയിട്ടുണ്ട്. ബാഗ്ലാദേശിനെതിരായ പരമ്പരയില് അരങ്ങേറ്റം നടത്തിയ ശിവം ദുബെ ടീമില് സ്ഥാനം നിലനിര്‍ത്തി. പരിക്കിനെ തുടര്‍ന്ന് ഹാര്‍ദ്ദിക് പാണ്ഡ്യയ്ക്ക് ടീമില് തിരിച്ചെത്താനാകാത്ത സാഹചര്യത്തിലാണ് ദുബെ ഏകദിന ടീമിലും ഇടംനേടിയത്. കുല്‍ദീപ് യാദവ്, യുസ്‌വേന്ദ്ര ചഹലും ലിമിറ്റഡ് ഓവര് മത്സരങ്ങളില് ഇന്ത്യന് ടീമില് ഇടംനേടി. ഇടവേളയ്ക്കു ശേഷം ഭുവനേശവര് കുമാര്, മുഹമ്മദ് ഷമി എന്നിവര് ഏകദിന, ട്വന്റി20 ടീമുകളില് തിരിച്ചെത്തി.\nഇന്ത്യന് ഏകദിന ടീം: വിരാട് കോഹ്‌ലി(ക്യാപ്റ്റന്), രോഹിത് ശര്‍മ്മ(വൈസ് ക്യാപ്റ്റന്), ശിഖര് ധവാന്, ലോകേഷ് രാഹുല്, മശ്രയസ് അയ്യര്, മനീഷ് പാണ്ഡെ, ഋഷഭ് പന്ത്(വിക്കറ്റ് കീപ്പര്), ശിവം ദുബെ, കേദാര് ജാദവ്, രവീന്ദ്ര ജഡേജ, യുസ്‌വേന്ദ്ര ചഹല്, കുല്‍ദീപ് യാദവ്, ദീപക് ചാഹര്, മുഹമ്മദ് ഷമി, ഭുവനേശ്വര് കുമാര്.\nഇന്ത്യന് ട്വന്റി20 ടീം: വിരാട് കോഹ്‌ലി(ക്യാപ്റ്റന്), രോഹിത് ശര്‍മ്മ(വൈസ് ക്യാപ്റ്റന്), ശിഖര് ധവാന്, ലോകേഷ് രാഹുല്, മശ്രയസ് അയ്യര്, മനീഷ് പാണ്ഡെ, ഋഷഭ് പന്ത്(വിക്കറ്റ് കീപ്പര്), ശിവം ദുബെ, വാഷിങ്ടന് സുന്ദര്,രവീന്ദ്ര ജഡേജ, യുസ്‌വേന്ദ്ര ചഹല്, കുല്‍ദീപ് യാദവ്, ദീപക് ചാഹര്, മുഹമ്മദ് ഷമി, ഭുവനേശ്വര് കുമാര്.\nസ്വന്തമായി എസ്ബിഐയുടെ വ്യാജ ശാഖ ആരംഭിച്ച യുവാവ് അറസ്റ്റില് (5 minutes ago)\nകോണ്‍സുലേറ്റ് വഴിയുള്ള സ്വര്‍ണക്കടത്ത്: നാലാം പ്രതി സന്ദീപ് നായരുടെ വീട്ടില് കസ്റ്റംസ് റെയ്ഡ്; സ്വര്‍ണം കടത്തിയ ബാഗുകള് കണ്ടെത്തിയെന്നാണ് റിപ്പോര്‍ട്ട് (16 minutes ago)\nകുപ്വാര ജില്ലയിൽ ഏറ്റുമുട്ടൽ; രണ്ട് ലഷ്കർ തീവ്രവാദികളെ സൈന്യം വധിച്ചു (31 minutes ago)\nസ്വപ്ന സുരേഷ് എൻഐഎ കസ്റ്റഡിയിൽ; തിരുവനന്തപുരം സ്വര്‍ണക്കടത്ത് കേസ് പ്രതികളായ സ്വപ്‌ന സുരേഷും സന്ദീപ് നായരും എന്‍ഐഎ കസ്റ്റഡയിലായതായി റിപ്പോര്‍ട്ട്; ബെംഗളൂരു പോലീസിന്റെയും മധുരയിലെ കസ്റ്റസ് ഡിവിഷന്റെയും (53 minutes ago)


സിഗ്നലില് നിര്‍ത്തിയിട്ട ഓട്ടോറിക്ഷയ്ക്കുപുറകില് ലോറിയിടിച്ച് ഓട്ടോ ഡ്രൈവര് മരിച്ചു | Lorry hits auto in the signal-auto driver died - Malayalam Oneindia\n» സിഗ്നലില് നിര്‍ത്തിയിട്ട ഓട്ടോറിക്ഷയ്ക്കുപുറകില് ലോറിയിടിച്ച് ഓട്ടോ ഡ്രൈവര് മരിച്ചു\nസിഗ്നലില് നിര്‍ത്തിയിട്ട ഓട്ടോറിക്ഷയ്ക്കുപുറകില് ലോറിയിടിച്ച് ഓട്ടോ ഡ്രൈവര് മരിച്ചു\nUpdated: Sun, Dec 24, 2017, 11:59 [IST]\nമലപ്പുറം: സിഗ്നലില് നിര്‍ത്തിയിട്ട ഓട്ടോറിക്ഷയ്ക്കുപുറകില് പാര്‍സല് ലോറിയിടിച്ച് ഓട്ടോ ഡ്രൈവര് മരിച്ചു. വട്ടംകുളം തൈക്കാട് ചളിയംകുണ്ടില് കുമാരന്റെ മകന് അജീഷ്‌കുമാര് (32) ആണ് മരിച്ചത്. ഇന്നലെ വൈകുന്നേരം അഞ്ചോടെ എടപ്പാള് ജംഗ്ഷന് കുറ്റിപ്പുറം റോഡിലായിരുന്നു അപകടം.\nസിഗ്നല് കണ്ടതിനെ തുടര്‍ന്ന് മുന്‍നിരയില് നിര്‍ത്തിയ വാഹനങ്ങള്‍ക്കുപുറകിലായി ഓട്ടോയും നിര്‍ത്തിയിരുന്നു. ഇതിനുപുറകിലായി വന്ന പാര്‍സല് ലോറി ഓട്ടോയ്ക്കുപുറകിലിടിച്ച് മുന്നിലുണ്ടായിരുന്ന ലിമിറ്റഡ് സ്റ്റോപ്പ്് ബസിനടിയിലേയ്ക്കു കയറ്റുകയായിരുന്നു.\nഅപകടത്തില് മരിച്ച അജീഷ്‌കുമാര്\nതകര്‍ന്ന ഓട്ടോയില്‍നിന്ന് അജീഷിനെ നാട്ടുകാര് പുറത്തെടുത്ത് എടപ്പാളിലെ സ്വകാര്യ ആശുപത്രിയിലെത്തിച്ചെങ്കിലും മരിച്ചു. അഖിലയാണ് അജീഷിന്റെ ഭാര്യ. എടപ്പാള് ആശുപത്രിയില് സൂക്ഷിച്ച മൃതദേഹം പോസ്റ്റ്‌മോര്‍ട്ടത്തിനുശേഷം ഇന്നു സംസ്‌ക്കരിക്കും.\nഅപകടത്തില് തകര്‍ന്ന ഓട്ടോറിക്ഷ\nഎടപ്പാള് മേഖലയില് ട്രാഫിക് മൂലം ഗതാഗതം സ്തംഭനവും വാഹനാപകടങ്ങളും ഉണ്ടാകുന്നത് പതിവാണ്. ഇതിന്റെ ഭാഗമായി പലതവണ ട്രാഫിക് പരിഷ്‌ക്കരണങ്ങള് നടപ്പാക്കിയെങ്കിലും ഒന്നും വിജയിച്ചില്ലെന്ന് മാത്രമല്ല വാഹനാപകടങ്ങള് വര്‍ധിക്കുകയും ചെയ്യുകയാണ്. സ്വകാര്യ ബസുകളുടെ അമിതവേഗതയാണ് മേഖലയില് പലപ്പോഴും അപകടം സൃഷ്ടിക്കുന്നത്.\nmalappuram accident death auto lorry മലപ്പുറം ഓട്ടോ ലോറി അപകടം\nLorry hits auto in the signal-auto driver died


കാട്ടാന നാട്ടിലിറങ്ങി; ജനം ഭീതിയിൽ | Ranni\nകാട്ടാന നാട്ടിലിറങ്ങി; ജനം ഭീതിയിൽ\nവ്യാപകമായി കൃഷി നശിപ്പിച്ചു\nറാന്നി: വടശ്ശേരിക്കര പഞ്ചായത്തിലെ ബൗണ്ടറി, അരീക്കക്കാവ്, ഒളികല്ല്, മണിയാർ പ്രദേശങ്ങളിൽ കാട്ടാനയെ ഭയന്ന് പുറത്തിറങ്ങാനാവാത്തസ്ഥിതിയായി. ദിവസങ്ങളായി പതിവായി ഒറ്റയാൻ ജനവാസമേഖലയിൽ എത്തുന്നു. ഇപ്പോൾ പകലും നാട്ടിലിറങ്ങുന്നു.\nമഴക്കാലം തുടങ്ങിയതോടെയാണിവ നാട്ടിലെത്തുന്നത്. മുമ്പൊക്കെ വനാതിർത്തിയിലെ കൃഷി ഭൂമിയിൽ മാത്രം എത്തിയിരുന്ന കാട്ടാന ഇപ്പോൾ റോഡരികിലൊക്കെ വരികയാണ്. ചക്കയുടെ മണംപിടിച്ചാണ് എത്തുന്നത്. ഏതാനും ദിവസംമുമ്പ് അരീക്കക്കാവിലെത്തിയ ഒറ്റയാൻ നാട്ടുകാർ നോക്കിനിൽക്കെ പ്ലാവിൽനിന്ന് ചക്ക അടർത്തിയെടുത്തു. കഴിഞ്ഞദിവസങ്ങളിൽ ബൗണ്ടറി ചിറയ്ക്കൽ ഭാഗത്ത് എത്തിയ ആന കൃഷികൾ വ്യാപകമായി നശിപ്പിച്ചു. വാഴക്കുന്നത്ത് ജിജോ വർഗീസ്, വാഴക്കുന്നത്ത് സജി, വലിയതറയിൽ അനു എന്നിവരുടെ വാഴ, തെങ്ങ്, കമുക് എന്നിവയെല്ലാം നശിപ്പിച്ചു. ജിജോയുടെ എട്ട് വലിയ തെങ്ങുകളാണ് ഏതാനും ദിവസങ്ങൾക്കിടയിൽ തള്ളിവീഴ്ത്തിയത്.\nവ്യാഴാഴ്ച വൈകീട്ട് നാലുമണിക്കാണ് കാട്ടാന കൃഷി സ്ഥലത്തെത്തിയത്. നാട്ടുകാർ കാണുമ്പോഴൊക്കെ വനപാലകരെ വിവരമറിയിക്കും. അവരും നാട്ടുകാരും ചേർന്ന് ശബ്ദമുണ്ടാക്കി ഇതിനെ വനത്തിലേക്ക് ഓടിക്കും. എന്നാൽ ഇവിടെനിന്ന് അടുത്തസ്ഥലത്തേക്ക് ആന എത്തുന്നു. കഴിഞ്ഞ ദിവസം മണിയാറിൽ എത്തിയ ഒറ്റയാൻ രണ്ടുപുരയിടങ്ങളിലെ കൃഷി നശിപ്പിച്ചതായി ഗ്രാമപ്പഞ്ചായത്ത് പ്രസിഡന്റ് മണിയാർ രാധാകൃഷ്ണൻ പറഞ്ഞു. പ്രസിഡന്റിന്റെ സമീപവാസികളായ രാധാകൃഷ്ണൻ, അശോക് എന്നിവരുടെ കൃഷികളാണ് നശിപ്പിച്ചത്.\nവനപാലകരെ വിവരമറിയിച്ചാലും അവരെത്തി ശബ്ദമുണ്ടാക്കി ഓടിച്ചുവിടുക മാത്രമാണ് ചെയ്യുന്നത്. കാട്ടാനയുടെ ശല്യമൊഴിവാക്കാൻ വനം വകുപ്പിന്റെ ഭാഗത്തുനിന്ന് ഒരു നടപടിയുമില്ലെന്നാണ് നാട്ടുകാരുടെ പരാതി. വന്യമൃഗശല്യത്തെ പറ്റി നിരവധി തവണ ഉന്നത ഉദ്യോഗസ്ഥരെ നേരിൽകണ്ട് പരാതി നൽകിയിട്ടുണ്ടെന്ന് മണിയാർ രാധകൃഷ്ണൻ പറഞ്ഞു. എന്നാൽ നടപടിയൊന്നുമുണ്ടാകുന്നില്ല.


കാര്യക്ഷമമായ സർവ്വീസ് ഉറപ്പാക്കാൻ; യാത്രക്കാരെ ഉൾപ്പെടുത്തി സർവ്വേ സംഘടിപ്പിച്ച് കെ.എസ്.ആർ.ടി.സി » Newsthen\nതിരുവനന്തപുരം: കാര്യക്ഷമമായ സർവ്വീസ് നടത്തുന്നതിന് വേണ്ടി യാത്രക്കാരെ ഉൾപ്പെടുത്തി കെഎസ്ആർടിസി സർവ്വേ ആരംഭിക്കുന്നു. കെഎസ്ആർടിസിയിലെ പരിഷ്കരണങ്ങളുടെ ഭാഗമായാണ് സർവ്വേ നടത്തുന്നത്. ഇതിൽ യാത്രക്കാർക്ക് ആശയങ്ങളും ആവശ്യങ്ങളും പങ്കുവെക്കാവുന്നതാണ്. കൂടാതെ കെ‌എസ്‌ആർ‌ടി‌സി സേവനങ്ങളിൽ യാത്രക്കാരുടെ സംതൃപ്തിയും രേഖപ്പെടുത്താം.\nഇതിൽ ആദ്യഘട്ടമായി മെഡിക്കൽ കോളേജ്, ഫോർട്ട് ആശുപത്രി, ജനറൽ ആശുപത്രി, തൈക്കാട് ആശുപത്രി, പേരൂർക്കട ആശുപത്രികളിലാണ് സർവ്വെ നടത്തുന്നത്. ജില്ലയുടെ വിവിധ ഭാഗങ്ങളിൽ നിന്ന് ഇവിടേക്ക് സർവ്വീസ് നടത്താനുള്ള സൗകര്യം ഉണ്ടോ എന്നാണ് ഈ സർവ്വെ കൊണ്ട് പരിശോധിക്കുന്നത്. അടുത്ത ഘട്ടമായി സെക്രട്ടറിയേറ്റ് തുടങ്ങി പബ്ലിക് ഓഫീസുകളിലും, അത് കഴിഞ്ഞ് ജനങ്ങൾ കൂടുതൽ യാത്രക്ക് ഉപയോഗിക്കുന്ന സ്ഥലങ്ങളിലേക്കുള്ള സർവ്വീസുകളെക്കുറിച്ചുമാണ് സർവ്വെ നടത്തുക. യാത്രക്കാർ ഇടയ്ക്ക് ഇറങ്ങി കയറാനുള്ള ബുദ്ധിമുട്ട് ഒഴിവാക്കി ഒറ്റ സർവ്വീസ് എങ്ങനെ നടപ്പിലാക്കാം എന്നതിന്റെ പ്രായോഗിക വശങ്ങളാണ് പരിശോധിക്കുന്നത്.\nയാത്രക്കാർക്ക് ബസ് ടെർമിനലുകളിൽ ആവശ്യമായ സൗകര്യങ്ങൾ നിർദ്ദേശിക്കാനും അവസരം ഉണ്ട്. കെ‌എസ്‌ആർ‌ടി‌സിയുടെ സേവന നിലവാരം ഉയർത്തുന്നതിന് യാത്രക്കാരിൽ നിന്ന് നൂതന ആശയങ്ങളും സർവ്വേയിൽ ശേഖരിക്കും.കെ.എസ്.ആർ. ടി. സി യുടെ സമഗ്ര വികസനമാണ് ഈ പദ്ധതിയുടെ ലക്ഷ്യമിടുന്നതെന്ന് സിഎംഡി അറിയിച്ചു\nkerala KSRTC passengers survey


പാലാ: കെഎം മാണി എന്ന വ്യക്തി 54 വർഷം എംഎൽഎ ആയിരുന്ന പാലാ മണ്ഡലത്തിൽ ഒരു മാറ്റം ആണ് ഇടത്പക്ഷം ഉയർത്തുന്ന മുദ്രാവാക്യം. ഇതിനായി സർവ്വസന്നാഹവും ഒരുക്കി പ്രചാരണം മുന്നേറുകയുമാണ്. മറുവശത്ത് തുടക്കത്തിലെ കല...\nവില്ലേജ് ഓഫീസർ സ്റ്റോപ്പ് മെമോ നൽകിയ കെട്ടിടത്തിന് ലക്ഷങ്ങൾ കോഴവാങ്ങി പ്രവർത്താനാനുമതി നൽകി പഞ്ചായത്ത്; പള്ളിവാസൽ പഞ്ചായത്തിലെ അനധികൃത നിർമ്മാണത്തിന് ചൂട്ടുപിടിക്കാൻ ഭരണപക്ഷവും പ്രതിപക്ഷവും ഒറ്റക്കെട്ട്; റിസോർട്ട് പ്രവർത്തിപ്പിക്കാൻ ലൈസൻസ് അനുവദിച്ചിട്ടുള്ളത് ഹൈക്കോടതി ഉത്തരവും നിലവിലെ നിയമങ്ങളും കാറ്റിൽപ്പറത്തി; സംഭവം വിവാദമായതോടെ അന്വേഷണവുമായി റവന്യൂ വകുപ്പും; ടൂറിസത്തിന്റെ മറവിൽ അനധികൃത നിർമ്മാണങ്ങൾ ക്രമപ്പെടുത്തുന്നത് ഇങ്ങനെയാണ്\nമൂന്നാർ: അനധികൃത നിർമ്മാണത്തിന്റെ പേരിൽ വില്ലേജ് ഓഫീസർ സ്റ്റോപ്പ് മെമോ നൽകിയ കെട്ടിടത്തിന് ലക്ഷങ്ങൾ കോഴവാങ്ങി പഞ്ചായത്ത് അധികൃതർ റിസോർട്ട് ഗണത്തിൽ ഉൾക്കൊള്ളിച്ച് പ്രവർത്താനാനുമതി നൽകിയതായി ആക്ഷേപം. സം...\nമൊഹാലി: സൗത്താഫ്രിക്കയ്ക്ക് എതിരെയുള്ള രണ്ടാം ടി20യിൽ ഇന്ത്യക്ക് അനായാസ വിജയം. മൊഹാലിലെ ഐഎസ് ബിന്ദ്ര സ്റ്റേഡിയത്തിൽ നടന്ന മത്സരത്തിൽ സന്ദർശകർ ഉയർത്തിയ 150 റൺസ് വിജയ ലക്ഷ്യം ഇന്ത്യ മൂന്ന് വിക്കറ്റ് നഷ്...\nചെന്നൈ: കംമ്പ്യൂട്ടറിന്റെ സിപിയുവിൽ ഒളിച്ചുകടത്തിയ ലക്ഷക്കണക്കിന് രൂപ വില വരുന്ന സ്വർണം പിടികൂടി. ചെന്നൈ അന്താരാഷ്ട്ര വിമാനത്താവളത്തിലാണ് സംഭവം. വിമാനത്താവളത്തിലെ കസ്റ്റംസ് ഉദ്യോഗസ്ഥർ നടത്തിയ പരിശോധന...\nഛത്ര: അഞ്ച് ലക്ഷം രൂപ തലയ്ക്ക് വിലയിട്ട മാവോയിസ്റ്റ് നേതാവിനെ പിടികൂടി. ശേഖര ഗഞ്ചു എന്നയാളെയാണ് പൊലീസ് അറസ്റ്റ് ചെയ്തത്. ഝാർഖണ്ഡിലെ ഛത്ര ജില്ലയിൽ നിന്നാണ് ഇയാൾ പിടിയിലായത്. ഛത്രയിലെ ജജ്വാരിയ ഗ്രാമത്തി...\nകോഴിക്കോട്: കരിപ്പൂർ വിമാനത്തവളത്തിൽനിന്നും 10പേരിൽ നിന്നായി 81ലക്ഷം രൂപയുടെ സ്വർണവും സിഗരറ്റും പിടികൂടി. വിവിധ വിമാനങ്ങളിലെത്തിയ വ്യത്യസ്ത യാത്രക്കാരിൽനിന്നായി ഇത്രയധികം സ്വർണവും സിഗരറ്റും പിടികൂടിയത...\nഡൽഹി: സുപ്രീംകോടതിയിൽ നാല് പുതിയ ജഡ്ജിമാർ കൂടി. നാല് ഹൈക്കോടതികളിലെ ചീഫ് ജസ്റ്റിസുമാരെയാണ് സുപ്രീംകോടതി ജഡ്ജിമാരായി നിയമിച്ചു. കേരള ഹൈക്കോടതി ചീഫ് ജസ്റ്റിസ് ഋഷികേശ് റോയ്, പഞ്ചാബ്-ഹരിയാന ഹൈക്കോടതി ചീഫ്...\nമലപ്പുറം: ഒമ്പതാംക്ലാസുകാരൻ മെനഞ്ഞ തട്ടിക്കൊണ്ടുപോകൽ കഥ വിശ്വസിച്ച് ആൾകൂട്ട ആക്രമണം നടത്തിയവരെ കണ്ടെത്താൻ ഡി.വൈ.എസ്‌പിയുടെ നേൃത്വത്തിൽ പ്രത്യേക അന്വേഷണ സംഘം അന്വേഷണം തുടങ്ങി. കേസിൽ മൂന്നുപേർ അറസ്റ്റി...\nലൈഫ് മിഷൻ പദ്ധതിപ്രകാരം തിരുവനന്തപുരം ജില്ലയിൽ പൂർത്തിയായത് 17,987 വീടുകൾ; വെങ്ങാനൂരിൽ ഭവനസമുച്ചയം; മൂന്നാം ഘട്ടത്തിൽ ലക്ഷ്യമിടുന്നത് ഭൂരഹിത-ഭവനരഹിതരുടെ പുനരധിവാസം\nതിരുവനന്തപുരം: സംസ്ഥാന സർക്കാരിന്റെ സ്വപ്ന ഭവനപദ്ധതിയായ ലൈഫ് മിഷന്റെ മൂന്നാം ഘട്ടം വിജയകരമായി പുരോഗമിക്കുന്നു. ജില്ലയിൽ രണ്ടു ഘട്ടങ്ങളിലായി 17,987 വീടുകൾ ഇതിനോടകം പൂർത്തിയാക്കി. തെരഞ്ഞെടുക്കപ്പെട്ട ഗു...\nറിയാദ്: പൊട്ടിത്തെറിക്കാതെപോയ ഒരു ലാൻഡ് ക്രൂയിസ് മിസൈൽ പ്രദർശിപ്പിച്ചുകൊണ്ടുള്ള ആ വാർത്താ സമ്മേളനം ലോകത്തിൽ തന്നെ ആദ്യമായിരുന്നു. അതായിരുന്നു സൗദി പ്രതിരോധ വക്താവ് തുർക്കി-അൽ-മാലിക്കിയുടെ വാർത്താസമ്മേ...\nതിരുവനന്തപുരം: ഓണക്കാലത്ത് എക്സൈസ് വകുപ്പ് നടത്തിയ 'ഓപ്പറേഷൻ വിശുദ്ധി' യിൽ അറസ്റ്റിലായത് 2258 പേർ. ഓഗസ്റ്റ് 10 മുതൽ സെപ്റ്റംബർ 15 വരെ നടപ്പാക്കിയ സ്പെഷ്യൽ എൻഫോഴ്സ്മെന്റ് ഡ്രൈവിന്റെ ഭാഗമായി 1687 അബ്കാര...\nചെന്നൈ: സീരിയലിൽ ലൈംഗിക പീഡനത്തിന്റെ ദൃശ്യങ്ങൾ ഉൾപ്പടെയുള്ള അശ്ലീല ദൃശ്യങ്ങൾ സെൻസർ ചെയ്യാതെ പ്രദർശിപ്പിച്ച സൺ ടിവിക്ക് രണ്ടരലക്ഷം രൂപ പിഴ വിധിച്ച് ബ്രോഡ്കാസ്റ്റിങ് കണ്ടന്റ് കംപ്ലെയ്ന്റ്സ് അഥോറിറ്റി. ...\nസാങ്കേതിക വിദ്യാഭ്യാസത്തിന്റെ നിലവാരം ഉയർത്തുന്നതിന് പുതിയ പദ്ധതി; പരിഷ്‌കരണം ലക്ഷ്യം വെക്കുന്നത് അദ്ധ്യാപകരുടെ നൈപുണ്യ വികസനവും\nഡൽഹി: വിദ്യാഭ്യാസ രംഗത്ത് പുതിയ പരിഷ്‌കരണങ്ങളുമായി കേന്ദ്ര മാനവ വിഭവശേഷി വികസന മന്ത്രാലയം. അഖിലേന്ത്യാ സാങ്കേതിക വിദ്യാഭ്യാസ കൗൺസിൽ നടപ്പാക്കാനിരിക്കുന്ന പദ്ധതി മാനവ വിഭവശേഷി വികസന മന്ത്രി രമേശ് പൊഖ്ര...\nറാഞ്ചി: മതപരിവർത്തനം നടത്തുന്നു എന്ന പേരിൽ ഝാർഖണ്ഡ് പൊലീസ് അറസ്റ്റു ചെയ്ത മലയാളി വൈദികന് അനുഭവിക്കേണ്ടി വന്നതുകൊടിയ പീഡനം. തൊടുപുഴ വെട്ടിമറ്റം സ്വദേശി ഫാ. ബിനോയ് ജോൺ വടക്കേടത്ത് പറമ്പിലിനാണ് പൊലീസ് കസ...\n12 വർഷം ഒപ്പം ജീവിച്ച സർക്കാർ ജീവനക്കാരിയും ബന്ധുവായ സിപിഎം ലോക്കൽ സെക്രട്ടറിയും നോട്ടമിട്ടത് സ്വത്തുക്കൾ; പങ്കാളിയുടെ കൂടെ പേരിൽ വാങ്ങിയ ഒരേക്കർ സ്ഥലം തട്ടിയെടുക്കാൻ മരിച്ചെന്ന് വ്യാജ സർട്ടിഫിക്കറ്റ്; കൂട്ടുനിന്നത് മുൻ പഞ്ചായത്ത് സെക്രട്ടറിയും വാർഡ് മെമ്പറും; സംശയം തോന്നിയ വില്ലേജ് ഓഫീസർ `പരേതനെ` നേരിട്ട് വിളിച്ചപ്പോൾ കള്ളി പൊളിഞ്ഞു; താൻ മരിച്ചിട്ടില്ലെന്ന് തറപ്പിച്ച് പറഞ്ഞ് ചുനക്കര സ്വദേശി ജോസ് മാർട്ടിൻ മോറിസ്\nആലപ്പുഴ: ജീവിച്ചിരിക്കുന്നയാൾ മരിച്ചെന്ന സർട്ടിഫിക്കറ്റ് നൽകിയ പല സംഭവങ്ങളും നമുക്ക് സുപരിചിതമാണ്. പലപ്പോഴും സർക്കാർ ഉദ്യോഗസ്ഥരുടെ ശ്രദ്ധക്കുറവാണ് ഇതിലേക്ക് ഒക്കെ എത്തിക്കുന്നത്. എന്നാൽ ആലപ്പുഴ ചുനക്...


ജയ് ശ്രീരാം വിളിച്ചില്ല; മുസ്ലിം സമുദായക്കാരനായ കുട്ടിയെ തീകൊളുത്തി കൊല്ലാന് ശ്രമം, കുട്ടിയുടെ നില ഗുരുതരം - Janayugom Online\nമൂന്നു തുറമുഖങ്ങളില് റോഡ്�...\nHome / TOP NEWS / ജയ് ശ്രീരാം വിളിച്ചില്ല; മുസ്ലിം സമുദായക്കാരനായ കുട്ടിയെ തീകൊളുത്തി കൊല്ലാന് ശ്രമം, കുട്ടിയുടെ നില ഗുരുതരം\nPosted on July 29, 2019, 10:04 am\nലഖ്‌നൗ: ജയ് ശ്രീരാം വിളിച്ചില്ല എന്നാരോപിച്ച് പതിനഞ്ചുകാരനായ കൗമാരക്കാരനെ തീകൊളുത്തി കൊല്ലാന് ശ്രമം. ഉത്തര് പ്രദേശിലെ ഛന്ദൗലിയിലാണ് മുസ്ലിം സമുദായക്കാരനായ ആണ്‍കുട്ടിയെ ജയ് ശ്രീരാം വിളിക്കാത്തതിന് തീകൊളുത്തിയത്. അറുപത് ശതമാനം പൊള്ളലേറ്റ കുട്ടിയെ ആശുപത്രിയില് പ്രവേശിച്ചു.\nജയ് ശ്രീരാം എന്ന് വിളിക്കാന് തന്നോട് ചിലര് ആവശ്യപ്പെട്ടതായും വിസമ്മതിച്ചതിനാണ് തന്നെ ആക്രമിച്ചതെന്നും കുട്ടി പൊലീസിനോട് വെളിപ്പെടുത്തി. ‘ജയ് ശ്രീറാം’ വിളിക്കാത്തതിന് നാലു പേര് ചേര്‍ന്ന് പൊള്ളലേല്‍പ്പിക്കുകയായിരുന്നെന്ന് കുട്ടി പറയുന്ന ദൃശ്യം ആശുപത്രി കാമറയില് റെക്കോര്‍ഡ് ചെയ്തിട്ടുണ്ട്. കാശിയിലെ കബീര് ചൗര ആശുപത്രിയിലായിരുന്നു കുട്ടിയെ പ്രവേശിപ്പിച്ചത്.\nനാല് പേര് ചേര്‍ന്ന് തന്നെ തട്ടിക്കൊണ്ടുപോവുകയായിരുന്നു. രണ്ട് പേര് ചേര്‍ന്ന് കൈകള് കെട്ടുകയും മറ്റൊരാള് മണ്ണെണ്ണ ഒഴിച്ച് തീകൊളുത്തുകയും ചെയ്തു ആശുപത്രിയില് വെച്ച് കുട്ടി പറഞ്ഞതായി ആജ് തക് ടി.വി റിപോര്‍ട്ട് ചെയ്യുന്നു.\nഅതേസമയം, കുട്ടിയുടെ മൊഴിയില് വൈരുദ്ധ്യമുണ്ടെന്ന് പൊലീസ് പറയുന്നു. മഹാരാജ്പൂര് ഗ്രാമത്തില് വെച്ചാണ് സംഭവം നടന്നത് എന്ന് പറഞ്ഞ കുട്ടി പിന്നീട് ഹട്ടീജ ഗ്രാമത്തില്‍വെച്ചാണെന്ന് മൊഴി മാറ്റി. സംഭവത്തില് കൂടുതല് അന്വേഷണം നടക്കുകയാണെന്നും പൊലീസ് പറഞ്ഞു.\nനവി മുംബൈയിലെ കെട്ടിട സമുച്ചയത്തിൽ തീപിടിത്തം


വീട് മോഷണം പോയി. കണ്ടുകിട്ടിയത് അഞ്ചു ദിവസത്തിനുശേഷം മുപ്പതു മൈല് ദൂരെ നിന്നും! – India Vision Media\nഎഡ് സ്പ്രിംഗ്ങ്ങ്(മൊണ്ടാന): വീട്ടില് നിന്നും സാധനങ്ങള് മോഷ്ടിക്കുക കാര് മോഷ്ടിക്കുക എന്നത് സാധാരണ സംഭവമാണ്. എന്നാല് വീടു മുഴുവനായി മോഷ്ടിക്കുക എന്നതു കേട്ടുകേള്‍വി പോലും ഇല്ലാത്തതാണ്. എന്നാല് ഇന്നു മുതല് വീടു മോഷണം പോകുക എന്നതും അവിശ്വസനീയമല്ലാതായിരിക്കുന്നു.\nദീര്‍ഘകാലത്തെ സ്വന്തം അദ്ധ്വാനം കൊണ്ടു വളരെ പണിപ്പെട്ടാണ് ബെന്റന്‍ലാക്ക് മിഷിഗണ് അവന്യൂവില് മെഗന് പാനു തന്റെ സ്വപ്‌നസൗധം പണിതുയര്‍ത്തിയത്. രണ്ടു വര്‍ഷമായിരുന്നു വീടു പടുത്തുയര്‍ത്തുവാന് വേണ്ടിവന്നതെന്ന് മെഗന് പറയുന്നു.\nട്രെയ്‌ലര് ലോക്ക് ഉപയോഗിച്ചു വളരെ സുരക്ഷിതമായാണ് വീടു സ്ഥാപിച്ചിരുന്നതെന്നും ഇവര് പറഞ്ഞു.\nകഴിഞ്ഞ ശനിയാഴ്ച മുതല് വീടു കാണാതായി. വീട് സ്ഥാപിച്ചിരുന്ന സ്ഥലത്തു നിന്നും മറ്റൊരു സ്ഥാനത്തേക്കു മാറ്റാന് പദ്ധതി തയ്യാറാക്കുന്നതിനിടയിലാണ് വീടു മോണം പോകുന്നത്. അതിനുള്ള സ്ഥലവും കണ്ടെത്തിയിരുന്നു.\nസൗത്ത് സെന്റ് ലൂയിസില് നിന്നും മോഷ്ടിച്ച വീടു ഡിസംബര് 18 ബുധനാഴ്ച ഹൗസ് സ്പ്രിംഗില് നിന്നാണ് കണ്ടെത്തിയതെന്ന് കൗണ്ടി ഷെറിഫ് ഡേവ് മാര്‍ക്ക് പറഞ്ഞു.\nമുമ്പ് ഉണ്ടായിരുന്ന സ്ഥാനത്തേക്ക് വീട് സൗജന്യമായി ടൊ ചെയ്തു കൊണ്ടുവരുന്നതിന് ഹില്‍സ ബറൊയിലെ ഒരു ടോയിങ്ങ് കമ്പനി സമ്മതിച്ചിട്ടുണ്ട്. ഇതു ഞങ്ങളുടെ മെഗനുള്ള ക്രിസ്തുമസ് സമ്മാനമാണെന്നാണ് കമ്പനി വക്താവ് അറിയിച്ചത്.\nവീടു ഇന്‍ഷ്വര് ചെയ്യുന്നതിനുള്ള പണം ഒന്നും എന്റെ കൈവശം ഇല്ലായെങ്കിലും, ലോക്ക് ചെയ്തിട്ടിരുന്നു എന്നാണ് ഉടമസ്ഥ പറഞ്ഞത്.


'വനവും ജനവാസകേന്ദ്രവും തമ്മിലുള്ള ദൂരപരിധി നിശ്ചയിക്കണം' : പി സി ജോർജ് | kanjirappallyNEWS.com\n‘വനവും ജനവാസകേന്ദ്രവും തമ്മിലുള്ള ദൂരപരിധി നിശ്ചയിക്കണം’ : പി സി ജോർജ്\nഎരുമേലി: വനവും ജനവാസ കേന്ദ്രവും തമ്മില് കൃത്യമായ ദൂരപരിധി ഏര്‍പ്പെടുത്തി വനംവകുപ്പ് ഉത്തരവിറക്കണമെന്ന് മുന് എംഎല്‍എ പി.സി. ജോര്‍ജ്. മരം വീണ് വീടു തകര്‍ന്ന് ആറ് സ്ത്രീകള്‍ക്കു പരിക്കുകളേറ്റ നെടുംകാവ് വയലില് ഇന്നലെ സന്ദര്‍ശനത്തിനെത്തിയതായിരുന്നു അദ്ദേഹം. തകര്‍ന്ന വീട് പുനര് നിര്‍മിക്കാന് വനംവകുപ്പ് തയാറാകണമെന്ന് മന്ത്രിയോട് ആവശ്യപ്പെട്ടിട്ടുണെ്ടന്ന് അദ്ദേഹം പറഞ്ഞു. പരിക്കുകളേറ്റവര്‍ക്ക് ഇതുവരെ ചികിത്സാസഹായം ലഭിച്ചിട്ടില്ലെന്ന് അദ്ദേഹം കുറ്റപ്പെടുത്തി.\nനിരവധി വന് മരങ്ങളാണ് അപകടകരമായ നിലയില് വീടുകള്‍ക്കു സമീപമുള്ളത്. ജനങ്ങളുടെ ജീവന് ഭീഷണിയായ മരങ്ങള് മുറിച്ച് മാറ്റിയില്ലെങ്കില് അപകടങ്ങള്‍ക്ക് ഉത്തരവാദി സര്‍ക്കാരാകും. വനാതിര്‍ത്തികളോടു തൊട്ടുചേര്‍ന്നാണ് ജനവാസ കേന്ദ്രങ്ങള്. ഇതിനു മാറ്റം വരണം. വനവുമായി കൃത്യമായ അകലം ഏര്‍പ്പെടുത്തി ഉത്തരവിറക്കി നടപ്പിലാക്കണം.\nനെടുംകാവ് വയലില് മരങ്ങള് വീണ് ശുഭാനന്ദ ആശ്രമം തകര്‍ന്നതും വീടുകള് തകര്‍ന്നതും വളര്‍ത്തുമൃഗങ്ങള് കൊല്ലപ്പെട്ടതും ഉള്‍പ്പെടെ നിരവധി അപകടങ്ങളാണ് ഇതിനോടകം നടന്നിട്ടുള്ളത്. കഴിഞ്ഞ ദിവസമാണ് വന് മരം കടപുഴകി വീണ് ഒരു വീട് പൂര്‍ണമായി തകര്‍ന്നത്.\nവീട്ടില് നൃത്ത പരിപാടിയുടെ റിഹേഴ്‌സലില് പങ്കെടുത്ത ആറ് വീട്ടമ്മമാര്‍ക്കാണ് ഗുരുതരമായി പരിക്കുകളേറ്റത്.\nഇനിയും അപകടങ്ങള് ആവര്‍ത്തിക്കാതിരിക്കാന് വനംവകുപ്പ് നടപടികള് സ്വീകരിക്കണമെന്ന് പി.സി. ജോര്‍ജ് ആവശ്യപ്പെട്ടു. പരിക്കുകളേറ്റവരെ അദ്ദേഹം സന്ദര്‍ശിച്ചു. കേരള കോണ്‍ഗ്രസ് സെക്കുലര് മണ്ഡലം പ്രസിഡന്റ് ജോഷി ചേനപ്പാടി, പഞ്ചായത്തംഗം അനീഷ് വാഴയില് എന്നിവര് ഒപ്പമുണ്ടായിരുന്നു.


മലയാളിയുടെ പ്രിയപ്പെട്ട ‘കപ്പ’ക്ക് രാജയോഗം; ആമസോണിലെ വില 300 രൂപ | Azchavattom Online USA\nമലയാളിയുടെ പ്രിയപ്പെട്ട ‘കപ്പ’ക്ക് രാജയോഗം; ആമസോണിലെ വില 300 രൂപ\nPosted by Azchavattom | Oct 27, 2019 | Taste\nമലയാളിയുടെ പ്രിയപ്പെട്ട ഏലിയാസ് കൊള്ളി, ഏലിയാസ് ചീനി കപ്പ ഇപ്പോള് ഓണ്‍ലൈന് ഷോപ്പിംഗ് സൈറ്റായ ആമസോണിലും ലഭ്യം. പഞ്ച നക്ഷത്ര ഹോട്ടലുകളിലെ സൂപ്പര് സ്റ്റാറായ കപ്പയുടെ ആമസോണിലെ വില 300 രൂപയാണ്.\nകപ്പക്കിപ്പോള് ആകെ മൊത്തത്തില് രാജയോഗമാണ്. എന്നാലും കൃഷിയിടങ്ങളില് നിന്ന് 20-22 രൂപക്കാണ് ഇടനിലക്കാര് കപ്പ വാങ്ങുന്നത്. കഴിഞ്ഞ കൊല്ലം 15 രൂപയാണ് കപ്പക്കുണ്ടായിരുന്നത്. പ്രളയത്തില് ഉണ്ടായ കൃഷി നാശമാണ് വില ഇത്രയെങ്കിലും കൂടാന് കാരണം. ഇനിയും വില ഉയരാനാണ് സാധ്യത.\nആമസോണില് കിലോക്ക് 429 രൂപയാണിപ്പോള് കപ്പക്ക്, ഡിസ്‌കൗണ്ട് കിഴിച്ച് 369 സാധനം വീട്ടിലെത്തും. 250 രൂപക്ക് ചില സൈറ്റുകളില് കപ്പയുണ്ട്. ഉല്‍പാദകന് 20ഉം 22ഉം കിട്ടുമ്ബോഴാണ് ആമസോണിലെ ഇത്ര ഉയര്‍ന്ന വില. പക്ഷെ ഡെലിവറി, പാക്കിംഗ്, കവറിന്റെ പ്രിന്റിംഗ് എന്നിവയുടെ ചെലവ് കൂടെ എടുത്തിട്ടാണ് ഈ വില ഈടാക്കുന്നതെന്നാണ് ആമസോണിന്റെ ന്യായീകരണം.\nപക്ഷെ മറ്റ് ഉല്‍പന്നങ്ങളെ പോലെ വിറ്റ കപ്പ ആമസോണ് തിരിച്ചെടുക്കുന്നതല്ല. കൂടാതെ കപ്പയുടെ പോഷണ മൂല്യവും സൈറ്റില് വിശദമായി നല്‍കിയിരിക്കുന്നു. കൂടാതെ ചേനയും ചേമ്ബും ഒക്കെ ഓണ്‍ലൈനിലുണ്ട്. അര കിലോക്ക് 599 രൂപയാണ് ചേമ്ബിന്റെ വില.\nPrevious6,877 വോട്ടുകള് കൂടി ലഭിച്ചിരുന്നുവെങ്കില് ബിജെപി ഒറ്റക്ക് അധികാരത്തില്? റിപ്പോര്‍ട്ട് ഇങ്ങനെ\nNextകുട്ടികള്‍ക്കെതിരായ ലൈംഗിക അതിക്രമങ്ങളില് മലപ്പുറം മുന്നില്; ഈ വര്‍ഷം ഓഗസറ്റ് വരെ രജിസ്റ്റര് ചെയ്തത് 314 കേസുകള്


മുല്ലപ്പെരിയാര്: ആശങ്ക വേണ്ടെന്ന് പ്രേമചന്ദ്രന് | Mullaperiyar issue can be settled through negotiations - Malayalam Oneindia\nമുല്ലപ്പെരിയാര്: ആശങ്ക വേണ്ടെന്ന് പ്രേമചന്ദ്രന്\nകൊല്ലം: മുല്ലപ്പെരിയാര് ഡാമിലെ ജലനിരപ്പ് ഉയരുന്നതില് ആശങ്ക വേണ്ടെന്നും പ്രശ്നം മധ്യസ്ഥതയിലൂടെ ചര്‍ച്ച ചെയ്ത് പരിഹരിക്കാനാവുമെന്നാണ് കരുതുന്നതെന്നും ജലവിഭവ മന്ത്രി എന്.കെ. പ്രേമചന്ദ്രന് പറഞ്ഞു.\nകൊല്ലത്ത് വാര്‍ത്താലേഖകരോട് സംസാരിക്കുകയായിരുന്നു മന്ത്രി. അണക്കെട്ടിന് സുരക്ഷാ ഭീഷണിയുണ്ടെങ്കിലും ജലം സ്പില്‍വേയിലൂടെ പുറത്തേയ്ക്ക് ഒഴുകുന്നതിനാല് ആശങ്കപ്പെടേണ്ട കാര്യമില്ല. ചോരുന്ന ജലത്തിന്റെ അളവ് അണക്കെട്ടിലെ ജലനിരപ്പ് ഉയരുന്നതാണ് അണക്കെട്ടിന്റെ സുരക്ഷയ്ക്ക് ഭീഷണിയായിരിക്കുന്നത്.\n111 വര്‍ഷത്തെ പഴക്കമുള്ള അണക്കെട്ടിന് 136 അടി വെള്ളം താങ്ങാനുള്ള ശേഷിയില്ല. അതുകൊണ്ടാണ് ജലനിരപ്പ് ഉയര്‍ത്തരുതെന്ന് കേരളം ആവശ്യപ്പെടുന്നത്. ബേബി ഡാമിന്റെ സുരക്ഷയെക്കുറിച്ചുള്ള റിപ്പോര്‍ട്ട് കിട്ടിയിട്ടില്ല. എങ്കിലും ബലക്ഷയത്തെക്കുറിച്ച് ചീഫ് എഞ്ചിനീയറുടെ കണ്ടെത്തലുകള് കേരളം നേരത്തെ ഉന്നയിച്ച ആശങ്കകളെ സാധൂകരിക്കുന്നതാണ്.\nമുല്ലപ്പെരിയാര് വിഷയത്തില് ചര്‍ച്ചയ്ക്ക് സഹായകരമായ രീതിയിലുള്ള സാഹചര്യമുണ്ടായത് ആശ്വാസകരമാണ്. പുതിയ അണക്കെട്ട് നിര്‍മ്മിക്കുന്നത് അടക്കമുള്ള കാര്യങ്ങളാവും ചര്‍ച്ചയില് കേരളം മുന്നോട്ട് വയ്ക്കുക. ഈ നിര്‍ദ്ദേശം സര്‍ക്കാര് പ്രധാനമന്ത്രിയുടെ മുന്നിലും സമര്‍പ്പിച്ചിട്ടുണ്ട്. ഈ നിര്‍ദ്ദേശങ്ങളൊക്കെ ചര്‍ച്ചയില് ഉന്നയിക്കും.


ക്ഷമ സൗന്ദര്യമാണ് | Great Moments | islamonlive.in\nക്ഷമ കൊണ്ട് മോഡിപിടിപ്പിക്കാൻ കഴിയുക എന്നത് സമർത്ഥരായ ആളുകളുടെ സവിശേഷ ഗുണമാണ്. ദുരിതങ്ങളെ അവർ ക്ഷമയിലൂടെയും നിശ്ചയദാർഡ്യത്തിലൂടെയും നേരിടുന്നു. നമ്മൾ ക്ഷമയുള്ളവരല്ലങ്കിൽ, ഞാനും നിങ്ങളും എന്ത് ചെയ്യും? ദുരിതങ്ങളിൽ നിന്ന് പുറത്ത് കടക്കാൻ ക്ഷമയല്ലാതെ നമുക്ക് വേറെ വല്ല വഴിയുണ്ടൊ? ക്ഷമയല്ലാതെ അതിന് മറ്റു വല്ല ഏർപ്പാടും നിങ്ങൾക്ക് അറിയുമൊ?\nഅല്ലാഹുവിൻറെ തിരുദൂതർ പറഞ്ഞു: വിശ്വാസികളുടെ കാര്യം അൽഭുതകരം തന്നെ. എല്ലാ കാര്യത്തിലും നന്മയാണ് അവർക്കുള്ളത്. അത് വിശ്വാസികൾക്കല്ലാതെ മറ്റാർക്കും ലഭിക്കുകയില്ല. അവന് സന്തോഷവാനാണെങ്കിൽ, നന്ദി കാണിക്കുന്നു. അത് അവന് ഗുണകരം. ഇനി അവൻ ദുരിതമനുഭവിക്കുകയാണെങ്കിലൊ, അവൻ ക്ഷമ കൈകൊള്ളുന്നു. അതും അവന് ഗുണകരം തന്നെ.\nബുദ്ധിയുള്ള ദൈവത്തിൻറെ അടിമകളെ, ക്ഷമ കൈകൊള്ളുന്നവനാകുക.\nഒരുപക്ഷെ, നിങ്ങളുടെ ക്ഷമക്ക് ശേഷം, നിങ്ങൾ നിരാശപ്പെടുകയില്ല.\nഓരോ ദുരിതങ്ങൾക്ക് ശേഷവും ആശ്വാസമാണ്.\nഇതാണ് ഉന്നത സ്വഭാവ ഗുണങ്ങളുള്ളവരുടെ സമീപനം. അവർ ദുരിതങ്ങളെ നേരിട്ടു. എന്നിട്ടും അവർ വിജയികളാവുന്നു. ഇസ്ലാമിലെ പ്രഥമ ഉത്തരാധികാരി, അബൂബക്കർ (റ) രോഗിയായിരിക്കെ, ചിലർ അദ്ദേഹത്തെ സമീപിച്ചു ചോദിച്ചു: താങ്ങളെ ചികിൽസിക്കാൻ ഡോക്ടറെ വിളിക്കണൊ?\nഅബൂബക്കർ (റ) പറഞ്ഞു: ‘ഡോക്ടർ’ എന്നെ ചികിൽസിച്ചല്ലോ?\nഎന്നിട്ട് ഡോക്ടർ എന്ത് പറഞ്ഞു? ആഗതർ ആരാഞ്ഞു.\nഞാൻ ആഗ്രഹിക്കുന്നത് ചെയ്ത്കൊള്ളാൻ പറഞ്ഞു. അബൂബക്കർ (റ) മറുപടി.\nഭയഭക്തനായ ഒരാൾ രോഗിയായി. അദ്ദേഹത്തോട് ചോദിച്ചു: താങ്കളെ എന്താണ് വേദനിപ്പിക്കുന്നത്? ആ ഭക്തൻ പറഞ്ഞു:\n“ആളുകൾ അവരുടെ രോഗത്താൽ മരണപ്പെടുന്നു\nഅവരെ സന്ദർശിക്കുന്നവർ ഉണ്ടൊ\nരോഗികൾ അനുഭവിക്കുന്ന വേദന അറിയുന്നു!\nരോഗത്തെ അന്യരോട് പഴി പറയുന്ന ഹൃദയം ഹൃദ്യമല്ല ”\nനിങ്ങൾ തീർച്ചയായും ക്ഷമിച്ചേ പറ്റു. നിങ്ങളുടെ ക്ഷമ മറ്റെവിടെ നിന്നുമല്ല. അത് അല്ലാഹുവിങ്കൽ നിന്ന് മാത്രം. ക്ഷമിക്കുക. പ്രതീക്ഷയുള്ളവനാവുക. മോചനം സമീപത്തണെന്നും നല്ലൊരു പര്യവസാനം ഉണ്ടാവുമെന്നും, പ്രതിഫലം കാംക്ഷിച്ചും പാപത്തിൽ നിന്ന് പ്രാശ്ചാതപിച്ചും ജീവിക്കുക. സാഹചര്യം എത്ര ദുരിതപൂർണ്ണമായാലും, മുമ്പിലുള്ള പാത എത്ര ഇരുണ്ടതായാലും സഹായം ക്ഷമയോടൊപ്പമാണ് വരുക. പ്രയാസത്തോടൊപ്പമാണ് എളുപ്പമുണ്ടാവുക. ദുരിതത്തിന് ശേഷമാണ് ആശ്വാസമുണ്ടാവുക.\nകഴിഞ്ഞ കാലത്ത് ഈ ഭൂമിയിൽ ജീവിച്ചിരുന്ന വലിയ മഹാന്മാരുടെ ജീവ ചരിത്ര കൃതികൾ ഞാൻ വായിച്ചിട്ടുണ്ട്. അവരുടെ മഹത്തായ ക്ഷമയും സഹിക്കാനുള്ള ശക്തിയും കണ്ട് ഞാൻ അൽഭുതപരതന്ത്രനായിട്ടുണ്ട്. ദുരിതങ്ങൾ അവരുടെ ശിരസ്സുകളിൽ തണുത്ത ജലകണങ്ങൾ പോലെയാണ് പതിച്ചിരുന്നത്. പക്ഷെ അവർ പാറ പോലെ സത്യത്തിൽ ഉറച്ച് നിന്നു. ആ ദുരിതമകാട്ടെ കുറഞ്ഞ നാളുകൾ മാത്രം. ആശ്വാസത്തിൻറെ പ്രഭാതം വിടരുമ്പോൾ, വിജയത്തിൻറെ ആഹ്ലാദം അവരുടെ മുഖത്ത് പ്രശോഭിതമാവുന്നു.\nഇനി ദുരിതങ്ങളെ ക്ഷമയിലൂടെ മാത്രം നേരിടാതെ, മുഖാമുഖം നേരിടേണ്ടി വന്നപ്പോൾ, അയാൾ ഉറക്കെ നിലവിളിച്ച് പറയുന്നു:\nനിൻറെ കൈവശം ഇപ്പോഴും\nവിശ്രുതർ നാണപ്പെടുത്തപ്പെട്ട വല്ലതുമുണ്ടെങ്കിൽ\nഅത് എനിക്ക് ഏകുക. ”\nTags: Patience is beauty


You Are Here: Home → “ക്രിസ്തുമസ്-പുതുവത്സരാഘോഷം” സംഘടിപ്പിച്ചു\ncontentadmin Jan. 18, 2013\nകുവൈറ്റ്: സെന്റ് ഗ്രീഗോറിയോസ് ഓര്‍ത്തഡോക്സ് ക്രിസ്ത്യന് യൂത്ത് മൂവ്മെന്റ് “ക്രിസ്തുമസ്- പുതുവത്സരാഘോഷം” സംഘടിപ്പിച്ചു. ജനുവരി 11 വെള്ളിയാഴ്ച ഉച്ചക്ക് 11.30 മുതല് അബ്ബാസിയ ചാച്ചൂസ് ഓഡിറ്റോറിയത്തില് നടന്ന പരിപാടികള് റവ.ഫാ. അജി മാത്യു ഉത്ഘാടനം ചെയ്തു. Photo Gallery\nസെന്റ് ഗ്രീഗോറിയോസ് ഇന്ത്യന് ഓര്‍ത്തഡോക്സ് മഹാഇടവക വികാരിയും, ഓ.സി.വൈ.എം. പ്രസിഡണ്ടുമായ റവ. ഫാ. ജോസ് മാത്യു അദ്ധ്യക്ഷത വഹിച്ച യോഗത്തില് സെക്രട്ടറി അബു തോമസ് സ്വാഗതവും, എബി മാത്യു നന്ദിയും പ്രകാശിപ്പിച്ചു.\nവൈസ് പ്രസിഡണ്ട് സിബു അലക്സ് ചാക്കോ, ജോബി കളീക്കല് എന്നിവര് പ്രസംഗിച്ചു. ആഘോഷങ്ങളോടനുബന്ധിച്ച് വിവിധ കലാപരിപാടികള് അരങ്ങേറി.\nതൃക്കുന്നത്ത് സെമിനാരിയില് സംയുക്ത ഓര്‍മപ്പെരുന്നാളിന് കൊടിയേറി\n‘കൊയ്നോണിയ’ കാരുണ്യത്തിന് തൂവല്‍സ്പര്‍ശം\nമാര് ഈവാനിയോസ് ബാവായുടെ ഓര്‍മ്മപ്പെരുന്നാള് സമാപിച്ചു


ഷോക്കടിപ്പിച്ചിട്ടും തലയ്ക്കടിച്ചിട്ടും മതിയായില്ല; കൊടും ക്രൂരത തെളിവുകള് നശിപ്പിക്കാന്; മോഷ്ടാക്കള് അടുത്തറിയാവുന്നവരെന്ന് പൊലീസ് | Kairali News | kairalinewsonline.com\nകോട്ടയം താഴത്തങ്ങാടിയില് വീട്ടമ്മ വീട്ടിനുള്ളില് തലയ്ക്കടിയേറ്റ് കൊല്ലപ്പെട്ട സംഭവത്തില് മോഷണം പോയ കാര് കേന്ദ്രീകരിച്ച് അന്വേഷണം പുരോഗമിക്കുന്നു.\nതാഴത്തങ്ങാടി പാറപ്പാടത്ത് ഷാനി മന്‍സില് വീട്ടില് മുഹമ്മദ് സാലിയും ഷീബയും മാത്രമാണു താമസിക്കുന്നതെന്ന് അറിയാവുന്നവരാകും അക്രമികള് എന്നാണ് പൊലീസിന്റെ പ്രാഥമിക നിഗമനം.\nരാവിലെ9മണിയോടെയാകും കൊലപാതകം നടന്നിട്ടുണ്ടാവുകയെന്ന് ജില്ലാ പൊലീസ് മേധാവി ജി.ജയ്‌ദേവ് പറഞ്ഞു. വീടിനു പുറത്തു കിടന്ന വാഗണ് ആര് കാറാണു കാണാതായത്.\nരാവിലെ 10 മണിയോടെ ഷീബയുടെ വീട്ടിലെ കാര് കുമരകം ഭാഗത്തേക്ക് പോയതായി തെളിവുകള് ലഭിച്ചിട്ടുണ്ട്. വീട്ടിലെത്തിയ അക്രമിയാണ് കാര് മോഷ്ടിച്ചതെന്ന പൊലീസ് നിഗമനത്തിലാണ് അന്വേഷണം പുരോഗമിക്കുന്നത്.\nകാർ കണ്ടെത്താൻ പൊലീസ് ശ്രമം തുടങ്ങി. ചെക് പോസ്റ്റുകളിലും അതിർത്തികളിലും പരിശോധന ശക്തമാക്കി. കോട്ടയത്തും മറ്റിടങ്ങളിലും റെയിൽവേ സ്റ്റേഷനുകളിൽ പരിശോധന നടത്തി.\nഅക്രമികളെക്കുറിച്ചു നിർണായക വിവരങ്ങൾ നൽകാൻ കഴിയുന്ന മുഹമ്മദ് സാലിയുടെ ആരോഗ്യനില വെല്ലുവിളിയെന്ന് പൊലീസ് പറയുന്നു. അബോധാവസ്ഥയിലുള്ള സാലിയെ ഇന്നലെ വൈകിട്ടു മെഡിക്കൽ കോളജിൽ ശസ്ത്രക്രിയയ്ക്കു വിധേയനാക്കി.\nരണ്ട് നിലയുള്ള ഷാനി മന്‍സിലില് മുഹമ്മദ് സാലിയും ഭാര്യ ഷീബാ സാലിയും മാത്രമാണ് താമസിച്ചിരുന്നത്. മാതാപിതാക്കളെ ഫോണിലൂടെ ബന്ധപ്പെടാന് കഴിയുന്നില്ലെന്ന് വിദേശത്തുള്ള മകള് അയല്‍ക്കാരെ അറിയിച്ചതോടെയാണ് നാടിനെ നടുക്കിയ കൊലപാതകം പുറത്തറിഞ്ഞത്.\nമകള് വിവരം അറിയിച്ചതോടെ അയല്‍ക്കാരനെത്തി പരിശോധിച്ചപ്പോഴാണ് പാചകവാതക സിലിണ്ടറില് നിന്ന് ഗ്യാസ് ലീക്ക് ചെയ്യുന്നതായി മനസ്സിലാക്കിയത്. ഉടന് ത്‌ന്നെ ഇയാള് ഫയര്‍ഫോഴ്‌സിനെ വിവരമറിയിക്കുകയായിരുന്നു. ഫയര്‍ഫോഴ്‌സ് എത്തി വീടിനുള്ളിലേക്ക് പ്രവേശിക്കാന് ശ്രമിച്ചെങ്കിലും സാധിച്ചില്ല.\nതുറന്നിട്ട ജനാലയ്ക്കുള്ളിലൂടെ ഫയര്‍ഫോഴ്‌സ് ജീവനക്കാര് അകത്തേക്ക് നോക്കിയപ്പോള് വീടിനുള്ളില് രക്തം തളം കെട്ടിയതായി കണ്ടെത്തുകയായിരുന്നു.\nതുടര്‍ന്ന് അഗ്‌നിശമന സേനാംഗങ്ങള് പുറത്ത് നിന്ന് പൂട്ടിയ വാതില് വെട്ടി പൊളിച്ച് അകത്തു കയറിയപ്പോഴാണ് കൊലപാതക വിവരം പുറത്തറിയുന്നത്. ഉടന് തന്നെ ഇരുവരേയും കോട്ടയം മെഡിക്കല് കോളേജ് ആശുപത്രിയിലെത്തിച്ചെങ്കിലും ഷീബ മരിച്ചിരുന്നു.\nരണ്ട് പേര്‍ക്കും തലയ്ക്കാണ് അടിയേറ്റത്. ഷീബയെ ഷോക്കടിപ്പിക്കാനും ശ്രമം നടന്നിരുന്നതായി കണ്ടെത്തി. ഇവരുടെ കാലില് കമ്പി ചുറ്റിയിരുന്നു. ഇവരുടെ ഭര്‍ത്താവ് സാലിയുടെ നില ഗുരുതരമായി തുടരുകയാണ്. വീടിനുള്ളിലെ സ്വീകരണമുറിയിലാണ് ഒരു ഗ്യാസ് സിലിണ്ടര് തുറന്ന് വിട്ടിരുന്നതായി കണ്ടെത്തിയത്. അലമാരയും വാരിവലിച്ചിട്ട നിലയിലായിരുന്നു.\nവീടിനുള്ളില് അക്രമം നടത്തിയതിന്റെ തെളിവുകളും കണ്ടെത്തിയിട്ടുണ്ട്. ഇക്കാരണത്താലാണ് മോഷണ സാധ്യത പൊലീസ് സംശയിക്കുന്നത്. സമീപ വീടുകളിലെ സിസിടിവി ദൃശ്യങ്ങള് പൊലീസ് പരിശോധിച്ച് വരികയാണ്.\nപ്രതികളുടെ ലക്ഷ്യം കവര്‍ച്ച തന്നെയായിരുന്നെന്നാണ് ബന്ധുക്കളുടെയും നിഗമനം. ഷീബയ്‌ക്കോ സാലിക്കോ ആരുമായി വൈരാഗ്യമുണ്ടായിരുന്നില്ലെന്നതും സാമ്പത്തിക ഭദ്രതയും ഇതിന് കാരണമായി ബന്ധുക്കള് പറയുന്നു. ഷീബയുടെ സ്വര്‍ണ്ണങ്ങള് നഷ്ടപ്പെട്ടതായും കുടുംബം പറഞ്ഞു.


സെർജിയോ അഗ്യൂറോ; പ്രിമിയർ ലീഗ് ഇതിഹാസ താരം പടിയിറങ്ങുന്നു - OPEN PRESS | ഓപ്പണ് പ്രസ്സ്\nഇരുപത്തൊന്നാം നൂറ്റാണ്ടിന്റെ രണ്ടാം ദശാബ്ദത്തിന്റെ തുടക്കത്തിലാണ് ഇംഗ്ലീഷ് ലാന്റിൽ ‘സെർജ്ജിയോ ലിയോണൽ ദെൽ കാസ്റ്റിലോ’ ബൂട്ട് കെട്ടുന്നത്. ഇംഗ്ലീഷ് ആരാധകർക്ക് ഒരു അർജൻ്റീന ഫൂട്‌ബോൾ താരത്തെ അംഗീകരിക്കാൻ അന്നും എന്നും മടിയായിരുന്നു. ഫൂട്ബോൾ മൈതാനം സൃഷ്ടിച്ചെടുത്ത റൈവൽറിയായിരുന്നു അത്.\nപോരാത്തതിന് സെർജ്ജിയോ ആണെങ്കിൽ മെരുങ്ങാൻ തയ്യാറാകാത്ത മനുഷ്യനും. തനിക്ക് അറ്റ്‌ലറ്റിയിൽ തുടരാൻ താത്പര്യമില്ലെന്നും മറ്റും വെടി പൊട്ടിച്ച് അറ്റ്‌ലറ്റി ആരാധകരുടെ ആക്രോശങ്ങളും അപമാനങ്ങളും ഏറ്റുവാങ്ങിയുമാണയാൾ മാഞ്ചസ്റ്ററിനെ പുൽകുന്നത്.\n‘യൂ ബാസ്റ്റഡ്- വീ ആർ ഹിയർ ടു സീ യുവർ ഡെത്’ എന്നാണ് വിടവാങ്ങൽ ഹോം മത്സരത്തിൽ അറ്റ്‌ലറ്റി ആരാധകർ സ്റ്റേഡിയത്തിൽ ഉയർത്തിയ ബാനർ.\nമാഞ്ചസ്റ്റർ സിറ്റി കോച്ച് റോബെർറ്റൊ മാൻസീനി മാത്രമാണയാളുടെ കഴിവുകളിലേക്ക് കണ്ണ് പതിപ്പിക്കുന്നത്. മാൻസീനി എന്ന ഇറ്റാലിയൻ ഫൂട്ബോൾ മാസ്റ്ററോട് എനിക്ക് അന്നും ഇന്നും ആരാധനയാണ്.\nമറ്റ് പലർക്കും മെരുക്കാനാകാത്ത ബലോടെല്ലിക്കും ഇരുപതുകളുടെ തുടക്കത്തിലെ ആംഗ്രി ഓഡ്‌മാൻ കുൻ അഗ്വുറോക്കും മാൻസീനി പ്രിയ മാസ്റ്റർ ആയിരുന്നു. മാൻസീനിയുടെ കീഴിൽ ഫ്ലറിഷ് ചെയ്തവരുടെ ലിസ്റ്റ് എന്നെ എന്നും അമ്പരപ്പിക്കാറുണ്ട്.\nമാൻസീനിക്ക് എങ്ങനെയും ലീഗ് ജയിക്കണമെന്ന നിർദ്ദേശം തലപ്പത്ത് നിന്ന് ലഭിച്ച് കഴിഞ്ഞിരുന്നു. അഗ്യുറോ, ബലോട്ടെലി, യായ, ഹർട്, കൊമ്പനി തുടങ്ങി മാൻസീനിയുടെ യംഗ് ബ്രിഗേഡ്, സർ അലക്സ് ഫെർഗ്ഗൂസന്റേയും ചുവന്ന ചെകുത്താന്മാരുടെയും അധീശത്വത്തിനെ വെല്ലുവിളിച്ച് കൊണ്ടേയിരുന്നു.\n6-1 ന് ഓൾഡ് ട്രഫോഡിലിട്ട് ചെകുത്താന്മാരെ കശാപ്പ് ചെയ്ത് കൊണ്ടാണ് സിറ്റിസൻസ് വരവ് അറിയിച്ചത്. സീസണിലെ ഏറ്റവും വലിയ എവേ ജയം; ഒരു പക്ഷെ ഫെർഗ്ഗൂസന്റേയും മാഞ്ചസ്റ്റർ യുണൈറ്റഡിന്റേയും ചാമ്പ്യൻ ഈഗോക്ക് ഏറ്റ വലിയ അടികളിലൊന്ന്.\nഫോട്ടോ ഫിനിഷിൽ ക്യു.പി.ആർ നെ തകർത്തെറിഞ്ഞ് കൊണ്ട് സിറ്റി സീസൺ അവസാനിപ്പിക്കുമ്പോൾ ഒറ്റ മത്സരം കൊണ്ട് സിറ്റി ലെജന്റ് ടാഗ് അഗ്യുറോ അണിഞ്ഞ് കഴിഞ്ഞിരുന്നു. കാരണമെന്തെന്നാൽ സീസണവസാനം മാഞ്ചസ്റ്റർ നഗരത്തെ പ്രീമിയർ ലീഗ് കിരീടം വലം വെക്കുമ്പോൾ നീല നാടകളാൽ സമ്പന്നമായിരുന്നു. സുന്ദരമായിരുന്നു.!\n“93:20” സെക്കൻ്റിൽ പിറന്ന ചരിത്രം\nസിറ്റി ബഹളക്കാരായ അയൽക്കാർ മാത്രമല്ലതായി കഴിഞ്ഞിരുന്നു.!\nമാൻസീനിയുടെ കീഴിൽ കുതിപ്പിന് തുടക്കമിടുന്ന അഗ്യുറോ പെല്ലഗ്രീനിയിലൂടെ പെപ്പിൽ വന്ന് നിൽക്കുമ്പോൾ എത്തിഹാദിനെ മനോഹരമാക്കിയ, പൊട്ടിതെറിപ്പിച്ച ആഘോഷങ്ങളിൽ ഒന്നായി മാറുന്നുണ്ട്.\nപെപ് സിറ്റിയിലെത്തുന്ന നിമിഷം തന്നെ അഗ്യുറോയുമായി നീരസം സൃഷ്ടിക്കുന്നുണ്ട്. ജെസൂസ്‌നെ സൈൻ ചെയ്ത് കൊണ്ട് പുറത്തേക്കുള്ള വഴികളിലൊന്നിലേക്ക് വിരൽ ചൂണ്ടുന്ന പെപ്‌നോട് അഗ്യുറോ എങ്ങനെ മറുപടി പറയുമെന്ന സംശയത്തിന് പോച്ച്-എസ്ക് സ്ട്രൈക്കറിൽ നിന്ന് പെപ് ഡിമാന്റ് ചെയ്യുന്ന കമ്പ്ലീറ്റ് ഫോർവ്വേഡ് എന്ന മാറ്റത്തിലേക്ക് സിറ്റിയുടെ പ്രിയപ്പെട്ട കുൻ മാറുന്നുണ്ട്.\nദാറ്റ് വാസ് ഈസ് ഫോർ ഹിം. പ്രതിഭയെന്ന പ്രതിഭാസത്തിനോടൊപ്പം പണിയെടുക്കാൻ കൂടി അഗ്യുറോ എന്ന ഫൂട്ബോളർക്ക് നിസംശയമാകുന്നുണ്ട് എന്നത് കൊണ്ടു കൂടിയാണത്.\nതുടർച്ചയായ അഞ്ച് സീസണുകളിൽ പ്രീമിയർ ലീഗ് എന്ന മോസ്റ്റ് കോമ്പറ്റിറ്റീവ് ലീഗിൽ ഇരുപതോ അതിൽ കൂടുതലോ ഗോളുകൾ കണ്ടെത്തുന്നുണ്ട്. പരിക്ക് പിന്നോട്ട് വലിച്ച സീസണുകൾ കൂടി അയാൾക്ക് മൈതാനത്തിറങ്ങാൻ സാധിച്ചിരുന്നെങ്കിൽ അലൻ ഷിയറർ എന്ന ടാലിസ്‌മാൻ പ്രീമിയർ ലീഗിലെ ആൾ ടൈം സ്കോറേഴ്സ് ലിസ്റ്റിൽ രണ്ടാമതാകുമെന്നത് തർക്കമില്ലാത്തതാണ്.\nസിറ്റിയുടെ ഒരു യുഗം കഴിഞ്ഞിരിക്കുന്നു. ഇംഗ്ലീഷ് ഫൂട്ബോളിൽ മേൽ-വിലാസം സൃഷ്ടിച്ചെടുത്ത ഒരു യുഗം. കൊമ്പനിയിലൂടെ ബിൽഡ് അപ് ന് തുടക്കമിട്ട് യായ ടൂറെ തന്റെ നീളൻ കാലുകളിൽ കൊരുത്ത് ഡേവിഡ് സിൽവ എന്ന മജീഷ്യനിലേക്ക് എത്തിക്കുന്ന കാൽപന്തിനെ ഡേവിഡ് സിൽവ വിശ്വസിച്ചേൽപ്പിക്കുന്നത് കുൻ അഗ്യുറോ എന്ന പത്താം നമ്പറുകാരനിലേക്കാണ്.\nഇടത് കാലിൽ ഫസ്റ്റ് ടച്ച് എടുത്ത് ചെറുതായി ഒന്ന് ടേൺ ചെയ്ത് വലം കാലു കൊണ്ട് ഗോൾ വലയിലേക്ക് ചെത്തിയിടുന്ന പന്ത് – ഗോൾ…ൾ..!!\nമാൻസീനിയുടെ ബിൽഡ് അപ്പിൻ്റെ വേഗം കൊണ്ടും കൊമ്പനിയുടെ കൻവെൻഷൻ കൊണ്ടും യായ യുടെ ഫിസിക്കൽ പ്രസൻസ് കൊണ്ടും സിൽവയുടെ വിഷനറി കൊണ്ടും എതിർ ബോക്സിലെത്തുന്ന പന്തിന് , പിന്നീട് വേണ്ടത് പ്രിസൈസ് ആയൊരു ഫിനിഷിംഗ് ടച്ചാണ്.\nഒരു അഞ്ചടി എട്ടിഞ്ചുകാരൻ പത്താം നമ്പർ ആകാശ നീല ജഴ്സിയിട്ട് ആ ഫിനിഷിംഗ് ടച്ചുകൾക്കൊണ്ട് എത്തിഹാദിനെ ആഹ്ളാദിപ്പിച്ചിരുന്നു.\n‘കുൻ അഗ്യുറോ’ മാൻ സിറ്റിയുടെ ലജന്റാണെന്ന് പറയുന്നവരെ അൽപം ഈർഷ്യയോടെ ഞാൻ തിരുത്തും. അഗ്യുറോ പ്രീമിയർ ലീഗിന്റെ ലെജന്റാണടോ എന്ന്..\n2012 ൽ ക്യു.പി.ആർ. നു എതിരെ അഗ്വേറൊ നേടിയ അവസാന മിനുട്ട് ഗോളിൽ നിന്നാണ് മാഞ്ചസ്റ്റർ സിറ്റി തങ്ങളുടെ പുതിയ ചരിതം രചിക്കുന്നത്. സിറ്റിയുടെ ആദ്യകാല ഇതിഹാസങ്ങൾ എന്ന വിളിപ്പേരിന് അർഹരായ ഒട്ടനവധി പ്രതിഭകൾ കഴിഞ്ഞ ദശകത്തിൽ വളർന്നു വന്നു. അവരെ ആദരിക്കാൻ എത്തിഹാദ് സ്റ്റേഡിയം ഒരുങ്ങി കഴിഞ്ഞിരിക്കുന്നു.\nവിൻസെന്റ് കൊംപാനി, ഡേവിഡ് സിൽവ എന്നിവരുടെ ശിലാപ്രതിമ സ്റ്റേഡിയത്തിൽ നിർമിക്കാൻ സിറ്റി മാനേജ്‌മന്റ് നേരത്തെ തീരുമാനിച്ചിരുന്നു. വിൻസെന്റ് കൊംപാനിയുടെ പ്രതിമ കഴിഞ്ഞ ഡിസംബറിൽ ഉദ്ഘാടനം ചെയ്തിരുന്നു. ഡേവിഡ് സിൽവയാണ് പ്രതിമ നിർമിച്ച് ആദരിക്കാൻ സിറ്റി തീരുമാനിച്ച മറ്റൊരു താരം. ഇപ്പോൾ അഗ്വേറോയെ കൂടി ഉൾപ്പെടുത്തി ത്രീ അമിഗോസ് [three amigos] എന്ന ആശയത്തിൽ നിർമാണം പൂർത്തിയാക്കാനാണ് മാനേജ്‌മന്റ് തീരുമാനം.\n384 മത്സരങ്ങളിൽ നിന്ന് 257 ഗോളുമായി സിറ്റിയുടെ എക്കാലത്തെയും മികച്ച ഗോൾ വേട്ടക്കാരനാണ് 32 വയസ്സുകാരനായ ഈ അര്ജന്റീനക്കാരൻ. 2010 ൽ മാഞ്ചസ്റ്ററിൽ വന്ന അഗ്വേറൊ4തവണ സിറ്റിയുമൊത്ത് പ്രീമിയർ ലീഗ് കിരീടവും നേടിയിട്ടുണ്ട്.\nJust like peter drury painted;\nWhatawonderful player,\nWhatawonderful player kun aguero is…..!!!\nAguero Legend Manchester City premier league


വിഷുഫലം 2020 ; ഓരോ നാളുകാർക്കും എങ്ങനെ? – Byline News Kelakam | kerala Latest news | Kannur\nവിഷുഫലം 2020 ; ഓരോ നാളുകാർക്കും എങ്ങനെ?\nഇക്കൊല്ലത്തെ വിഷുദിനത്തിൽ (2020 ഏപ്രിൽ 14 ചൊവ്വ) മകരം രാശിയിൽ ചൊവ്വയും ശനിയും വ്യാഴവും കൂടി നിൽക്കുന്നു. ചൊവ്വയും ശനിയും കൂടിയാൽത്തന്നെ അഗ്നിമാരുതയോഗം. അതിന്റെ കൂടെ വ്യാഴം കൂടി ചേർന്നപ്പോൾ ദോഷകരമായ വസുന്ധരായോഗം. വ്യാഴം നീചസ്ഥനാണ് എന്നതിനാൽ ലോകമെങ്ങും മഹാമാരി വിതയ്ക്കുന്ന അതിദോഷപ്രദമായ വസുന്ധരായോഗമായി.\nഎങ്കിലും മേയ് 3നു ചൊവ്വ മകരം രാശിയിൽ നിന്നു കുംഭം രാശിയിലേക്കു കടക്കുന്നതോടെ അഗ്നിമാരുതയോഗം ഇല്ലാതാകും. അതോടെ വസുന്ധരായോഗത്തിന്റെ ദോഷഫലങ്ങളും കുറയും. ജൂൺ 30നു വ്യാഴം വക്രഗതിയിൽ മകരത്തിൽ നിന്നു ധനുവിലേക്കു മാറുന്നതോടെ ദൈവാനുഗ്രഹത്തിന്റെ നാളുകളാകുകയും ചെയ്യും.\nവിഷുഫലമായാലും ചാരവശാലുള്ള ഫലമായാലും ഒരേ നക്ഷത്രക്കാർക്ക് എല്ലാവർക്കും ഒരേ ഫലമല്ല അനുഭവപ്പെടുക. വയസ്സും ദശാപഹാരകാലവും മറ്റും അനുസരിച്ച് ഓരോരുത്തർക്കും ഫലങ്ങളിലും വ്യത്യാസങ്ങൾ ഉണ്ടാകും. എങ്കിലും ഓരോ നക്ഷത്രത്തിലും പിറന്നവരുടെ ഈ വിഷു മുതൽ അടുത്ത വിഷു വരെയുള്ള പൊതുഫലം എന്തായിരിക്കുമെന്നു നോക്കാം.\nഅശ്വതി നക്ഷത്രക്കാർക്ക് ശനി പത്തിലായതിനാൽ കണ്ടകശനികാലമാണെന്നു പറയുമെങ്കിലും മകരരാശിയിൽ നിൽക്കുന്ന ശനിയായതിനാൽ കണ്ടകശനിയുടെ ദോഷഫലങ്ങൾ അധികം അനുഭവപ്പെടില്ല. പൊതുവേ അനുകൂലഫലങ്ങൾ തന്നെ പ്രതീക്ഷിക്കാം.\nജോലിരംഗത്തും കുടുംബകാര്യങ്ങളിലും ചെറിയൊരു മന്ദത അനുഭവപ്പെടുമെന്നു മാത്രം. എങ്കിലും വ്യാഴം അനുകൂലഭാവത്തിലായതിനാൽ ഈശ്വരാനുഗ്രഹം കൊണ്ടു തടസ്സങ്ങളെ മറികടന്ന് വിജയത്തിലെത്താൻ കഴിയും.\nകുടുംബത്തിൽ സ്വസ്ഥതയും സമാധാനവും നിലനിർത്താൻ കഴിയും. സാമ്പത്തികകാര്യങ്ങളിലും പുരോഗതി പ്രതീക്ഷിക്കാം. വിദ്യാർഥികൾക്കു വിദ്യാഭ്യാസരംഗത്തു നേട്ടങ്ങൾ ഉണ്ടാക്കാൻ കഴിയും. ഉയർന്ന കോഴ്സുകളിൽ പ്രവേശനം ലഭിക്കും.\nഭരണി നക്ഷത്രക്കാർക്ക് ഈ വർഷം കണ്ടകശനിയുണ്ടെങ്കിൽ പോലും വലിയ പ്രതിസന്ധികൾക്കൊന്നും സാധ്യതയില്ല. അനുകൂലമായ ഫലങ്ങൾ തന്നെയാണ് അനുഭവപ്പെടുക.\nജോലിരംഗത്തും കുടുംബകാര്യങ്ങളിലും ചെറിയൊരു മന്ദത അനുഭവപ്പെടുമെന്നു മാത്രം. എങ്കിലും ഈശ്വരാനുഗ്രഹം കൊണ്ടു തടസ്സങ്ങളെ മറികടന്ന് വിജയത്തിലെത്താൻ കഴിയും.\nഈ നക്ഷത്രക്കാർക്കു വർഷത്തിന്റെ ആദ്യപകുതിയെക്കാൾ കൂടുതൽ നല്ല ഫലങ്ങൾ അനുഭവപ്പെടുക അവസാനപകുതിയിലായിരിക്കും. കുടുംബത്തിൽ സ്വസ്ഥതയും സമാധാനവും നിലനിർത്താൻ കഴിയും. സാമ്പത്തികകാര്യങ്ങളിലും പുരോഗതി പ്രതീക്ഷിക്കാം. ഏറെ നാളായി ആഗ്രഹിക്കുന്ന പല പദ്ധതികളും പൂർത്തിയാക്കാൻ കഴിയും. വീടുപണി ഉദ്ദേശിക്കുന്നവർക്ക് അതു സാധിക്കും. വീട്ടിൽ മംഗളകാര്യങ്ങൾ നടക്കും.\nഏതു കൂറിൽ പെട്ടവരാണെങ്കിലും കാർത്തിക നക്ഷത്രക്കാർക്ക് ഇക്കൊല്ലം അനുകൂലമായ ഫലങ്ങളാണു കൂടുതലായും അനുഭവപ്പെടുക. ജോലിരംഗത്തും കുടുംബകാര്യങ്ങളിലും കൂടുതൽ നേട്ടമുണ്ടാക്കാവുന്ന വർഷമാണിത്. ഈ നക്ഷത്രക്കാർക്കു വർഷത്തിന്റെ ആദ്യപകുതിയിൽ കൂടുതൽ നല്ല ഫലങ്ങൾ അനുഭവപ്പെടും.\nജോലിരംഗത്തു കൂടുതൽ ഉയർന്ന സ്ഥാനങ്ങൾ ലഭിക്കും. ജോലി അന്വേഷിക്കുന്നവർക്കു നല്ല ജോലി ലഭിക്കാനും സാധ്യതയുണ്ട്. വിദ്യാർഥികൾക്കു വിദ്യാഭ്യാസരംഗത്തു നേട്ടങ്ങൾ ഉണ്ടാക്കാൻ കഴിയും.\nരോഹിണി നക്ഷത്രക്കാർക്ക് ഈ വർഷം കണ്ടകശനി പോലുള്ള ശനിദോഷങ്ങളൊന്നും ഇല്ല. വിചാരിച്ചതിനെക്കാൾ കൂടുതൽ നേട്ടമുണ്ടാക്കാൻ കഴിയുന്ന വർഷമാണിത്.\nജോലിരംഗത്തും കുടുംബകാര്യങ്ങളിലും കൂടുതൽ നേട്ടമുണ്ടാക്കാവുന്ന വർഷമാണിത്. ജൂലൈ മുതൽ നവംബർ വരെയുള്ള കാലയളവിൽ വ്യാഴം അനിഷ്ടഭാവത്തിൽ വരുന്നതിനാൽ ഇക്കാലയളവിൽ ദൈവാനുഗ്രഹത്തിനായി പ്രത്യേക പ്രാർഥനകൾ ആവശ്യമാണ്. ഇതിലൂടെ കാര്യങ്ങളെ അനുകൂലമാക്കിയെടുക്കാൻ കഴിയും.\nഈ വർഷം പൊതുവേ അനുകൂലഫലങ്ങളാണ് കൂടുതൽ ഉണ്ടാകുക. വിദ്യാർഥികൾക്ക് മത്സരപ്പരീക്ഷകളിൽ ഉയർന്ന വിജയം നേടിയെടുക്കാൻ കഴിയും. ജോലി തേടുന്നവർക്ക് സ്ഥിരമായ ജോലി ലഭിക്കാനും സാധ്യതയുണ്ട്.\nഇടവക്കൂറിലോ മിഥുനക്കൂറിലോ ആകട്ടെ, ഏതു കൂറിൽ പെട്ടവരായാലും മകയിരം നക്ഷത്രക്കാർക്ക് ഈ വർഷം വലിയ പ്രതിസന്ധിയില്ലാതെ മുന്നോട്ടു പോകാൻ കഴിയും. പൊതുവേ മകയിരം നക്ഷത്രക്കാർക്ക് കുടുംബജീവിതത്തിലും ജോലിരംഗത്തും നേട്ടങ്ങൾ പ്രതീക്ഷിക്കാവുന്ന വർഷമാണിത്. വിദ്യാർഥികൾക്ക് മത്സരപ്പരീക്ഷകളിലും മറ്റും ഉയർന്ന വിജയം നേടാൻ കഴിയും. കുടുംബിനിമാർക്കു മനസ്സിനു സന്തോഷം തോന്നുന്ന അനുഭവങ്ങളും ഉണ്ടാകും.\nവീട്ടിൽ സ്വസ്ഥതയും സമാധാനവും നിലനിർത്താൻ കഴിയും. വർഷത്തിന്റെ രണ്ടാം പകുതിയിൽ രോഗാരിഷ്ടങ്ങളിൽ നിന്നെല്ലാം മോചനം നേടി ആരോഗ്യം നിലനിർത്താൻ കഴിയും.\nതിരുവാതിര നക്ഷത്രക്കാർക്ക് ഇക്കൊല്ലം അഷ്ടമശനി കാലമാണെങ്കിലും ശനി വലിയ ബുദ്ധിമുട്ടുകളൊന്നും ഉണ്ടാക്കില്ല. പൊതുവേ അനുകൂലമായ ഫലങ്ങൾ തന്നെയാണ് അനുഭവപ്പെടുക. ജൂൺ 30 മുതൽ നവംബർ 20 വരെ വ്യാഴം ഏഴാം ഭാവത്തിലുള്ളതിനാൽ ദൈവാനുഗ്രഹം അനുഭവപ്പെടും.\nഏപ്രിൽ 14 മുതൽ ജൂൺ 30 വരെയുള്ള സമയം ശരീരസുഖം കുറയുകയും ചെയ്യും. അതുകൊണ്ട് ആരോഗ്യകാര്യങ്ങളിലും കൂടുതൽ ശ്രദ്ധ ആവശ്യമാണ്. കുടുംബകാര്യങ്ങളിൽ പുരോഗതി കാണപ്പെടും. ജോലിയിലും വലിയ തടസ്സങ്ങളൊന്നും ഉണ്ടാകില്ല.\nഏറെക്കാലമായി വിചാരിച്ചു കൊണ്ടിരിക്കുന്ന ചില കാര്യങ്ങൾ സാധിച്ചെടുക്കാൻ കഴിയും. വീട്ടിൽ മംഗളകാര്യങ്ങൾ നടക്കും. ഉദ്യോഗാർഥികൾക്കു സ്ഥിരമായ ജോലി ലഭിക്കും. കൃഷി, ബിസിനസ് തുടങ്ങിയ രംഗങ്ങളിലുള്ളവർക്കും പ്രതീക്ഷിച്ചതിലേറെ നേട്ടങ്ങൾ ഉണ്ടാകുന്ന കാലമാണിത്.\nപുണർതം നക്ഷത്രക്കാരിൽ മിഥുനക്കൂറുകാർക്ക് അഷ്ടമശനിയുടെയും കർക്കടകക്കൂറുകാർക്ക് കണ്ടകശനിയുടെയും കാലമാണെങ്കിലും ശനി മകരം രാശിയിൽ ആയതിനാൽ വലിയ ബുദ്ധിമുട്ടുകളൊന്നും ഉണ്ടാക്കില്ല. പൊതുവേ അനുകൂലമായ ഫലങ്ങൾ തന്നെയാണ് അനുഭവപ്പെടുക.\nവ്യാഴം ഇക്കൊല്ലം അനുകൂലവും പ്രതികൂലവുമായ ഭാവങ്ങളിൽ മാറിമാറി വരുന്നതിനാൽ ദൈവാനുഗ്രഹപരമായ കാര്യങ്ങളിൽ ഗുണദോഷമിശ്രമായ ഫലങ്ങൾ അനുഭവപ്പെടും. ഏതായാലും ഈ വർഷം പൊതുവേ കാര്യസാധ്യങ്ങളുടേതായിരിക്കുകയും ചെയ്യും. സാമ്പത്തികകാര്യങ്ങളിൽ കൂടുതൽ നിയന്ത്രണം വേണം. ശരീരസുഖം കുറയും. അതുകൊണ്ട് ആരോഗ്യകാര്യങ്ങളിൽ കൂടുതൽ ശ്രദ്ധ ആവശ്യമാണ്.\nപൂയം നക്ഷത്രക്കാർക്ക് ശനി ഏഴിലായതിനാൽ കണ്ടകശനികാലമാണെന്നു പറയുമെങ്കിലും മകരരാശിയിൽ നിൽക്കുന്ന ശനിയായതിനാൽ കണ്ടകശനിയുടെ ദോഷഫലങ്ങൾ അധികം അനുഭവപ്പെടില്ല. ജോലിരംഗത്തും കുടുംബകാര്യങ്ങളിലും ചെറിയൊരു മന്ദത അനുഭവപ്പെടുമെന്നു മാത്രം. എങ്കിലും വ്യാഴം അനുകൂലഭാവത്തിലായതിനാൽ ഈശ്വരാനുഗ്രഹം കൊണ്ടു തടസ്സങ്ങളെ മറികടന്ന് വിജയത്തിലെത്താൻ കഴിയും. ജൂൺ 30 മുതൽ നവംബർ 20 വരെയുള്ള കാലം വ്യാഴം അനിഷ്ടഭാവത്തിലായതിനാൽ ആ നാളുകളിൽ ദൈവാനുഗ്രഹത്തിനായി പ്രത്യേക പ്രാർഥനകൾ വേണം.\nകുടുംബത്തിൽ സ്വസ്ഥതയും സമാധാനവും നിലനിർത്താൻ കഴിയും. സാമ്പത്തിക കാര്യങ്ങളിലും പുരോഗതി പ്രതീക്ഷിക്കാം. വരുമാനവർധനയ്ക്കും സാധ്യതയുണ്ട്.\nപൂരം നക്ഷത്രക്കാർക്ക് ഇക്കൊല്ലം കണ്ടകശനി പോലുള്ള ശനിദോഷങ്ങളൊന്നും ഇല്ല. അതിനാൽ ഇക്കൊല്ലം ജോലിരംഗത്തും കുടുംബത്തിലും അനുകൂലമായ ഫലങ്ങൾ തന്നെയാണ് അനുഭവപ്പെടുക. പൊതുവേ കാര്യതടസ്സങ്ങളൊന്നും ഇല്ലാത്ത കാലമായിരിക്കും.\nജൂൺ 30 മുതൽ നവംബർ 20 വരെ വ്യാഴം അനുകൂല ഭാവത്തിലുള്ളതിനാൽ ദൈവാനുഗ്രഹം അനുഭവപ്പെടും. വിചാരിക്കുന്ന കാര്യങ്ങളെല്ലാം നടത്തിയെടുക്കാൻ കഴിയും.\nഏപ്രിൽ 14 മുതൽ ജൂൺ 30 വരെയുള്ള സമയം വ്യാഴം അനിഷ്ടഭാവത്തിലായതിനാൽ ശരീരസുഖം കുറയും. അതുകൊണ്ട് ആരോഗ്യകാര്യങ്ങളിൽ കൂടുതൽ ശ്രദ്ധ ആവശ്യമാണ്. എങ്കിലും വലിയ പ്രതിസന്ധിയിലൊന്നും പെടില്ല.\nഈ വർഷം ജോലിയിൽ ഉയർന്ന സ്ഥാനലബ്ധി ഉണ്ടാകും. സന്താനസൌഭാഗ്യം, ധനാഭിവൃദ്ധി തുടങ്ങിയ ഫലങ്ങൾക്കും സാധ്യത. ഏറെ നാളായി വിചാരിച്ചു കൊണ്ടിരിക്കുന്ന ചില കാര്യങ്ങൾ സാധിച്ചെടുക്കാൻ കഴിയും. വിദ്യാർഥികൾക്കു മത്സരപ്പരീക്ഷകളിൽ വിജയം നേടാൻ കഴിയും. കൃഷി, ബിസിനസ് തുടങ്ങിയ രംഗങ്ങളിലുള്ളവർക്കും പ്രതീക്ഷിച്ചതിലേറെ നേട്ടങ്ങൾ ഉണ്ടാകുന്ന കാലമാണിത്.\nഏതു കൂറിൽ ജനിച്ചവരായാലും ഉത്രം നക്ഷത്രക്കാർക്ക് കണ്ടകശനി പോലുള്ള ശനിദോഷങ്ങൾ ഇല്ലാത്തതിനാൽ ഈ വർഷം കൂടുതലായും അനുകൂലഫലങ്ങൾ തന്നെ പ്രതീക്ഷിക്കാം.\nവ്യാഴം ഇക്കൊല്ലം അനുകൂലവും പ്രതികൂലവുമായ ഭാവങ്ങളിൽ മാറിമാറി വരുന്നതിനാൽ പൊതുവേ ഗുണദോഷമിശ്രമായ ഫലങ്ങൾ അനുഭവപ്പെടും. വർഷത്തിന്റെ ആദ്യമാസങ്ങളിൽ ശരീരസുഖം കുറയും. അതുകൊണ്ട് ആരോഗ്യകാര്യങ്ങളിൽ കൂടുതൽ ശ്രദ്ധ ആവശ്യമാണ്.\nജോലിരംഗത്തു കൂടുതൽ നേട്ടമുണ്ടാക്കാൻ കഴിയും. കുടുംബകാര്യങ്ങളിലും പുരോഗതി കാണപ്പെടും. ഉദ്യോഗാർഥികൾക്കു സ്ഥിരമായ ജോലി ലഭിക്കും. വിദ്യാർഥികൾക്കു മത്സരപ്പരീക്ഷകളിൽ വിജയം നേടാൻ കഴിയും. വീട്ടിൽ മംഗളകാര്യങ്ങൾ നടക്കും.\nഅത്തം നക്ഷത്രക്കാർക്ക് ഇടപെടുന്ന കാര്യങ്ങളിലെല്ലാം നേട്ടമുണ്ടാക്കാവുന്ന വർഷമാണിത്. ജോലിരംഗത്തും കുടുംബകാര്യങ്ങളിലും അനുകൂലഫലങ്ങളാണ് അനുഭവപ്പെടുക. സാമ്പത്തികകാര്യങ്ങളിലും പുരോഗതി കാണപ്പെടും. പൂർവികസ്വത്ത് കൈവശം വന്നുചേരും.\nകുടുംബത്തിൽ സ്വസ്ഥതയും സമാധാനവും നിലനിർത്താൻ കഴിയും. സാമ്പത്തികകാര്യങ്ങളിലും പുരോഗതി പ്രതീക്ഷിക്കാം. ഏറെ നാളായി ആഗ്രഹിക്കുന്ന പല പദ്ധതികളും പൂർത്തിയാക്കാൻ കഴിയും. വിനോദസഞ്ചാരയാത്രകൾ നടക്കും. വീടു സംബന്ധിച്ച പണികൾ സാധ്യമാകും. അധികാരികളിൽ നിന്ന് അംഗീകാരം ലഭിക്കും.\nകന്നിക്കൂറിലോ തുലാക്കൂറിലോ ആകട്ടെ, ഏതു കൂറിൽ പെട്ടവരായാലും ചിത്തിര നക്ഷത്രക്കാർക്ക് പൊതുവേ ഗുണകരമായിരിക്കും ഈ വർഷം. കുടുംബജീവിതത്തിലും ജോലിരംഗത്തും നേട്ടങ്ങൾ പ്രതീക്ഷിക്കാവുന്ന വർഷമാണിത്. വിദ്യാർഥികൾക്ക് മത്സരപ്പരീക്ഷകളിലും മറ്റും ഉയർന്ന വിജയം നേടാൻ കഴിയും. കുടുംബിനിമാർക്കു മനസ്സിനു സന്തോഷം തോന്നുന്ന അനുഭവങ്ങളും ഉണ്ടാകും. സന്താനഭാഗ്യം, കുടുംബാഭിവൃദ്ധി തുടങ്ങിയ ഫലങ്ങളും ഉണ്ടാകും.\nവീട്ടിൽ സ്വസ്ഥതയും സമാധാനവും നിലനിർത്താൻ കഴിയും. രോഗാരിഷ്ടങ്ങളിൽ നിന്നെല്ലാം മോചനം നേടി ആരോഗ്യം നിലനിർത്താൻ കഴിയും.\nചോതി നക്ഷത്രക്കാർക്ക് ഇക്കൊല്ലം കണ്ടകശനി കാലമാണെങ്കിലും ശനി വലിയ ബുദ്ധിമുട്ടുകളൊന്നും ഉണ്ടാക്കില്ല. പൊതുവേ അനുകൂലമായ ഫലങ്ങൾ തന്നെയാണ് അനുഭവപ്പെടുക. ജൂൺ 30 വരെയും നവംബർ 20നു ശേഷവും ദൈവാനുഗ്രഹം കൂടുതലായി അനുഭവപ്പെടും.\nഈ നക്ഷത്രക്കാർക്ക് ഈ വർഷം പൊതുവേ കുടുംബകാര്യങ്ങളിൽ പുരോഗതി കാണപ്പെടും. ജോലിയിലും വലിയ തടസ്സങ്ങളൊന്നും ഉണ്ടാകില്ല. ഏറെക്കാലമായി വിചാരിച്ചു കൊണ്ടിരിക്കുന്ന ചില കാര്യങ്ങൾ സാധിച്ചെടുക്കാൻ കഴിയും. വീട്ടിൽ മംഗളകാര്യങ്ങൾ നടക്കും. ഉദ്യോഗാർഥികൾക്കു സാമ്പത്തികഭദ്രതയുള്ള ജോലി ലഭിക്കും. വിദ്യാർഥികൾക്കു മത്സരപ്പരീക്ഷകളിൽ വിജയം നേടാൻ കഴിയും.\nഅനിഴം നക്ഷത്രക്കാർക്ക് ഈ വർഷം കണ്ടകശനി പോലുള്ള ശനിദോഷങ്ങളൊന്നും ഇല്ല. എല്ലാ രംഗത്തും അനുകൂല ഫലങ്ങൾ അനുഭവപ്പെടുന്ന വർഷമായിരിക്കും ഇത്.\nജൂൺ 30 മുതൽ നവംബർ 20 വരെയുള്ള നാളുകളിൽ വ്യാഴം രക്ഷാഭാവത്തിൽ ഉള്ളതിനാൽ ഇക്കാലയളവിൽ ദൈവാനുഗ്രഹം വേണ്ടത്ര അനുഭവപ്പെടും. ഇടപെടുന്ന കാര്യങ്ങളിലെല്ലാം നേട്ടമുണ്ടാക്കാവുന്ന വർഷമാണിത്. ജോലിരംഗത്തും കുടുംബകാര്യങ്ങളിലും അനുകൂലഫലങ്ങളാണ് അനുഭവപ്പെടുക. സാമ്പത്തികകാര്യങ്ങളിലും പുരോഗതി കാണപ്പെടും. പൂർവികസ്വത്ത് കൈവശം വന്നുചേരും. വിദേശയാത്രകളും സാധ്യമാകും. സന്താനഭാഗ്യത്തിനു യോഗമുണ്ട്.\nകുടുംബത്തിൽ സ്വസ്ഥതയും സമാധാനവും നിലനിർത്താൻ കഴിയും. സാമ്പത്തികകാര്യങ്ങളിലും പുരോഗതി പ്രതീക്ഷിക്കാം.\nതൃക്കേട്ട നക്ഷത്രക്കാർക്ക് ഈ വർഷം കണ്ടകശനി പോലുള്ള ശനിദോഷങ്ങളൊന്നും ഇല്ല. അതുകൊണ്ട് ജോലി, കുടുംബം ഉൾപ്പെടെ മിക്ക മേഖലയിലും പൊതുവേ അനുകൂല ഫലങ്ങൾ തന്നെയായിരിക്കും ഈ വർഷം അനുഭവപ്പെടുക.\nജൂൺ 30 മുതൽ നവംബർ 20 വരെയുള്ള നാളുകളിൽ വ്യാഴം അനുകൂല ഭാവത്തിൽ ഉള്ളതിനാൽ ഇക്കാലയളവിൽ ദൈവാനുഗ്രഹം വേണ്ടത്ര അനുഭവപ്പെടും.\nകടബാധ്യതകളിൽ കുറെയൊക്കെ തീർക്കാ കഴിയും. ഓഹരി, മ്യൂച്വൽ ഫണ്ട് തുടങ്ങിയവയിൽ പണം നിക്ഷേപിച്ചവർക്ക് ലാഭസാധ്യതകൾ തന്നെയാണു കാണുന്നത്. എന്നാൽ ജൂലൈ മുതൽ നവംബർ വരെയുള്ള കാലത്ത് സാമ്പത്തികകാര്യങ്ങളിൽ കൂടുതൽ ശ്രദ്ധ വേണം. വർഷം മുഴുവൻ കുടുംബത്തിൽ സ്വസ്ഥതയും സമാധാനവും നിലനിർത്താൻ കഴിയും.\nപൂരാടം നക്ഷത്രക്കാർക്ക് ഈ വർഷം കണ്ടകശനി ദോഷം വരുന്നില്ല. ഏഴരശനികാലമാണെങ്കിലും ശനി മകരം രാശിയിലായതിനാൽ ദോഷഫലങ്ങൾക്കു സാധ്യതയില്ല.\nവ്യാഴത്തിന്റെ സ്ഥിതി അനുസരിച്ച് ജൂൺ 30 വരെയും നവംബർ 20നു ശേഷവുമുള്ള നാളുകളിലാണു കൂടുതൽ നല്ല ഫലങ്ങൾ അനുഭവപ്പെടുക. ഈ നക്ഷത്രക്കാർക്ക് ഏറെക്കാലമായി ആഗ്രഹിച്ചിരുന്ന കാര്യങ്ങളും ഈ വർഷം നടത്തിയെടുക്കാൻ കഴിയും. രോഗഭീതിയിൽ നിന്നു മോചനം നേടി ആരോഗ്യം നിലനിർത്താൻ കഴിയും. തൊഴിലന്വേഷകർക്ക് ഇക്കൊല്ലം നല്ല ജോലി ലഭിക്കും. കുടുംബത്തിൽ സ്വസ്ഥത നിലനിർത്താനും കഴിയും.\nസാമ്പത്തികകാര്യങ്ങളിലും പുരോഗതി പ്രതീക്ഷിക്കാം. പ്രവർത്തനരംഗത്തും നേട്ടങ്ങൾ ഉണ്ടാക്കാൻ കഴിയും. കൃഷി, ബിസിനസ് തുടങ്ങിയ രംഗങ്ങളിൽ പ്രവർത്തിക്കുന്നവർക്കും അനുകൂലഫലങ്ങൾക്കാണു സാധ്യത. വിദ്യാർഥികൾക്കു വിദ്യാഭ്യാസരംഗത്ത് അംഗീകാരം ലഭിക്കും.\nഉത്രാടം നക്ഷത്രക്കാർ ധനുക്കൂറിൽ പെട്ടവരായാലും മകരക്കൂറിൽ പെട്ടവരായാലും ശനിദോഷം കാര്യമായി ബാധിക്കില്ല. ഈ വർഷം പൊതുവേ അനുകൂലഫലങ്ങൾ തന്നെ പ്രതീക്ഷിക്കാം.\nവർഷത്തിന്റെ ആദ്യമാസങ്ങളിൽ ശരീരസുഖം കുറയും. അതുകൊണ്ട് ആരോഗ്യകാര്യങ്ങളിൽ കൂടുതൽ ശ്രദ്ധ ആവശ്യമാണ്. ജോലിരംഗത്തു കൂടുതൽ നേട്ടമുണ്ടാക്കാൻ കഴിയും. കുടുംബകാര്യങ്ങളിലും പുരോഗതി കാണപ്പെടും. ഏറെക്കാലമായി വിചാരിച്ചു കൊണ്ടിരിക്കുന്ന ചില കാര്യങ്ങൾ സാധിച്ചെടുക്കാൻ കഴിയും. ഉദ്യോഗാർഥികൾക്കു സ്ഥിരമായ ജോലി ലഭിക്കും. വിദ്യാർഥികൾക്കു മത്സരപ്പരീക്ഷകളിൽ വിജയം നേടാൻ കഴിയും. ഓഹരി, ഊഹക്കച്ചവടം തുടങ്ങിയവയിലും നേട്ടമുണ്ടാക്കാൻ സാധിക്കും.\nതിരുവോണം ഈ നക്ഷത്രക്കാർക്ക് ഇക്കൊല്ലം കണ്ടകശനി ഉണ്ടെങ്കിലും ശനി മകരം രാശിയിലായതിനാൽ കാര്യമായ ദോഷഫലങ്ങളൊന്നും ഉണ്ടാക്കില്ല. അതിനാൽ ഈ വർഷം പൊതുവേ അനുകൂലഫലങ്ങൾ തന്നെ പ്രതീക്ഷിക്കാം.\nജോലിരംഗത്തും കുടുംബകാര്യങ്ങളിലും കൂടുതൽ നേട്ടമുണ്ടാക്കാവുന്ന വർഷമാണിത്. പ്രവർത്തനരംഗത്തും കുടുംബത്തിലും പൊതുവേ അനുകൂലഫലങ്ങളാണ് കൂടുതൽ ഉണ്ടാകുക. വിദ്യാർഥികൾക്ക് മത്സരപ്പരീക്ഷകളിൽ ഉയർന്ന വിജയം നേടിയെടുക്കാൻ കഴിയും. ജോലി തേടുന്നവർക്ക് സ്ഥിരമായ ജോലി ലഭിക്കാനും സാധ്യതയുണ്ട്. കുടുംബത്തിൽ സ്വസ്ഥതയും സമാധാനവും നിലനിർത്താൻ കഴിയും. സാമ്പത്തികകാര്യങ്ങളിലും പുരോഗതി പ്രതീക്ഷിക്കാം. ഏറെ നാളായി ആഗ്രഹിക്കുന്ന പല പദ്ധതികളും പൂർത്തിയാക്കാൻ കഴിയും. വീടുപണി ആരംഭിക്കാൻ കഴിയും.\nചതയം നക്ഷത്രക്കാർക്ക് ഇക്കൊല്ലം ഏഴരശനി കാലമാണെങ്കിലും ശനി മകരം രാശിയിൽ ആയതിനാൽ ദോഷഫലങ്ങളൊന്നും ഉണ്ടാകില്ല. തികച്ചും അനുകൂലമായ ഫലങ്ങൾ തന്നെയാണ് അനുഭവപ്പെടുക. ഏപ്രിൽ 14 മുതൽ ജൂൺ 30 വരെയും നവംബർ 20നു ശേഷവുമുള്ള കാലം ദൈവവാനുഗ്രഹത്തിനായി പ്രാർഥനകൾ വേണം.\nഈ നക്ഷത്രക്കാർക്ക് ഈ വർഷം പ്രവർത്തനരംഗത്തു പുരോഗതി കാണപ്പെടും. ജോലിയിലും വലിയ തടസ്സങ്ങളൊന്നും ഉണ്ടാകില്ല. വീട്ടിൽ മംഗളകാര്യങ്ങൾ നടക്കും. ഉദ്യോഗാർഥികൾക്കു സ്ഥിരമായ ജോലി ലഭിക്കും. വിദ്യാർഥികൾക്കു മത്സരപ്പരീക്ഷകളിൽ വിജയം നേടാൻ കഴിയും. കൃഷി, ബിസിനസ് തുടങ്ങിയ രംഗങ്ങളിൽ ഉള്ളവർക്കും നേട്ടങ്ങൾ ഉണ്ടാകുന്ന കാലമാണിത്.\nരേവതി നക്ഷത്രക്കാർക്ക് ഈ വർഷം ശനിദോഷങ്ങളൊന്നും ഇല്ല. അതുകൊണ്ട് ഇടപെടുന്ന കാര്യങ്ങളിലെല്ലാം വിജയിക്കും. ജോലിരംഗത്തും കുടുംബകാര്യങ്ങളിലും അനുകൂലഫലങ്ങളാണ് അനുഭവപ്പെടുക. പൂർവികസ്വത്ത് കൈവശം വന്നുചേരും. കടബാധ്യതകളിൽ കുറെയൊക്കെ തീർക്കാൻ കഴിയും. ജൂൺ 30 മുതൽ നവംബർ 20 വരെയുള്ള കാലയളവിൽ വ്യാഴം പത്താംഭാവത്തിൽ വരുന്നതിനാൽ ഗുണദോഷമിശ്രമായിരിക്കും. എങ്കിലും ഗുണഫലങ്ങൾ തന്നെയാണു കൂടുതലും അനുഭവപ്പെടുക.\nഈ വർഷം കുടുംബകാര്യങ്ങളിൽ പൊതുവേ അനുകൂലഫലങ്ങളാണ് കൂടുതൽ ഉണ്ടാകുക. കുടുംബത്തിൽ സ്വസ്ഥതയും സമാധാനവും നിലനിർത്താൻ കഴിയും. വരുമാനത്തിൽ വർധന അനുഭവപ്പെടും. സാമ്പത്തികകാര്യങ്ങളിലും പുരോഗതി പ്രതീക്ഷിക്കാം.\nഏറെ നാളായി ആഗ്രഹിക്കുന്ന പല പദ്ധതികളും പൂർത്തിയാക്കാൻ കഴിയും. അധികാരികളിൽ നിന്ന് അംഗീകാരം ലഭിക്കും.\nകമഴ്ന്നു കിടന്നുറങ്ങുന്നവര് ഈ കാര്യങ്ങള് അറിയാതെ പോകരുത്\nകൊറോണ സമയം മകന് കാനഡയില്! വിജയ് ആശങ്കയിൽ\nട്രാക്ടർ റാലി മാറ്റിവെച്ചു, അതിർത്തിയിലെ സമരം തുടരും:…\nഒമിക്രോൺ കോവിഡ്: സാഹചര്യം വിലയിരുത്താൻ പ്രധാനമന്ത്രി യോഗം…\nറെയിൽ ക്രോസ് ചെയ്യുന്നതിനിടെ ട്രെയിനിടിച്ച് അമ്മയാനയ്ക്കും…


32-ാമത് കൂടിയാട്ട മഹോത്സവം ജനുവരി 1 മുതൽ 12 വരെ ഇരിങ്ങാലക്കുട മാധവനാട്യ ഭൂമിയിൽ – IRINJALAKUDALIVE.com\nഇരിങ്ങാലക്കുട : 32-ാമത് കൂടിയാട്ട മഹോത്സവം ജനുവരി 1 മുതൽ 12 വരെ വൈകീട്ട് 6ന് ഇരിങ്ങാലക്കുട മാധവനാട്യ ഭൂമിയിൽ അരങ്ങേറുന്നു. 1-ാം തിയ്യതി ചൊവ്വാഴ്ച6മണിക്ക് മുൻ ചീഫ് വിപ് അഡ്വ. തോമസ് ഉണ്ണിയാടൻ കൂടിയാട്ട മഹോത്സവം ഉദ്‌ഘാടനം നിർവ്വഹിക്കും. തുടർന്ന് ഗുരു അമ്മന്നൂർ പരമേശ്വരാചാക്യാർ അനുസ്മരണവും നടത്തും.അമ്മന്നൂർ ഗുരുകുലം ജോയിന്റ് സെക്രട്ടറി വേണു ജി ഗുരു അമ്മന്നൂർ പരമേശ്വര ചാക്യാർ അനുസ്മരണവും നടത്തുന്നു. കലാമണ്ഡലം വി കെ കെ ഹരിഹരൻ കലാമണ്ഡലം രാധാകൃഷ്ണൻ അനുസ്മരണവും നടത്തുന്നു. തുടർന്ന് ഭാഗീരഥി പ്രശാന്തിന്‍റെ പൂതനാമോക്ഷം നങ്ങ്യാര്‍ക്കൂത്ത് അരങ്ങേറും.\n2-ാം തിയ്യതി ബുധനാഴ്ച ഊരുഭംഗം കൂടിയാട്ടം. സംവിധാനം വേണു ജി, ബലരാമനായി മാർഗി സജീവ് നാരായണ ചാക്യാരും, ദുര്യോധനനായി സൂരജ് നമ്പ്യാരും, ഗാന്ധാരിയായി കപില വേണുവും അശ്വത്ഥാമാവായി അമ്മന്നൂർ രജനീഷ് ചാക്യാരും അരങ്ങിലെത്തുന്നു. 3-ാം തിയ്യതി പർണ്ണശാലങ്കം ലളിത പുറപ്പാട് കൂടിയാട്ടം. ലളിതയായി സരിത കൃഷ്‌ണകുമാർ. 5-ാം തിയ്യതി ശനിയാഴ്ച പർണ്ണശാലാങ്കം കൂടിയാട്ടം ലളിതയായി കപില വേണുവും ലക്ഷ്മണനായി സൂരജ് നമ്പ്യാരും അരങ്ങിലെത്തുന്നു .\n6 -ാം തിയ്യതി ഞായറാഴ്ച സുഭദ്രാധനഞ്ജയം അഞ്ചാം അങ്കം, സുഭദ്രയുടെ നിർവ്വഹണം കൂടിയാട്ടം അവതരിപ്പിക്കുന്നു. സുഭദ്രയായി ഡോ. അപർണ്ണ നങ്യാർ വേഷമിടുന്നു. 7-ാം തിയ്യതി തിങ്കളാഴ്ച ചിത്രാംഗദാചരിതം നങ്യാർകൂത്ത് . അവതരണം കപില വേണു. 8-ാം തിയ്യതി ചൊവ്വാഴ്ച ബാലിവധം കൂടിയാട്ടം. ശ്രീരാമനായി അമ്മന്നൂർ മാധവ് ചാക്യാർ, ലക്ഷ്മണനായി കൃഷ്‌ണദേവ്, സുഗ്രീവനായി സൂരജ് നമ്പ്യാർ, ബലിയായി അമ്മന്നൂർ രജനീഷ് ചാക്യാർ ധാരയായി ഡോ. അപർണ്ണ നങ്യാരും അരങ്ങിലെത്തുന്നു. 9-ാം തിയ്യതി ബുധനാഴ്ച സുഭദ്രാധനഞ്ജയം പുറപ്പാട് കൂടിയാട്ടം. അമ്മന്നൂർ മാധവ് ചാക്യാർ അർജ്ജുനനായി അരങ്ങിലെത്തുന്നു.\n11 -ാം തിയ്യതി വെള്ളിയാഴ്ച സുഭദ്രാധനഞ്ജയം ശിഖി നിശലഭം കൂടിയാട്ടം. അമ്മന്നൂർ മാധവ് ചാക്യാർ അർജ്ജുനനായി അരങ്ങിലെത്തുന്നു. 12-ാം തിയ്യതി ശനിയാഴ്ച സുഭദ്രാധനഞ്ജയം ഒന്നാം ദിവസം കൂടിയാട്ടം, അർജ്ജുനനായി സൂരജ് നമ്പ്യാരും വിദൂഷകനായി അമ്മന്നൂർ രജനീഷ് ചാക്യാരും സുഭദ്രയായി കീർത്തി സാഗറും വേഷമിടുന്നു.\nപാശ്ചാത്തലമേളത്തിൽ മിഴാവ് : കലാമണ്ഡലം രാജീവ്, കലാമണ്ഡലം എ എൻ ഹരിഹരൻ, കലാമണ്ഡലം നാരായണൻ നമ്പ്യാർ, കലാമണ്ഡലം രവികുമാർ, കലാമണ്ഡലം വിനീഷ്, കലാമണ്ഡലം ജയരാജ്, കലാമണ്ഡലം മണികണ്ഠൻ, കലാമണ്ഡലം രാഹുൽ , കലാമണ്ഡലം വിജയ്, ഇടയ്ക്ക : കലാമണ്ഡലം ഉണ്ണികൃഷ്ണൻ, മൂർക്കനാട് ദിനേശ് വാര്യർ, താളം : കപില, ഡോ. അപർണ്ണ നങ്യാർ, സരിത കൃഷ്‌ണകുമാർ, ഭാഗീരഥി പ്രശാന്ത്, കീർത്തി സാഗർ, ആതിര ഹരിഹരൻ, അനിത അനിൽകുമാർ,\nചമയം : കലാനിലയം ഹരിദാസ്, കലാനിലയം ശ്യാം,


ഓടുന്ന ട്രെയിനില് കയറാന് ശ്രമം, 50കാരി പ്ലാറ്റ്‌ഫോമിനും ട്രാക്കിനും ഇടയിലേക്ക് വീണു; രക്ഷക്കെത്തിയത് വനിതാ കോണ്‍സ്റ്റബിള് – Media Mangalam\nമുംബൈ: ഓടുന്ന ട്രെയിനില് ചാടിക്കയറാന് ശ്രമിക്കുന്നതിനിടെ കാല്‍തെറ്റി വീണ 50കാരിയെ റെയില്‍വേ സുരക്ഷാ ഉദ്യോഗസ്ഥ രക്ഷപ്പെടുത്തി. പ്ലാറ്റ്‌ഫോമിനും ട്രെയിനിനും ഇടയില് വീണ 50കാരിയെ സമയോചിതമായ ഇടപെടലിലൂടെയാണ് പ്ലാറ്റ്‌ഫോമിലേക്ക് വലിച്ചു കയറ്റുകയായിരുന്നു.\nമുംബൈയിലെ സാന്‍ഡ് ഹര്‍സ്റ്റ് റോഡ് റെയില്‍വേ സ്‌റ്റേഷനിലാണ് സംഭവം. പ്ലാറ്റ്‌ഫോമില് നിര്‍ത്തിയിട്ടിരുന്ന ട്രെയിന് ചലിക്കാന് തുടങ്ങി. ഈസമയത്ത് ട്രെയിനില് ഓടി കയറാന് ശ്രമിക്കുന്നതിനിടെയാണ് 50കാരി കാല്‍തെറ്റി വീണത്. പ്ലാറ്റ്‌ഫോമിനും ട്രെയിനിനും ഇടയില് വീണ 50കാരിയെ റെയില്‍വേ സുരക്ഷാസേനയിലെ വനിതാ കോണ്‍സ്റ്റബിള് രക്ഷിക്കുകയായിരുന്നു.\nഒരു നിമിഷം ട്രെയിനിന്റെ അടിയിലേക്ക് വീണുപോകുമായിരുന്ന 50കാരിയെ ഉടന് തന്നെ ഓടിച്ചെന്ന് പ്ലാറ്റ്‌ഫോമിലേക്ക് വലിച്ചു കയറ്റുകയായിരുന്നു. സപ്ന ഗോള്‍ക്കറാണ് സമയോചിതമായ ഇടപെടല് നടത്തിയത്. ഇപ്പോള് സപ്ന ഗോള്‍ക്കര്‍ക്ക് സോഷ്യല്‍മീഡിയയില് അടക്കം അഭിനന്ദനപ്രവാഹമാണ്\naccident rescued Train


World Pharmacists Day 2021: World Pharmacists Day 2021: കേരളത്തിന് പുറത്ത് ഫാർമസി കോഴ്സുകൾ പഠിക്കാൻ; മികച്ച കോളേജുകളും പ്രവേശന പരീക്ഷകളും - Samayam Malayalam\nlist of best pharmacy colleges in india and pharmacy entrance exams\nWorld Pharmacists Day 2021: കേരളത്തിന് പുറത്ത് ഫാർമസി കോഴ്സുകൾ പഠിക്കാൻ; മികച്ച കോളേജുകളും പ്രവേശന പരീക്ഷകളും\nCurated by Adarsh Js | Samayam Malayalam | Updated: Sep 24, 2021, 4:21 PM\nബിരുദ തലത്തിലും ബിരുദാനന്തര തലത്തിലും ഡിപ്ലോമ തലത്തിലും ഫാർമസി കോഴ്സുകൾ പഠിക്കാൻ നിരവധി സ്ഥാപനങ്ങൾ രാജ്യത്ത് അവസരമൊരുക്കുന്നുണ്ട്. ഏറ്റവും മികച്ച 10 ഫാർമസി കോളേജുകൾ ഇവയാണ്\nഎം.ബി.ബി.എസ്, ബി.ഡി.എസ്, നഴ്സിംഗ് കോഴ്സുകൾക്ക് പിന്നാലെ വിദ്യാർത്ഥികളെ ആകർഷിക്കുന്ന കോഴ്സുകളാണ് ഫാർമസി കോഴ്സുകൾ. പ്ലസ്ടു തലത്തിൽ സയൻസ് പഠിച്ച് പാസായ വിദ്യാർത്ഥികൾക്ക് ഫാർമസി കോഴ്സുകൾക്ക് പ്രവേശനം ലഭിക്കും. ബിരുദ തലത്തിലും ബിരുദാനന്തര തലത്തിലുമുള്ള കോഴ്സുകൾക്ക് പുറമെ ഡിപ്ലോമ കോഴ്സുകളും വിദ്യാർത്ഥികൾക്ക് തെരഞ്ഞെടുക്കാം. കേരളത്തിന് സംസ്ഥാന തലത്തിൽ ഒരു പ്രവേശന പരീക്ഷയുണ്ട്. എന്നാൽ കേരളത്തിന് പുറത്ത് പഠിക്കാൻ ആഗ്രഹിക്കുന്നവർക്ക് ഫാർമസി കോഴ്സുകൾക്ക് പ്രവേശന ലഭിക്കാൻ ഈ പ്രവേശന പരീക്ഷകൾ എഴുതാം. ഒപ്പം ഇന്ത്യയിലെ ഏറ്റവും മികച്ച 10 ഫാർമസി കോളേജുകളെയും പരിചയപ്പെടാം.\nഗ്രാജ്വേറ്റ് ഫാർമസി ആപ്റ്റിറ്റ്യൂഡ് ടെസ്റ്റ് (ജി-പാറ്റ്)\nനാഷണൽ ടെസ്റ്റിംഗ് ഏജൻസി ദേശീയ തലത്തിൽ നടത്തുന്ന ഒരു പ്രവേശന പരീക്ഷയാണ് ഗ്രാജ്വേറ്റ് ഫാർമസി ആപ്റ്റിറ്റ്യൂഡ് ടെസ്റ്റ്. എം.ഫാർമ, തത്തുല്ല്യ കോഴ്സുകളിലേക്കുള്ള പ്രവേശനത്തിനായാണ് ഈ പരീക്ഷ സംഘടിപ്പിക്കുന്നത്. എല്ലാ വർഷവും നടക്കുന്ന ഒരു കംപ്യൂട്ടർ അധിഷ്ഠിത പ്രവേശന പരീക്ഷയാണിത്.\nമാസ്റ്റേഴ്സ് ഇൻ ഫാർമസി (എം.ഫാം), മാസ്റ്റേഴ്സ് ഓഫ് സയൻസ് (എം.എസ് ഫാം), മാസ്റ്റേഴ്സ് ഓഫ് ടെക്നോളജി ഫാർമസി (എം.ടെക് ഫാം), ഫാർമസിയിൽ പി.എച്ച്.ഡി എന്നീ കോഴ്സുകളിലേക്കുള്ള പ്രവേശനത്തിനായി നടത്തുന്ന പരീക്ഷയാണ് നാഷണൽ ഇൻസ്റ്റിറ്റ്യൂട്ട് ഓഫ് ഫാർമസ്യൂട്ടിക്കൽ എജ്യൂക്കേഷൻ ആൻഡ് റിസർച്ച് ജോയിന്റ് എൻട്രൻസ് എക്സാം (NIPER JEE). അഹമദാബാദ്, ഗുവഹാത്തി, ഹാജിപ്പൂർ, ഹൈദരാബാദ്, കൊൽക്കത്ത, റായ്ബറേലി, എസ്.എ.എസ് നഗർ എന്നീവിടങ്ങളിലുള്ള NIPER കോളേജുകളിലേക്ക് പ്രവേശനം ലഭിക്കും.\nAP EAMCET ഫാ‍ർമസി\nആന്ധ്ര പ്രദേശ് എഞ്ചിനീയറിങ് അഗ്രിക്കൾച്ചർ ആൻഡ് ഫാർമസി കോമണൽ എൻട്രൻസ് ടെസ്റ്റാണ് (AP EAPCET) മറ്റൊരു പ്രധാനപ്പെട്ട പ്രവേശന പരീക്ഷ. സംസ്ഥാനതലത്തിലുള്ള ഒരു പരീക്ഷയാണിത്. ബി.ഫാം, ഡോക്ടർ ഓഫ് ഫാർമസി (ഫാം ഡി) എന്നീ കോഴ്സകളിലേക്ക് ഈ പ്രവേശന പരീക്ഷയിലൂടെ പ്രവേശനം ലഭിക്കും.\nബാച്ചിലർ ഓഫ് ഫാർമസി (ബി.ഫാർമ), ഡോക്ടർ ഓഫ് ഫാർമസി (ഡി ഫാം) കോഴ്സുകളിലേക്കുള്ള പ്രവേശന പരീക്ഷയാണ് ഛത്തീസ്ഗഡ് പ്രീ ഫാർമസി ടെസ്റ്റ്. ഛത്തീസ്ഗഡിലെ ഫാർമസി കോളേജുകളിൽ പ്രവേശനം ലഭിക്കാൻ ഈ പരീക്ഷ സഹായിക്കും.\nAlso Read: ജവഹർ നവോദയ വിദ്യാലയ ഒമ്പതാം ക്ലാസ് പ്രവേശനം; രജിസ്ട്രേഷൻ ആരംഭിച്ചു\nമികച്ച ഫാർമസി കോളേജുകൾ\nഎൻ.ഐ.ആർ.എഫ് റാങ്കിങ്ങിന്റെ അടിസ്ഥാനത്തിലുള്ള റാങ്കിങ് അനുസരിച്ച് ഒന്നാം സ്ഥാനത്തുള്ള ഫാർമസി കോളേജ് ഡൽഹിയിലെ ജാമിയ ഹംദാർദ് ആണ്. ചണ്ഡിഗഡിലെ പഞ്ചാബ് സർവകലാശാല, ബിറ്റ്സ് പിലാനി, മൊഹാലി നിപ്പർ, മുംബൈ ഇൻസ്റ്റിറ്റ്യൂട്ട് ഓഫ് കെമിക്കൽ ടെക്നോളജി, ഹൈദരാബാദ് നിപ്പർ, ഊട്ടി ജെ.എസ്.എസ് കോളേജ് ഓഫ് ഫാർമസി, മണിപ്പാൽ കോളേജ് ഓഫ് ഫാർമസ്യൂട്ടിക്കൽ സയൻസസ്, മൈസൂർ ജെ.എസ്.എസ് കോളേജ് ഓഫ് ഫാർമസി, അഹമദാബാദ് നിപ്പർ എന്നീ കോളേജുകളാണ്2മുതൽ പത്താം സ്ഥാനം വരെയുള്ളത്.\nആര്‍ട്ടിക്കിള് ഷോ2022ൽ സി.ബി.എസ്.ഇ ഫലം പ്രഖ്യാപിക്കുന്നത് ഇങ്ങനെ; പുതിയ സ്കീം വിശദമായി അറിയാം\nമികച്ച ഫാർമസി കോളേജുകൾ ഫാർമസി പ്രവേശന പരീക്ഷ World Pharmacists Day 2021 pharmacy entrance exams 2021 pharmacy courses outside kerala best pharmacy colleges in india\nWeb Title : list of best pharmacy colleges in india and pharmacy entrance exams


emalayalee.com - എയര് മാര്‍ഷല് അര്‍ജന് സിംഗ് അന്തരിച്ചു\nഎയര് മാര്‍ഷല് അര്‍ജന് സിംഗ് അന്തരിച്ചു\nന്യുഡല്‍ഹി: ഇന്ത്യന് വ്യോമ സേന എയര് മാര്‍ഷല് അര്‍ജന് സിംഗ് (98) അന്തരിച്ചു. ഹൃദയാഘാതത്തെ തുടര്‍ന്ന് അര്‍ജന് സിംഗിനെ ഡല്‍ഹിയിലെ സൈനിക ആശുപത്രിയില് പ്രവേശിപ്പിച്ചിരിക്കുകയായിരുന്നു. വ്യോമസേനയുടെ ഏക ഫൈവ്സ്റ്റാര് മാര്‍ഷലായിരുന്നു അര്‍ജന് സിംഗ്. രാജ്യം അദ്ദേഹത്തിന് പത്മവിഭൂഷണ് ബഹുമതി നല്‍കി ആദരിച്ചിരുന്നു.\n2002 ജനുവരിയിലാണു കേന്ദ്ര സര്‍ക്കാര് അര്‍ജന് സിംഗിന് ‘മാര്‍ഷല് ഓഫ് ദി എയര്‍ഫോഴ്‌സ്’പദവി നല്‍കിയത്. വ്യോമസേനയിലെ സര്‍വീസ് കാലത്തെ മികവു പരിഗണിച്ചായിരുന്നു നടപടി. ഇതോടെ വ്യോമസേനയുടെ ചരിത്രത്തിലെ ആദ്യത്തെ ഫൈവ് സ്റ്റാര് ഓഫീസറായി അദ്ദേഹം. പത്തൊന്‍പതാം വയസില് ആര്‍എഎഫില് പൈലറ്റ് ട്രെയിനിയായാണ് അര്‍ജന് സിംഗ് ഔദ്യോഗിക ജീവിതം ആരംഭിച്ചത്. 1964ല് വ്യോമസേനയുടെ തലവനായി.\n1965 ലെ ഇന്ത്യപാക് യുദ്ധത്തില് അര്‍ജന് സിംഗ് നിര്‍ണായക പങ്കുവഹിച്ചിരുന്നു. അന്ന് 44 വയസുണ്ടായിരുന്ന അദ്ദേഹം യുദ്ധത്തില് പങ്കെടുക്കുന്ന പ്രായം കുറഞ്ഞ വ്യോമസേന ഉദ്യോഗസ്ഥനുമായി. നേരത്തെ പ്രധാനമന്ത്രി നരേന്ദ്ര മോദി, പ്രതിരോധമന്ത്രി നിര്‍മല സീതാരാമന്, വ്യോമസേന മേധാവി ബി.എസ് ധഹാസ് എന്നിവര് ആശുപത്രിയില് അദ്ദേഹത്തെ സന്ദര്‍ശിച്ചിരുന്നു.


ദിലീപിന്റെ ഡിസിനിമാസ് തുറക്കാം: ഹൈക്കോടതി dcinemas\nദിലീപിന്റെ ഡിസിനിമാസ് തുറക്കാം: ഹൈക്കോടതി\nകൊച്ചി: നടൻ ദിലീപിന്റെ തീയേറ്ററായ ഡി സിനിമാസ് (dcinemas) തുറക്കാമെന്ന് ഹൈക്കോടതി വ്യക്തമാക്കി. തീയേറ്റര് അടച്ചു പൂട്ടിയ ചാലക്കുടി നഗരസഭയുടെ ഉത്തരവ് ഹൈക്കോടതി റദ്ദാക്കി. തീയേറ്ററിനു അനുമതി നല്‍കിയതില് ക്രമക്കേടുണ്ടെന്നു ചൂണ്ടിക്കാട്ടിയാണ് ഈ മാസം മൂന്നിന് ചാലക്കുടി നഗരസഭ ഡി സിനിമാസ് അനിശ്ചിത കാലത്തേക്ക് അടച്ചുപൂട്ടിയത്.\nവിജിലന്‍സ് അന്വേഷണം കഴിയുന്നതു വരെ തിയേറ്റര് പ്രവര്‍ത്തിപ്പിക്കരുതെന്നും നഗരസഭ നിര്‍ദേശിച്ചു ചാലക്കുടി നഗരസഭയിലെ കൗണ്‍സിലര്‍മാര് സംയുക്തമായാണ് ഡി സിനിമാസ് അടച്ചുപൂട്ടിക്കാനുള്ള തീരുമാനം കൈക്കൊണ്ടത്. തുടർന്ന് ദിലീപിന്റെ സഹോദരന് അനൂപ് ചാലക്കുടി നഗരസഭയുടെ ഉത്തരവിനെതിരേ ഹൈക്കോടതിയെ സമീപിച്ചു.\nതീയേറ്ററിന് നിര്‍മ്മാണ അനുമതി തേടി നഗരസഭയ്ക്ക് സമര്‍പ്പിച്ച മൂന്നോളം പ്രധാന രേഖകള് വ്യാജമാണെന്ന് ആരോപണമുണ്ടായിരുന്നു. ഡിസിനിമാസ് സ്ഥിതി ചെയ്യുന്ന ഭൂമി ദിലീപ് കൈയേറിയതാണെന്ന ആദ്യ ആരോപണത്തെ തുടർന്ന് റീസര്‍വ്വേ നടത്തി കൈയേറ്റം നടന്നിട്ടില്ലെന്ന് കണ്ടെത്തിയിരുന്നു. തുടര്‍ന്ന് തീയേറ്റർ നിര്‍മാണത്തില് ക്രമക്കേട് നടന്നതായി ആരോപണമുയര്‍ന്നിരുന്നു.\nതീയേറ്ററിലെ ജനറേറ്ററിന്റെ മോട്ടോറിന് ലൈസന്‍സില്ലെന്ന് ചൂണ്ടിക്കാട്ടിയാണ് ചാലക്കുടി നഗരസഭ ഡിസിനിമാസിന്റെ ലൈസന്‍സ് റദ്ദാക്കിയത്. ഈ കാരണത്തിന്റെ പേരില് ലൈസന്‍സ് റദ്ദാക്കാനാവില്ലെന്ന് ഹൈക്കോടതി അറിയിച്ചു. നാളെ ദിലീപ് ജാമ്യം തേടി\nവീണ്ടും ഹൈക്കോടതിയെ സമീപിക്കും. ദിലീപിന്റെ പുതിയ അഭിഭാഷകനായ ബി രാമന് പിള്ള ഹൈക്കോടതിയില് ഹാജരാകും.\nTags: actress attack caseadvocateanoopbailbrotherchalakudycorporationcouncilCourt orderd cinemasDileepHigh Courtjailmolestationpetition


Virus China: china virus cause fourth death world in fear as human to human transmission confirmed- Samayam Malayalam Photogallery\nchina virus cause fourth death world in fear as human to human transmission confirmed\nചൈനീസ് വൈറസ്: മരണം നാല്; മനുഷ്യരില് നിന്ന് മനുഷ്യരിലേക്ക് പകരുമെന്ന് സ്ഥിരീകരണം; ലോകം ഭീതിയില്\nWeb Title:china virus cause fourth death world in fear as human to human transmission confirmed\nലോകത്തെ ആശങ്കയിലാക്കി വെളിപ്പെടുത്തല്\nചൈനയില് വൈറസ് ബാധ വ്യാപിച്ചതോടെ ഏഷ്യന് രാജ്യങ്ങളും ലോകമാകെയും ജാഗ്രതയിലായിരുന്നു. മൃഗങ്ങളില് നിന്ന് മനുഷ്യരിലേക്കാണ് രോഗം പകരുകയെന്നായിരുന്നു നേരത്തെ പറഞ്ഞിരുന്നത്. എന്നാല് മനുഷ്യരില് നിന്ന് മനുഷ്യരിലേക്ക് രോഗം പകരുമെന്നാണ് ഇപ്പോള് ചൈനയിലെ ദേശീയ ആരോഗ്യ കമ്മീഷന് സ്ഥിരീകരിച്ചിരിക്കുന്നത്. ഇത്തരത്തിലുള്ള രണ്ട് കേസുകളാണ് റിപ്പോര്‍ട്ട് ചെയ്‍തിരിക്കുന്നത്. ഗ്വാങ്ഡോങ് പ്രവിശ്യയിലാണ് രണ്ടുപേര്‍ക്ക് രോഗം ബാധിച്ച മറ്റു മനുഷ്യരില് നിന്ന് വൈറസ് പകര്‍ന്നത്. വൈറസിന്‍റെ പ്രഭവകേന്ദ്രമായ വൂഹാനില് 15ലധികം ആരോഗ്യ പ്രവര്‍ത്തകര്‍ക്കും വൈറസ് ബാധ സ്ഥിരീകരിച്ചിട്ടുണ്ട്. ആശുപത്രിയിലെത്തിയ രോഗികളില് നിന്നാണ് ഇവര്‍ക്ക് പകര്‍ന്നത്. വൈറസ് ബാധ സ്ഥിരീകരിച്ചവരെ ഐസൊലേഷന് വാര്‍ഡുകളില് സൂക്ഷിച്ചിരിക്കുയാണ്.\nജപ്പാനിലും ദക്ഷിണ കൊറിയയിലും\n2019 ഡിസംബറില് ചൈനയിലെ വൂഹാനിലെ ഹൂബെ പ്രവിശ്യയിലാണ് ആദ്യ വൈറസ് ബാധ റിപ്പോര്‍ട്ട് ചെയ്‍തത്. ഇവിടത്തെ മത്സ്യ മാര്‍ക്കറ്റിലുള്ളവര്‍ക്കാണ് വൈറസ് ബാധ ആദ്യം കണ്ടത്. ഇതോടെ മാര്‍ക്കറ്റ് അടച്ചുപൂട്ടി. എന്നാല് മാര്‍ക്കറ്റുമായി ബന്ധപ്പെടാത്തവര്‍ക്കും രോഗലക്ഷണങ്ങള് കണ്ടതോടെ ലോകം ഭീതിയിലായി. ഇപ്പോള് ജപ്പാനിലും ദക്ഷിണ കൊറിയയിലും തായ്‍ലന്‍ഡിലും വൈറസ് ബാധ സ്ഥിരീകരിച്ചിട്ടുണ്ട്. തായ്‍ലന്‍ഡില് രണ്ടുപേര്‍ക്കും ജപ്പാനിലും ദക്ഷിണ കൊറിയയിലും ഓരോ ആള്‍ക്കുമാണ് വൈറസ് ബാധിച്ചിരിക്കുന്നത്. ചൈനയില് നിന്ന് എത്തിയവരാണ് ഇവര്. ഇതോടെ ലോകരാഷ്ട്രങ്ങള് വിമാനത്താവളങ്ങളില് പരിശോധന കര്‍ശനമാക്കിയിട്ടുണ്ട്.\nഗുരുതരമായ സ്ഥിതിയെന്ന് സ്ഥിരീകരിച്ച് ചൈന\nലോകം മുഴുവന് ദിവസങ്ങളായി ഭീതിയിലും ആശങ്കയിലുമാണെങ്കിലും തിങ്കളാഴ്‍ച രാത്രിയാണ് രാജ്യം ഗുരുതരമായ സ്ഥിതിയിലാണെന്ന് ചൈന സ്ഥിരീകരിച്ചത്. വൂഹനില് പൊട്ടിപ്പുറപ്പെട്ട പുതിയ കൊറോണ വൈറസ് ബാധ അതീവ ഗുരുതരമായ സ്ഥിതിയാണുണ്ടാക്കിയിരിക്കുന്നതെന്നും വൈറസ് വ്യാപനം തടയാന് സാധ്യമായ എല്ലാ നടപടികളും സ്വീകരിക്കുമെന്നും ചൈനീസ് പ്രസിഡന്‍റ് ഷി ജിന്‍പിങ് പറഞ്ഞു.\nജാഗ്രതാ നിര്‍ദേശം നല്‍കി ലോകാരോഗ്യ സംഘടന\nവൈറസ് ബാധ വ്യാപിക്കുന്ന സാഹചര്യത്തില് ലോകരാജ്യങ്ങള് മുഴുവന് ജാഗ്രത പാലിക്കണമെന്ന് ലോകാരോഗ്യ സംഘടന നിര്‍ദേശം നല്‍കി. വൈറസ് ബാധയെ ആഗോള ആരോഗ്യ പ്രതിസന്ധിയായി പ്രഖ്യാപിക്കേണ്ടതുണ്ടോ എന്ന് തീരുമാനിക്കാന് ബുധനാഴ്‍ച ലോകാരോഗ്യ സംഘടനയുടെ അടിയന്തര സമിതി യോഗം ചേരും. നിയന്ത്രണത്തിന് അന്താരാഷ്ട്രതലത്തിലുള്ള ഏകോപനം ആവശ്യമുള്ള, നിരവധി രാജ്യങ്ങളെ ബാധിക്കുന്ന രോഗങ്ങളെയാണ് ഇത്തരത്തില് പ്രഖ്യാപിക്കാറുള്ളത്. കോംഗോയില് ഇപ്പോഴും പകര്‍ന്നുകൊണ്ടിരിക്കുന്ന എബോള, 2016-ല് അമേരിക്കയില് വ്യാപിച്ച സിക വൈറസ്, 2014-ല് പടിഞ്ഞാറന് ആഫ്രക്കയില് പടര്‍ന്ന എബോള എന്നിവയാണ് മുമ്പ് ആഗോള ആരോഗ്യ പ്രശ്‍നമായി പ്രഖ്യാപിച്ചിട്ടുള്ളത്.\nപ്രതിരോധം ഊര്‍ജിതമാക്കി ചൈന\nവൈറസ് ബാധ ഗുരുതരമായ സ്ഥിതിയിലെന്ന് സ്ഥിരീകരിച്ച ചൈന പ്രതിരോധ പ്രവര്‍ത്തനങ്ങള് ഊര്‍ജിതമാക്കി. വൈറസിന്‍റെ പ്രഭവ കേന്ദ്രമായ വൂഹാനിലെ മത്സ്യ വില്‍പനശാല അടച്ചുപൂട്ടി. ജനങ്ങളുടെ ആരോഗ്യ സുരക്ഷയ്ക്കായുള്ള എല്ലാ നടപടികളും സ്വീകരിക്കുന്നതായി ചൈനീസ് ആരോഗ്യ മന്ത്രാലയം വ്യക്തമാക്കി. രോഗം പകരാതിരിക്കാനുള്ള മുന്‍കരുതല് സ്വീകരിക്കാന് വൂഹാന് ഹെല്‍ത്ത് കമ്മീഷന് ജനങ്ങള്‍ക്ക് നിര്‍ദേശം നല്‍കിയിട്ടുണ്ട്. സുരക്ഷാ മാസ്‍കുകളും സ്യൂട്ടുകളും വിതരണം ചെയ്‍തിട്ടുണ്ട്. ജനുവരി 25-ന് ലൂണാര് പുതുവര്‍ഷ ആഘോഷം നടക്കാനിരിക്കെ രോഗ വ്യാപനം കൂടുമോ എന്ന ആശങ്കയാണുള്ളത്.\nആശങ്ക വര്‍ധിപ്പിച്ച് പുതുവര്‍ഷ ആഘോഷം\nജനുവരി 25-നാണ് ചൈനീസ് പുതുവര്‍ഷമായ ലൂണാര് ന്യൂ ഇയര് ആഘോഷം. ആഘോഷത്തിനായി ചൈനക്കാര് നാട്ടിലേക്ക് പോകുമെന്നതാണ് ലോകത്തിന്‍റെ ആശങ്ക വര്‍ധിപ്പിക്കുന്നത്. മറ്റു രാജ്യങ്ങളില് വിദ്യാഭ്യാസത്തിനായും ജോലിക്കായും താമസിക്കുന്ന ചൈനക്കാര് ഈ സമയത്ത് സ്വന്തം രാജ്യത്തേക്ക് വരുന്നത് പതിവാണ്. മനുഷ്യരില് നിന്ന് മനുഷ്യരിലേക്ക് വൈറസ് പകരുമെന്ന് സ്ഥിരീകരിക്കപ്പെട്ടതോടെ ലോകരാജ്യങ്ങളുടെ ആശങ്ക വര്‍ധിപ്പിച്ചിട്ടുണ്ട്. ചൈനക്കാര് രാജ്യത്തെ വിവിധ നഗരങ്ങളിലേക്കും ആഘോഷവേളയില് യാത്ര ചെയ്യാറുണ്ട്. ഇതും വൈറസ് വ്യാപനത്തിന് കാരണമാകും. അതിനാല് അത്യാവശ്യമായി മാത്രമെ യാത്ര ചെയ്യാവൂ എന്നും പുറത്തിറങ്ങുന്നവര് ജാഗ്രത പാലിക്കണമെന്നും മുന്നറിയിപ്പ് നല്‍കിയിട്ടുണ്ട്.\nവിമാനത്താവളങ്ങളില് പരിശോധന ശക്തമാക്കി\nതായ്‍ലന്‍ഡ്, ജപ്പാന്, സിംഗപ്പൂര് തുടങ്ങിയ രാജ്യങ്ങളിലും വൈറസ് ബാധ സ്ഥിരീകരിച്ചതോടെ വിമാനത്താവളങ്ങളില് പരിശോധന ശക്തമാക്കി. വൂഹാനിലേക്ക് യാത്ര ചെയ്‍തവര്‍ക്കാണ് വൈറസ് ബാധ ഉണ്ടായിരിക്കുന്നത്. ചൈനയില് നിന്ന് വരുന്നവരെ വിമാനത്താവളങ്ങളില് പ്രത്യേകം നിരീക്ഷിക്കുന്നുണ്ട്. യുഎസിലെ ന്യൂയോര്‍ക്ക്, സാന്‍ഫ്രാന്‍സിസ്‍കോ, ലോസ് ആഞ്ചലസ് വിമാനത്താവളങ്ങളിലും പരിശോധന ശക്തമാക്കിയിട്ടുണ്ട്. സെന്‍ട്രല് ചൈനയില് നിന്നു വരുന്ന യാത്രക്കാരെയാണ് കര്‍ശനമായി നിരീക്ഷിക്കുന്നത്. ഹോങ്കോങ്ങിലും ഏഷ്യന് രാജ്യങ്ങളിലും ജാഗ്രതാ നിര്‍ദേശമുണ്ട്. രോഗലക്ഷണങ്ങള് കണ്ടെത്തുന്നവരെ ഉടന് തന്നെ നിരീക്ഷണത്തിലേക്ക് മാറ്റും.\nഭീതിയുണര്‍ത്തി സാര്‍സ് ഓര്‍മകള്\nശ്വാസകോശത്തെ ബാധിക്കുന്ന രോഗമായ സാര്‍സിന് കാരണമാകുന്ന കൊറോണ വൈറസിന്‍റെ പുതിയ രൂപമാണ് ഇപ്പോള് ചൈനയില് ഭീതി വിതയ്ക്കുന്നത്. 2002-ലാണ് ചൈനയില് സാര്‍സ് (SARS) പൊട്ടിപ്പുറപ്പെട്ടത്. 800 ലധികം ആളുകളാണ് സാര്‍സ് പിടിപെട്ട് മരിച്ചത്. തെക്കന് ചൈനയില് പൊട്ടിപ്പുറപ്പെട്ട സാര്‍സ് വൈറസ് രണ്ട് ഡസനിലധികം രാജ്യങ്ങളിലേക്കാണ് പടര്‍ന്നുപിടിച്ചത്. ഇപ്പോള് പടരുന്ന പുതിയ വൈറസും ഇതേ ഗണത്തില് പെട്ടത് തന്നെയാണെന്നതും മനുഷ്യരില് നിന്ന് മനുഷ്യരിലേക്ക് പകരുമെന്ന സ്ഥിരീകരിച്ചതും ആശങ്ക വര്‍ധിപ്പിക്കുന്നു.


എഴുത്തുകാര്, ന്യൂനപക്ഷമെങ്കിലും, മത ഫാസിസത്തിനോടെതിരിടാന് എഴുത്തുകാര് കരുത്തു നേടുകയല്ലാതെ വേറെന്തു വഴി?: പ്രൊഫ. സാറാ ജോസഫ് - themediasyndicate\nഎഴുത്തുകാര്, ന്യൂനപക്ഷമെങ്കിലും, മത ഫാസിസത്തിനോടെതിരിടാന് എഴുത്തുകാര് കരുത്തു നേടുകയല്ലാതെ വേറെന്തു വഴി?: പ്രൊഫ. സാറാ ജോസഫ്\nസംഘപരിവാര് സംഘടനകളുടെ സൈബര് ഭീഷണിയേയും തുടര്‍ന്ന് കേരളസാഹിത്യ അക്കാദമി അവാര്‍ഡ് ജേതാവായ ഹരീഷിന്റെ മീശ എന്ന നോവല് പിന്‍വലിച്ചതിനെതിരെ കേന്ദ്ര സാഹിത്യ അക്കാദമി ജേതാവായ പ്രൊഫ. സാറാ ജോസഫ്. എഴുത്തുകാര്, ന്യൂനപക്ഷമെങ്കിലും, മത ഫാസിസത്തിനോടെതിരിടാന് എഴുത്തുകാര് കരുത്തു നേടുകയല്ലാതെ വേറെന്തു വഴി എന്നും ഫെയ്‌സ് ബുക്ക് പോസ്റ്റിലൂടെ സാറാ ജോസഫ് പ്രതികരിച്ചത്.\nഫെയ്‌സ് ബുക്ക് പോസ്റ്റ്\nഎസ് ഹരീഷ് ഒരു നല്ല കഥാകൃത്താണ്. അയാള് തന്റെ സാഹിത്യ ജീവിതത്തിന്റെ ആദ്യ ഘട്ടങ്ങള് പിന്നിട്ടതേയുള്ളൂ. നമ്മുടെ ഭാഷയ്ക്കും സാഹിത്യത്തിനും മികച്ച സംഭാവനകള് അദ്ദേഹത്തില് നിന്നും ലഭിക്കുമെന്ന് ഉറപ്പാണ്.\nഅദ്ദേഹം തന്റെ നോവല്‍പിന്‍വലിക്കേണ്ടി വന്ന സാഹചര്യം സൃഷ്ടിച്ചവര് ആത്മവിമര്‍ശന പരമായി ഒരു വിലയിരുത്തല് നടത്തണമെന്നഭ്യര്‍ത്ഥിക്കുന്നു.\nകഥയില് പറയുന്നതെല്ലാം ജീവിതത്തില് ഉള്ളതാവണമെന്നില്ല. ജീവിതത്തില് ഉള്ള തെല്ലാം കഥയില് കടന്നു വരണമെന്നുമില്ല. കഥയെ കഥയായിത്തന്നെ വേണം വായിക്കാന്.\nഹരീഷിന്റെ നോവലില് വന്ന ഒരു പരാമര്‍ശം സ്വന്തം അമ്മയെയും പെങ്ങളെയും പറ്റിയാണെന്ന്, അതല്ലെങ്കില് എല്ലാ ഹിന്ദു സ്ത്രീകളെയും പറ്റിയാണെന്ന് ഒരു ധാരണ പരത്തുകയും അത് ആളിക്കത്തിക്കുകയുമാണ്, ഇപ്പോഴുണ്ടായത്. ഞാനറിയുന്ന ഹരീഷ് വളരെ ഒതുങ്ങിയ പ്രകൃതമുള്ള മാന്യനായ ഒരു യുവാവാണ്. മികച്ച ഒരു കഥയുമായി രംഗ പ്രവേശം ചെയ്ത ആ എഴുത്തുകാരനെ വളരെ പ്രതീക്ഷയോടെയാണ് ഞങ്ങള് കണ്ടിരുന്നതും രചനകള്‍ക്ക് കാത്തിരുന്നതും. അദ്ദേഹം ഹിന്ദു വിഭാഗത്തില് പെട്ടയാളാണെന്ന് അദ്ദേഹത്തിന്റെ പേരില് നിന്ന് മനസ്സിലാക്കിയിട്ടുണ്ട്.\nകഥയിലെ ഒരു ചെറിയ പരാമര്‍ശത്തില് കലിതുള്ളുന്ന ആളുകള് ഒരു നിമിഷം ചിന്തിച്ചു നോക്കൂ. എല്ലാ മതവിഭാഗങ്ങളില് പെട്ട പുരോഹിതരും സ്ത്രീകളെ ലൈംഗികമായി ചൂഷണം ചെയ്തതിന് നിരവധി തെളിവുകള് നമ്മുടെ മുന്നിലില്ലേ? സന്യാസിമാര്, മ ദ്രസക്കാര്, പള്ളീലച്ചന്മാര് എന്നിങ്ങനെ? ഇവരൊക്കെ സ്ത്രീകളെ അപമാനിക്കയായിരുന്നില്ലേ?\nപുസ്തകം പിന്‍വലിപ്പിക്കുക, പുസ്തകം നിരോധിക്കുക, എഴുത്തുകാരെ കൊല്ലുക, നാടുകടത്തുക, കാരാഗൃഹത്തിലടക്കുക, ലൈബ്രറികള്‍ക്ക് തീവെയ്ക്കുക, പുസ്തകം കത്തിക്കുക തുടങ്ങിയ ഒരു പാട് അക്രമങ്ങള് ചെയ്തിട്ടുള്ള ഭരണാധികാരികള് ലോകത്ത് ഉണ്ടായിട്ടുണ്ടു്. അവര് പിന്നീടു ചരിത്രത്തില് വെറുക്കപ്പെട്ടവരായിത്തീര്‍ന്നു എന്നല്ലാതെ എഴുത്ത് ഇല്ലാതാക്കാന് ആര്‍ക്കും കഴിഞ്ഞില്ല.\nഎഴുത്തുകാര് ഇല്ലാതായുമില്ല. ജീവിതത്തിലെ ഏറ്റവും സത്യസന്ധവും അനിവാര്യവുമായ ആവിഷ്‌ക്കാരമായി ഭാഷയുണ്ടായ കാലം മുതല് വാമൊഴിയും വരമൊഴിയും തുടരുന്നു.\nചുറ്റുമുള്ളവരുടെ ആക്രമണം ഭയന്ന് രാജലക്ഷ്മി ആത്മഹത്യ ചെയ്തു. ‘ജീവിച്ചിരുന്നാല് എഴുതിപ്പോവും. എഴുതാതെ ജീവിക്കാന് കഴിയില്ല.’ അതായിരുന്നു, രാജലക്ഷ്മിയുടെ ആത്മഹത്യക്ക് കാരണം.\nഅക്ഷരത്തെ കൊല്ലുന്ന രാഷ്ടീയ പ്രവര്‍ത്തനം വിനാശകരമാണ്.\nഅതിനു വേണ്ടി സൈബര് ഗുണ്ടകളെ നിയമിയ്ക്കുന്ന മ്ലേച്ഛമായ പ്രവര്‍ത്തനം ബാധിക്കുക നമ്മുടെ മക്കളെയാണെന്നറിയുക.\nഅക്ഷരം വെളിച്ചമാണ്. സ്വാതന്ത്ര്യമാണ്.\nസ്വതന്ത്രമായും നിര്‍ഭയമായും എഴുതാന് കഴിയുന്നില്ലെങ്കില് എഴുത്തുകാര് ഒന്നുകില് എഴുത്തു നിര്‍ത്തേണ്ടി വരും. അല്ലെങ്കില് അസത്യം എഴുതേണ്ടി വരും.\nഎസ്. ഹരീഷ് നോവല്‍പിന്‍വലിക്കേണ്ടി വന്ന സാഹചര്യം ഒരു വിപല് സൂചനയാണെന്ന് ഞാന് കരുതുന്നു. കേരളവും അതിന്റെ പിടിയിലാവുന്നത്\nഭയാനകമാണ്. എഴുത്തുകാര്, ന്യൂനപക്ഷമെങ്കിലും,\nമത ഫാസിസത്തിനോടെതിരിടാന് എഴുത്തുകാര് കരുത്തു നേടുകയല്ലാതെ വേറെന്തു വഴി?\nTags: പ്രൊഫ. സാറാ ജോസഫ്ഹരീഷിന്റെ മീശ നോവല്\nത്രിപുര ഫെബ്രുവരി 18ന് പോളിംഗ് ബൂത്തിലേക്ക്\nഞങ്ങടെ ആന ഞങ്ങളെ കുത്തിക്കൊന്നാല് നിങ്ങള്‍ക്കെന്താ പിണറായി; പരിഹാസവുമായി സ്വാമി സന്ദീപാനന്ദ ഗിരി


സിഗ്നല് നല്‍കുന്ന മത്സ്യം; കേരള തീരത്ത് | PravasiExpress\nHome Environment സിഗ്നല് നല്‍കുന്ന മത്സ്യം; കേരള തീരത്ത്\nതിരുവനന്തപുരം: അപൂർവ്വ ഇനത്തിൽപെടുന്ന സിഗ്നൽ മത്സ്യത്തെ ഇന്ത്യയിലാദ്യമായി കേരളതീരത്തുനിന്ന് കണ്ടെത്തി. കേരളതീരത്ത് 70 മീറ്റർ താഴ്ചയുള്ള മണൽത്തട്ടിൽനിന്നാണ് ഇവയെ ട്രോളർ ഉപയോഗിച്ച് കണ്ടെത്തിയത്. വ്യത്യസ്തമായ നിറവും ശരീര ഘടനയുമുള്ള മത്സ്യത്തിന് ഇന്ത്യയിൽനിന്നു കണ്ടെത്തിയതിനാൽ ‘റ്റീറോപ്‌സാറോൺ ഇൻഡിക്കം’ (Pteropsaron indicum) എന്ന ശാസ്ത്രീയനാമമാണ് നൽകിയത്.\nകേരളാ യൂണിവേഴ്‌സിറ്റിയില് നിന്നുള്ള ശാസ്ത്രഞ്ജരും സമുദ്ര ശാസ്ത്ര നിരീക്ഷകരും പുതിയ മത്സ്യത്തിന്റെ കണ്ടെത്തല് സ്ഥിരീകരിച്ചു. ലോകത്തെ സിഗ്നൽ മത്സ്യങ്ങളിൽ ഏറ്റവും വലുപ്പമുള്ള ഇനം സിഗ്നൽ മത്സ്യങ്ങളെയാണ് കേരളതീരത്തുനിന്നും കണ്ടെത്തിയിരിക്കുന്നത്.\nഇതിന് ശരീരത്തിന്റെ വശങ്ങളിൽ നീളത്തിൽ തിളങ്ങുന്ന കടുത്ത മഞ്ഞവരകളുണ്ട്. ഇത്തരത്തിൽ ചെറിയ മഞ്ഞ അടയാളങ്ങൾ തലയുടെ വശങ്ങളിലുമുണ്ട്. വളരെ നീളത്തിലുള്ള മുള്ളുകളോടുകൂടിയ മുത്തുചിറകുകളുമാണ് ഈ മത്സ്യങ്ങൾക്ക് ഉള്ളത്.\nതങ്ങളുടെ പ്രദേശത്തിൽ ആധിപത്യം സ്ഥാപിച്ച്, ഇണയെ ആകർഷിക്കാനുള്ള അടയാളങ്ങൾക്കായി ഇവ തങ്ങളുടെ നീളമുള്ള മുതുകുചിറകുകൾ സവിശേഷമായി ചലിപ്പിക്കും. ഇത്തരം സ്വഭാവവിശേഷംകൊണ്ടാണ് ഇവയെ ‘സിഗ്നൽ മത്സ്യങ്ങൾ’ എന്നുവിളിക്കുന്നത്.\nസാധാരണ പവിഴപ്പുറ്റുകളുള്ള മേഖലകളിൽനിന്നാണ് സിഗ്നൽ മത്സ്യങ്ങളെ കണ്ടെത്തിയിട്ടുള്ളത്. കേരളതീരത്തുനിന്ന് ഇവയെ കണ്ടെത്തിയ സ്ഥലങ്ങളിലും പവിഴപ്പുറ്റുകൾ കാണപ്പെടാനുള്ള സാധ്യതയുണ്ടെന്ന് കേരള യൂണിവേഴ്‌സിറ്റി ഫിഷറി വിഭാഗം മേധാവി എ.ബിജുകുമാര് പറഞ്ഞു.\nകേരള സർവകലാശാല അക്വാട്ടിക് ബയോളജി ആൻഡ് ഫിഷറീസ് വിഭാഗം മേധാവി പ്രൊഫ. എ. ബിജുകുമാർ, അമേരിക്കയിലെ ഓഷ്യൻ സയൻസ് ഫൗണ്ടേഷനിലെ മത്സ്യഗവേഷകൻ ഡോ. ബെൻ വിക്ടർ എന്നിവർചേർന്ന് നടത്തിയ ഗവേഷണവിവരങ്ങൾ പുതിയലക്കം ‘ഓഷ്യൻ സയൻസ് ഫൗണ്ടേഷൻ ജേണലി’ൽ പ്രസിദ്ധീകരിച്ചിട്ടുണ്ട്.\nPrevious articleജോലിക്ക് ശേഷം ഇനി അല്‍പം ഉല്ലാസം; സംസ്ഥാനത്ത് പബ്ബുകൾ പരിഗണനയിൽ: മുഖ്യമന്ത്രി\nNext articleമഹാരാഷ്ട്രയില് രാഷ്ട്രപതി ഭരണം ഏര്‍പ്പെടുത്തി\nകരിപ്പൂർ: കോഴിക്കോട് അന്താരാഷ്ട്ര വിമാനത്താവളത്തില് വിമാനം റണ്‍വേയില്‍നിന്ന് തെന്നിമാറി താഴേക്കുപതിച്ചു.പൈലറ്റും സഹപൈലറ്റും ഉള്‍പ്പെടെ 16 പേര് മരിച്ചു. വന്ദേഭാരത് ദൗത്യത്തിന്റെ ഭാഗമായി തിരികെ എത്തിയ എയര് ഇന്ത്യ എക്‌സ്പ്രസ് വിമാനം...


ഇക്കാര്യങ്ങള് ശ്രദ്ധിക്കാം... വീട് കൊറോണവൈറസ് വിമുക്തമാക്കാം | Sanitize your home from corona virus| Tips for sanitize your home\nMar 14, 2020, 05:33 PM IST\nഇടയ്ക്കിടെ വീടിനെയും അണുവിമുക്തമാക്കാന് മറക്കേണ്ട.\nകോവിഡ്-19 പടര്‍ന്ന് പിടിക്കുമ്പോള് നമ്മുടെ വ്യക്തി ശുചിത്വത്തെ പറ്റിയുള്ള അറിയിപ്പുകളാണ് എവിടെയും. മാസ്‌ക് ധരിക്കാനും ഹസ്തദാനം ഒഴിവാക്കാനും... അങ്ങനെ പലതും. ഇതിനിടയില് ഇടയ്ക്കിടെ വീടിനെയും അണുവിമുക്തമാക്കാന് മറക്കേണ്ട.\nഎപ്പോഴും തൊടുന്ന ഇടങ്ങള് ആദ്യം അണുവിമുക്തമാക്കാം\nകതകിന്റെ പിടികള്, കാബിനറ്റ് ഹാന്‍ഡിലുകള്, ഫ്രിഡ്ജ് ഡോര്, സിങ്ക്, റിമോട്ട് കണ്‍ട്രോള്... ഏറ്റവും കൂടുതല് രോഗാണുക്കള് പറ്റിപ്പിടിക്കുന്ന ഇടങ്ങളില് ചിലതാണ് ഇവ. പുറത്തൊക്കെ പോയി വന്നാല് വൃത്തിയാക്കാത്ത കൈകൊണ്ട് ഇതില് എല്ലാം തൊടുകയും ചെയ്യും. അതുകൊണ്ട് ആദ്യം അണുവിമുക്തമാക്കേണ്ടത് ഈ സ്ഥലങ്ങളാണ്. നല്ല അണുനാശിനി ഉപയോഗിച്ച് ദിവസവും രണ്ട് നേരവും ഇപ്പറഞ്ഞ സ്ഥലങ്ങള് തുടയ്ക്കാം.\nഅണുനാശിനി സ്‌പ്രെ ചെയ്യാം\nകൗച്ച്, സോഫ പോലുള്ളവ വെറുതേ തുടച്ചാല് മാത്രം അണുവിമുക്തമാകില്ല. പകരം അണുനാശിനികളേതെങ്കിലും സ്‌പ്രേ ചെയ്യാം. സ്‌പ്രേ ഉപയോഗിക്കുമ്പോള് അണുനാശിനി എല്ലാഭാഗത്തും എത്തും. അണുനാശിനി ഉണങ്ങിയ ശേഷം മാത്രം കൗച്ചില് ഇരിക്കാം.\nടേബിള്, കൗണ്ടര്‍ടോപ്പ്‌സ്, ബെഡ് ഇവയിലും ഇത്തരം അണുനാശിനികള് സ്‌പ്രേചെയ്യാം. വൈപ്പുകള് തീര്‍ന്നാല് വൃത്തിയുള്ള പേപ്പറിലോ തുണിയിലോ അണുനാശിനി സ്‌പ്രേ ചെയ്ത് അവ വൈപ്പുകള്‍ക്ക് പകരം ഉപയോഗിക്കാം.\nതറ വൃത്തിയാക്കാന് ബ്ലീച്ച് മിശ്രിതം\nപുറത്ത് പോകുമ്പോള് ധാരാളം രോഗാണുക്കള് നമ്മുടെ കാലില് കയറികൂടിയിട്ടുണ്ടാവും. ഇവ നമുക്കൊപ്പം വീടിനുള്ളിലേയ്ക്ക് സുഖമായി എത്തുകയും ചെയ്യും. ബാത്ത് റൂമിന്റെയും അടുക്കളയുടെയും തറ ബ്ലീച്ച് മിശ്രിതം ഉപയോഗിച്ച് വൃത്തിയാക്കാം. ഒരു കപ്പ് ബ്ലീച്ച് ആവശ്യത്തിന് വെള്ളത്തില് കലക്കിയാല് മിശ്രിതം റെഡി.\nഎന്നാല് തടികൊണ്ടുള്ള തറയില് ബ്ലീച്ച് പാടില്ല. പകരം അരക്കപ്പ് വൈറ്റ് വിനഗര് നാല് ലിറ്റര് വെള്ളത്തില് കലര്‍ത്തിയ മിശ്രിതം ഇതിനായി ഉപയോഗിക്കാം.\nവെറുതേ പല്ലും നഖവുമൊക്കെ വൃത്തിയാക്കാന് മാത്രമല്ല, ഹൈഡ്രജന് പെറോക്‌സൈഡ് ഒന്നാന്തരം അണുനാശിനിയാണ്. സിങ്ക്, ടോയിലറ്റ് ടോപ്പ് എന്നിവിടങ്ങളില് ഇത് നേരിട്ട് ഒഴിക്കുക. പതിനഞ്ച് മിനിട്ടിന്‌ശേഷം വൃത്തിയായി കഴുകാം.\nContent Highlights: Sanitize your home from corona virus


isl 2019: ഇടവേള കഴിഞ്ഞു; ഐഎസ്എല് വീണ്ടും സജീവമാകുന്നു - Indian super league matches restarts after asian cup football | Samayam Malayalam\nindian super league restarts after asian cup football\nഇടവേള കഴിഞ്ഞു; ഐഎസ്എല് വീണ്ടും സജീവമാകുന്നു\nSamayam Malayalam | Updated: 17 Jan 2019, 05:49:00 PM\nഒരു മാസത്തെ ഇടവേളയ്ക്ക് ശേഷമാണ് മത്സരങ്ങള് പുനരാരംഭിക്കുന്നത്. ജനുവരി 25ന് കൊച്ചിയില് വെച്ചാണ് ഈ വര്‍ഷത്തെ ആദ്യമത്സരം നടക്കുക. വൈകീട്ട് 7.30ന് നടക്കുന്ന മത്സരത്തില് കേരള ബ്ലാസ്റ്റേഴ്സ് അമര് തൊമര് കൊല്‍ക്കത്തയെ നേരിടും.\nഈ വര്‍ഷത്തെ ആദ്യമത്സരം ജനുവരി 25ന് കൊച്ചിയില്\nമത്സരത്തില് ബ്ലാസ്റ്റേഴ്സ് കൊല്‍ക്കത്തയെ നേരിടും\nകേരള ബ്ലാസ്റ്റേഴ്സ് നിലവില് എട്ടാം സഥാനത്ത്\nകൊച്ചി: ഏഷ്യന് കപ്പ് ഫുട്ബോളിന്‍റെ ഇടവേള കഴിഞ്ഞ് ഇന്ത്യന് സൂപ്പര് ലീഗ് വീണ്ടും സജീവമാകുന്നു. ഒരു മാസത്തെ ഇടവേളയ്ക്ക് ശേഷമാണ് മത്സരങ്ങള് പുനരാരംഭിക്കുന്നത്. ജനുവരി 25ന് കൊച്ചിയില് വെച്ചാണ് ഈ വര്‍ഷത്തെ ആദ്യമത്സരം നടക്കുക. വൈകീട്ട് 7.30ന് നടക്കുന്ന മത്സരത്തില് കേരള ബ്ലാസ്റ്റേഴ്സ് അമര് തൊമര് കൊല്‍ക്കത്തയെ നേരിടും.\nഏഷ്യന് കപ്പില് ഇന്ത്യന് ദേശീയ ടീം മത്സരിക്കുന്നതിനാലാണ് ഐഎസ്എല് താത്കാലികമായി നിര്‍ത്തിവെച്ചത്. കപ്പില് നിന്ന് ഇന്ത്യ പുറത്തായതിന് പിന്നാലെ വീണ്ടും മത്സരങ്ങള് ആരംഭിക്കുന്നത്. കഴിഞ്ഞ ഡിസംബര് 16നായിരുന്നു ഐഎസ്എല്ലിലെ അവസാനമത്സരം നടന്നത്.\nഈ മാസം 25ന് പുനരാരംഭിക്കുന്ന ലീഗിലെ ഗ്രൂപ്പ് മത്സരങ്ങള് മാര്‍ച്ച് മൂന്നോടുകൂടിയാണ് അവസാനിക്കുക. നിലവില് 11 കളിയിൽ 27 പോയിന്‍റുള്ള ബംഗളുരു എഫ് സിയാണ് ലീഗിൽ ഒന്നാം സ്ഥാനത്തുള്ളത്. 12 മത്സരങ്ങളില് നിന്ന് ഒമ്പത് പോയിന്‍റ് മാത്രമുള്ള കേരള ബ്ലാസ്റ്റേഴ്സ് നിലവില് എട്ടാം സഥാനത്താണ്.\nKerala Blasters FC: സികെ വിനീതിനെ ടീമിലെത്തിക്കാൻ ചെന്നൈയിൻ എഫ്.സിആര്‍ട്ടിക്കിള് ഷോ\nഐഎസ്എല് ഏഷ്യന് കപ്പ് isl 2019 Indian Super League Asian Cup football\nWeb Title : Indian super league matches restarts after asian cup football


ലോക ആരോഗ്യ സമ്മേളനം: കൊവിഡ് വ്യാപനത്തില് കൂടുതല് രാജ്യങ്ങള് രംഗത്ത്; ചൈന പ്രതിരോധത്തില് | world health assembly: China under pressure\nലോക ആരോഗ്യ സമ്മേളനം: കൊവിഡ് വ്യാപനത്തില് കൂടുതല് രാജ്യങ്ങള് രംഗത്ത്; ചൈന പ്രതിരോധത്തില്\nGeneva, First Published 8, May 2020, 4:45 PM\nലോക ആരോഗ്യ സമ്മേളനത്തില് കൊവിഡ് വ്യാപനത്തെ സംബന്ധിച്ച് പ്രമേയം അവതരിപ്പിക്കുമെന്ന് യൂറോപ്യന് യൂണിയനും വ്യക്തമാക്കി.\nജനീവ: ലോക ആരോഗ്യ സമ്മേളനം മെയ് 17 മുതല് 21 വരെ ജനീവയില് നടക്കാനിരിക്കെ ചൈന പ്രതിരോധത്തില്. പത്ത് ദിവസത്തിന് ശേഷമാണ് ലോകാരോഗ്യ സംഘടനയുടെ നേതൃത്വത്തില് ലോക ആരോഗ്യ അസംബ്ലി നടക്കുന്നത്. ചൈനയിലെ വുഹാനില് കൊവിഡ് പൊട്ടിപ്പുറപ്പെട്ടതെങ്ങനെയെന്ന് കണ്ടെത്താന് അന്താരാഷ്ട്ര തലത്തില് അന്വേഷണം വേണമെന്ന് ലോകരാഷ്ട്രങ്ങള് ആവശ്യപ്പെട്ടേക്കും.\nഅമേരിക്കക്ക് പിന്നാലെ നിരവധി രാജ്യങ്ങള് കൊവിഡ് വ്യാപനത്തില് ചൈനയുടെ പങ്ക് അന്വേഷിക്കണമെന്നാവശ്യപ്പെട്ട് രംഗത്തെത്തിയിരുന്നു. അതേസമയം, ലോക ആരോഗ്യ സംഘടന ചൈനക്ക് അനുകൂലമായ നിലപാടാണ് സ്വീകരിച്ചത്.\nലോക ആരോഗ്യ സംഘടന ചൈനയുടെ പി ആര് ഏജന്‍സിയായെന്ന് അമേരിക്കന് പ്രസിഡന്റ് ഡോണള്‍ഡ് ട്രംപ് ആരോപിച്ചിരുന്നു. ലോക ആരോഗ്യ സംഘടനക്കുള്ള ഫണ്ട് വിഹിതവും അമേരിക്ക വെട്ടിക്കുറച്ചിരുന്നു. ലോക ആരോഗ്യ സംഘടനക്കും ചൈനക്കുമെതിരെ തുടക്കം മുതലേ കടുത്ത നിലപാടാണ് ട്രംപും സ്റ്റേറ്റ് സെക്രട്ടറി മൈക്ക് പോംപിയോയും സ്വീകരിച്ചത്.\nകൊവിഡ് വ്യാപനത്തില് യൂറോപ്യന് കമ്മീഷനും ചൈനയുടെ പങ്ക് അന്വേഷിക്കണമന്ന് ആവശ്യപ്പെട്ടിരുന്നു. അന്വേഷണം വേണമെന്ന് യൂറോപ്യന് കമ്മീഷന് പ്രസിഡന്റ് ഉര്‍സുല വോന്‍ഡര് ലെയനും ആവശ്യപ്പെട്ടിരുന്നു.\nലോക ആരോഗ്യ സമ്മേളനത്തില് കൊവിഡ് വ്യാപനത്തെ സംബന്ധിച്ച് പ്രമേയം അവതരിപ്പിക്കുമെന്ന് യൂറോപ്യന് യൂണിയനും വ്യക്തമാക്കി. കൂടുതല് രാജ്യങ്ങള് രംഗത്തെത്തിയതോടെ സമ്മേളനത്തില് ചൈന പ്രതിരോധത്തിലാകും. അമേരിക്കയുടെ വാദങ്ങളെ തള്ളിയ ചൈന ഇപ്പോഴും നിലപാടില് ഉറച്ചുനില്‍ക്കുന്നു. കൊറോണവൈറസ് മനുഷ്യ നിര്‍മിതമല്ലെന്ന വിദഗ്ധരുടെ വാദമാണ് ചൈനക്ക് തുണ. വുഹാനിലെ വൈറോളജി ലാബില്‍നിന്നാണ് വൈറസ് ഉത്ഭവിച്ചതെന്ന് അമേരിക്കയടക്കം വിശ്വസിക്കുന്നു. ലോക രാഷ്ട്രങ്ങളില് നിന്നുള്ള കടുത്ത വിമര്‍ശനങ്ങള് കുറക്കാന് ചൈനീസ് നയതന്ത്രജ്ഞരും നീക്കം തുടങ്ങി.\nLast Updated 8, May 2020, 4:45 PM\nലോക ആരോഗ്യ സംഘടന\nലോക ആരോഗ്യ സമ്മേളനം


ജി.ശങ്കരക്കുറുപ്പ്: അപാരതയിലേക്കുള്ള വാതിലുകള് | G Sankara Kurup birth anniversary\nJun 3, 2020, 10:43 AM IST\nകാല്പനികതയുടെയും ഇമേജിസത്തിന്റെയും മിസ്റ്റിസിസത്തിന്റെയുമൊക്കെ വക്താവായി വിശേഷിപ്പിക്കപ്പെട്ടിട്ടുള്ള ജിയെ ദാര്‍ശനികകവിയെന്നു വിളിക്കാം. ആദ്യത്തെ ജ്ഞാനപീഠപുരസ്‌കാരം ജി.യിലൂടെ മലയാളത്തിനു ലഭിച്ചു.\nമഹാകവി ജി ശങ്കരക്കുറുപ്പിന്റെ ജന്മവാര്‍ഷിക ദിനമാണ് ജൂണ് 3. അപാരതയിലേക്കുള്ള വാതിലുകളായിരുന്നു ജി.യുടെ കവിതകള്. ദര്‍ശനങ്ങളുടെ വിവിധ ആകാശങ്ങള് അവ കാണിച്ചുതന്നു.\n1901 ജൂണ് 3ന് കാലടി നായത്തോട് ഗ്രാമത്തില് ശങ്കരവാര്യരുടെയും ലക്ഷ്മിക്കുട്ടിയമ്മയുടെയും മകനായി ജനനം. ചെറുപ്പത്തിലേ സംസ്‌കൃതം പഠിച്ചു. ഹയര് പരീക്ഷ ജയിച്ച് 17-ാം വയസ്സില് ഹെഡ്മാസ്റ്ററായി ജോലി ലഭിച്ചു. നാലാംവയസ്സില്‍തന്നെ കവിതയെഴുതിത്തുടങ്ങിയ ജി. അപ്പോള് അറിയപ്പെട്ടുതുടങ്ങിയിരുന്നു. പിന്നീട് വൈക്കത്ത് കോണ്‍വെന്റ് സ്‌കൂളില് ജോലിചെയ്ത ജി., പണ്ഡിത പരീക്ഷ ജയിച്ചു. പിന്നീട് വീണ്ടും സംസ്‌കൃത പഠനം. പലേടത്തും അധ്യാപനം. ഒപ്പം കവിതയെഴുത്തും. 1926-ല് വിദ്വാന്‍പരീക്ഷ ജയിച്ച് തൃശ്ശൂര് ട്രെയ്നിങ് കോളേജില് ചേര്‍ന്നു. 1937-ല് എറണാകുളം മഹാരാജാസ് കോളേജില് അധ്യാപകനായി. 1956-ല് വിരമിച്ചു.\nകേരള സാഹിത്യ അക്കാദമി പ്രസിഡന്റ്, കേന്ദ്ര സാഹിത്യ അക്കാദമി അംഗം എന്നീ നിലകളിലും ജി. പ്രവര്‍ത്തിച്ചിട്ടുണ്ട്. രാജ്യസഭയിലും അംഗമായിരുന്നു. വിശ്വദര്‍ശനം എന്ന കൃതിക്ക് 1963-ല് കേന്ദ്ര സാഹിത്യ അക്കാദമി അവാര്‍ഡും 1961-ല് കേരള സാഹിത്യ അക്കാദമി അവാര്‍ഡും ലഭിച്ചു. 'ഓടക്കുഴ'ലിന് 1965-ലാണ് ജ്ഞാനപീഠം ലഭിക്കുന്നത്. പദ്മഭൂഷണ് പുരസ്‌കാരവും ജി.യെ തേടിയെത്തി. 1978 ഫിബ്രവരി 2ന് അന്തരിച്ചു.\nപ്രകൃതിയുടെ സൗന്ദര്യവും വിശ്വത്തിന്റെ അമേയതയും ഉണര്‍ത്തുന്ന അത്ഭുതം, അജ്ഞേയ വിശ്വശക്തിയോടുള്ള ആരാധന, ജീവിതത്തെ ആര്‍ദ്രവും സുരഭിലവുമാക്കുന്ന പ്രേമവാത്സല്യങ്ങള്, സ്വാതന്ത്ര്യതൃഷ്ണ തുടങ്ങിയ ആദ്യകാല ഭാവങ്ങള് പിന്നീട് ജീവിതരതിയിലേക്കും ആസ്തിക്യബോധത്തിലേക്കും നീങ്ങുന്നതു കാണാം. അന്വേഷണം, എന്റെ വേളി, സൂര്യകാന്തി, ഇന്നു ഞാന് നാളെ നീ തുടങ്ങിയ പ്രശസ്ത ഭാവഗീതങ്ങളടങ്ങിയ സൂര്യകാന്തി (1933) ജി.യെ അതിപ്രശസ്തനാക്കി. ടാഗോറിന്റെ കവിതകള് ജി.യെ സ്വാധീനിച്ചിട്ടുണ്ട്. ടാഗോര്‍ക്കവിതകളുടെ പല സവിശേഷതകളും ജി.ക്കും ബാധകമാണെന്ന് നിരൂപകര് പറയുന്നു. ചന്ദനക്കട്ടില്, കല്‍വിളക്ക്, ഇണപ്രാവുകള്, ഭഗ്നഹൃദയം, ശ്വസിക്കുന്ന പട്ടട, പെരുന്തച്ചന് തുടങ്ങിയ ആഖ്യാനകവിതകള് പ്രശസ്തങ്ങളാണ്.\nകാളിദാസന്റെ മേഘസന്ദേശത്തിന് സ്രഗ്ധരാ വൃത്തത്തില് തര്‍ജമ തയ്യാറാക്കിയത് - മേഘച്ഛായ - 1944 ലാണ്.\nജി. ശങ്കരക്കുറുപ്പിനെതിരെയുയര്‍ന്ന ഏറ്റവും വലിയ വിമര്‍ശനം സുകുമാര് അഴീക്കോടിന്റേതാണ് - 'ശങ്കരക്കുറുപ്പ് വിമര്‍ശിക്കപ്പെടുന്നു'. ഈ ഗ്രന്ഥനാമംതന്നെ ശങ്കരക്കുറുപ്പിന്റെ അന്നത്തെ ഔദ്ധത്യം വ്യക്തമാക്കുന്നുണ്ട്.\nഇന്നു ഞാന്, നാളെ നീ (ഇന്നു ഞാന് നാളെ നീ)\nകാലമെന് ശിരസ്സിങ്കലണിയിക്കയായ് മുല്ല-\nമാല, ഫാലത്തില് ചേര്‍ത്തുകഴിഞ്ഞു വരക്കുറി\nവരണം വരന്‍മാത്രം ആസന്നമായിപ്പോയീ\nവരണം സനാതന നിയമം ലംഘിക്കാമോ? (എന്റെ വേളി)\nനോവുതിന്നും കരളിനേ പാടുവാ-\nനാവു നിത്യമധുരമായാര്‍ദ്രമായ് (ഹിമബിന്ദു)\nഹാ! വരും വരും നൂനമാദ്ദിനമെന് നാടിന്റെ\nനാവനങ്ങിയാല് ലോകം ശ്രദ്ധിക്കും കാലം വരും.(അഴിമുഖത്ത്)\n(നാലു ഭാഗങ്ങള്) (1923-1931)\nപഥികന്റെ പാട്ട് (1951)\nമൂന്നരുവിയും ഒരു പുഴയും (1963)\nമധുരം, സൗമ്യം, ദീപ്തം (1966)\nവിലാസലഹരി (1931) (ഒമര് ഖയ്യാമിന്റെ റുബായിയത്തിന്റെ വിവര്‍ത്തനം)\nമേഘച്ഛായ (1944) (കാളിദാസന്റെ മേഘസന്ദേശത്തിന്റെ വിവര്‍ത്തനം)\nഗദ്യോപഹാരം, ലേഖമാല, മുത്തും ചിപ്പിയും, രാക്കുയിലുകള്, ജി.യുടെ നോട്ട്ബുക്ക്, ജി.യുടെ ഗദ്യലേഖനങ്ങള്.\nആത്മകഥ: ഓര്‍മയുടെ ഓളങ്ങളില്\nഇളംചുണ്ടുകള്, ഓലപ്പീപ്പി, കാറ്റേ വാ കടലേ വാ\nContent Highlights: G Sankara Kurup birth anniversary\nമണ്ണിന്റെ മണമുള്ള കഥകാരനായിരുന്ന തകഴി ശിവശങ്കരപ്പിള്ളയുടെ ജന്മവാര്‍ഷിക ദിനമാണിന്ന്. ..\nജി. സ്മാരകത്തിന് 'വഴി' ഒരുങ്ങുന്നു\nമോഷണം, വഞ്ചന, പിടിച്ചുപറി, ലൈംഗികത്തൊഴില്... എഴുത്തുകാരന്റെ ഭൂതകാലത്തിലെന്തിരിക്കുന്നു!\nജോണ്‍സണ്‍സ് ഡിക്ഷണറിയ്ക്ക് ഇരുനൂറ്റി അറുപത്തിയാറ് വയസ്സ്!\nരംഗരാജൻ ചോദിച്ചു: 'അംബേദ്കറോ? അദ്ദേഹത്തിന് സാമ്പത്തികശാസ്ത്രത്തെക്കുറിച്ച് എന്തറിയാം?'


വ്യാജ ദിർഹ തട്ടിപ്പ്; സംഘം താമസിച്ച കെട്ടിടത്തിൽ പോലീസ് റെയ്ഡ് നടത്തിKannur Varthakal Online\nവ്യാജ ദിർഹ തട്ടിപ്പ്; സംഘം താമസിച്ച കെട്ടിടത്തിൽ പോലീസ് റെയ്ഡ് നടത്തി\nപയ്യന്നൂർ വ്യാജ ദിർഹ തട്ടിപ്പ് കേസിൽ പിടിയിലായ സംഘം പയ്യന്നൂരിൽ താമസിച്ച കെട്ടിടത്തിൽ പോലീസ് റെയ്ഡ് നടത്തി. പോലീസ് പോലീസ് കസ്റ്റഡിയിലുള്ള പ്രതികളുമായി തെളിവെടുപ്പ് തുടങ്ങി. തട്ടി പ്പ് സംഘം താമസിച്ച പയ്യന്നൂർ കോറോം റോഡിലെ ചിക്കൻ സ്റ്റാളിന് പിന്നിലെ കെട്ടിടത്തിൽ ചന്തേര എസ്.ഐ.എം വി. ശ്രീദാസും സംഘവുമാണ് റെയ്ഡ് നടത്തിയത്. മുറിയിൽ നിന്നും വ്യാജ ദിർഹവും , നിരവധി ആധാർ കാർഡും, പാൻ കാർഡുകളും 20,000 രൂപയും തട്ടിപ്പിന് നോട്ടുകെട്ടുകളായി ഉപയോഗിക്കാൻ സൂക്ഷിച്ചപേപ്പർ റോളും കണ്ടെടുത്തു. ചന്തേര ഇൻസ്പെക്ടർ പി.നാരായണന്റെ നേതൃത്വത്തിൽ എസ്.ഐ.എം.വി. ശ്രീദാസും സംഘവുമാണ് തെളിവെടുപ്പിനായി തൃക്കരിപ്പൂരിലും ഇന്ന് ഉച്ചയോടെ പ്രതികളെ എത്തിച്ചത്.. കേസിൽ റിമാന്റിൽ കഴിഞ്ഞിരുന്ന പ്രതികളെ അഞ്ച് ദിവസത്തേക്കാണ് കോടതി പോലീസ് കസ്റ്റഡിയിൽ വിട്ടത്.\nവ്യാജ ദിർഹം നൽകി ലക്ഷങ്ങൾ തട്ടിയെടുത്ത കേസിൽ പോലീസ് കസ്റ്റഡിയിൽ കഴിയുന്ന ജാർഖണ്ഡ് ഫരീദ ബാദിലെ വ്യാജ ആധാർ കാർഡുമായി ഇന്ത്യയിലെത്തിയ ബംഗ്ലാദേശ് സ്വദേശി ഫാറൂഖ് ഷെയിഖി (42)നെയും അഹമ്മദബാദ് സ്വദേശി\nഡോളിൻസിക്കാസ് എന്ന ജുവൽ അലി (30), എന്നിവരെ ചോദ്യം ചെയ്യാൻ ദേശീയ കുറ്റാന്വേഷണ ഏജൻസി ആയ എൻ.ഐ.എയും , കേന്ദ്ര ഇന്റലിജൻസ് ഉദ്യോഗസ്ഥരും ചന്തേരയിലെത്തി. സംഘം ഇന്ന് പ്രതികളെ ചോദ്യം ചെയ്യും ഇന്നലെയാണ് തിരു വനന്തപുരം , കൊച്ചി യൂണിറ്റിലെ ഉദ്യോഗസ്ഥർ എത്തിയത്.\nപയ്യന്നൂർ ,പഴയങ്ങാടി , തളിപ്പറമ്പ ഭാഗങ്ങളിൽ നിന്നുള്ള പലരുമായി ഇവർ ബിസിനസു ചെയ്തിരുന്നു. ആദ്യ ഘട്ടത്തിൽ വിശ്വാസപൂർവ്വം ബിസിനസ് നടത്തിയ സംഘം പയ്യന്നൂരിലെ വ്യാപാരി ഉൾപ്പെടെയുള്ളവരെ വ്യാജ ദിർഹം നൽകി കബളിപ്പിച്ച് കടന്നു കളയുകയായിരുന്നു തട്ടിപ്പിനിരയായവർ പെരുമ്പയിലെ താമസ സ്ഥലം കണ്ടെത്താൻ ശ്രമിച്ചെങ്കിലും തട്ടിപ്പ് സംഘം തക്കസമയത്ത് അങ്കമാലിയിലേക്ക് കടന്നിരുന്നു. ഫോണിൽ ബന്ധപ്പെട്ടെങ്കിലും സ്വിച്ച് ഓഫായിരുന്നു മാനക്കേടും ഭയവും കാരണം പിന്നീട് പോലീസിൽ പരാതി നൽകിയതുമില്ല. കൊവിഡ് സാഹചര്യം മുതലെടുത്ത് അതിഥി തൊഴിലാളികളുടെ സൗകര്യങ്ങൾ മറയാക്കിയിരുന്നു സംഘം വിലസിയത്. കേസന്വേഷണ സംഘം\nഅങ്കമാലി കേന്ദ്രീകരിച്ച് പ്രവർത്തിക്കുന്ന വൻ ഉത്തരേന്ത്യൻ തട്ടിപ്പുസംഘത്തിലെ കണ്ണികളെയാണ് പിടികൂടിയത്. കൂടുതൽ പേർ തട്ടിപ്പു സംഘത്തിൽ ഉൾപ്പെട്ടതായി പോലീസ് കണ്ടെത്തിയിട്ടുണ്ട്. ചെറുവത്തൂർ കൈതക്കാട്ടെ ഓട്ടോ ഡ്രൈവർ അബ്ദുൾ ഹനീഫ (33) യെയാണ് സംഘം ചന്തേരയിൽ കബളിപ്പിച്ചത് ആദ്യ ഘട്ടത്തിൽ 100 ദിർഹം ഒറിജനൽ നൽകി വിശ്വാസം നേടിയെടുത്ത ശേഷമാണ് തടിപ്പിനിരയാക്കിയത്.\nPrevious തടവുകാരനായ 81 കാരൻ\nNext പട്ടാപ്പകൽ യുവതിയുടെ മാലപൊട്ടിച്ചു രക്ഷപ്പെടാൻ ശ്രമിക്കുന്നതിനിടെ മോഷ്ടാവ് പോലീസ് പിടിയിൽ


സംസ്ഥാനത്ത് പാതയോരങ്ങളിൽ കൊടിമരം സ്ഥാപിക്കുന്നതിന് നിയന്ത്രണം. പാതയോരങ്ങളിൽ പുതിയ കൊടിമരങ്ങൾ സ്ഥാപിക്കുന്നത് അനുവദിക്കരുതെന്ന് ഹൈക്കോടതി\nWeb Team | 05-11-2021\nസംസ്ഥാനത്ത് പാതയോരങ്ങളിൽ കൊടിമരം സ്ഥാപിക്കുന്നതിനെതിരെ കേരള ഹൈക്കോടതി. കൊടിമരം സ്ഥാപിക്കാൻ മുൻകൂർ അനുമതി വാങ്ങണമെന്നാണ് കോടതിയുടെ ഉത്തരവ്. സംസ്ഥാനത്തുടനീളം തോന്നുംപടി കൊടിമരങ്ങൾ സ്ഥാപിച്ചിരിക്കുകയാണ്. ഇത് നിയമവ്യവസ്ഥയുടെ തകർച്ചയാണ് സൂചിപ്പിക്കുന്നതെന്ന് കോടതി ചൂണ്ടിക്കാട്ടി.\nകേരളത്തിന്റെ മുക്കിലും മൂലയിലും പൊതു ഇടങ്ങളിൽ കൊടിമരങ്ങളാണെന്ന് കോടതി ചൂണ്ടിക്കാട്ടി.\nഇത്തരം കൊടിമരങ്ങൾ പലപ്പോഴും ക്രമസമാധാന പ്രശ്‌നങ്ങളുണ്ടാക്കുന്നു. റോഡ് അരികിലും പൊതു ഇടങ്ങളിലും കൊടിമരങ്ങൾ സ്ഥാപിക്കുന്നത് എന്ത് അടിസ്ഥാനത്തിലെന്ന് ജസ്റ്റിസ് ദേവൻ രാമചന്ദ്രൻ ചോദിക്കുന്നു.\nഇത്തരത്തിൽ അനധികൃതമായി കൊടിമരങ്ങൾ സ്ഥാപിക്കുന്നത് തടയണമെന്നും കോടതി നിർദേശിച്ചു. ഇത്തരത്തിൽ കൊടിമരങ്ങൾ സ്ഥാപിക്കുന്നത് ഭൂസംരക്ഷണ നിയമത്തിന് വിരുദ്ധമാണെന്നും കോടതി പറഞ്ഞു.\nമന്നം ഷുഗർമില്ലിന്റെ കവാടത്തിൽ സ്ഥാപിച്ച കൊടിമരങ്ങൾ നീക്കം ചെയ്യണമെന്ന ഹർജിയിലാണ് ഹൈക്കോടതി ഉത്തരവ്. തദ്ദേശ സ്വയംഭരണ വകുപ്പ് സെക്രട്ടറിയെ നേരത്തെ കോടതി കേസിൽ കക്ഷി ചേർത്തിരുന്നു. കേസിൽ നവംബർ ഒന്നിന് സർക്കാർ നിലപാട് അറിയിക്കണമെന്നും കോടതി ആവശ്യപ്പെട്ടിരുന്നു.\nPublic Info Kerala High Court Installation of masts\nAlso Read » കോവിഡ് വ്യാപനം : സംസ്ഥാനത്തെ പുതിയ നിയന്ത്രണങ്ങൾ ഇങ്ങനെ


Dimitar Berbatov: ഒരുമിച്ച് ഉറങ്ങുന്നത് പോലെ ആയിരുന്നു ആ ഗോളടി... മികച്ച സഹസ്‌ട്രൈക്കറെ വെളിപ്പെടുത്തി സൂപ്പർതാരം! - dimitar berbatov revealsasurprising name as his greatest strike partner | Samayam Malayalam\ndimitar berbatov revealsasurprising name as his greatest strike partner\nഒരുമിച്ച് ഉറങ്ങുന്നത് പോലെ ആയിരുന്നു ആ ഗോളടി... മികച്ച സഹസ്‌ട്രൈക്കറെ വെളിപ്പെടുത്തി സൂപ്പർതാരം!\nMuralidharan Ak | Samayam Malayalam | Updated: 07 Apr 2020, 08:10:00 PM\nമാഞ്ചസ്റ്റര് യുനൈറ്റഡിന്റെയും ടോട്ടനം ഹോസ്പറിന്റെയും ഗോള് മെഷീനായിരുന്ന ദിമിറ്റര് ബെര്‍ബറ്റോവ് മികച്ച സഹസ്‌ട്രൈക്കര് ആരെന്ന് വെളിപ്പെടുത്തിയിരിക്കുന്നു. വെയിന് റൂണിയോ, റോബി കീനോ അല്ല ആ താരം.\nക്രിസ്റ്റിയാനോയുടെ പകരക്കാരനായി മാഞ്ചസ്റ്റര് ടീമിലെത്തിച്ചത് ദിമിറ്റര് ബെര്‍ബറ്റോവിനെ\nവെയിന് റൂണി, കാര്‍ലോസ് ടെവസ് എന്നിവര്‍ക്കൊപ്പം യുനൈറ്റഡില് തിളങ്ങി\nബയെര് ലെവര്‍കൂസനൊപ്പം ചാമ്പ്യന്‍സ് ലീഗ് ഫൈനല് കളിച്ച താരം\nദിമിറ്റര് ബെര്‍ബറ്റോവ് എന്ന ബള്‍ഗേറിയന് സ്‌ട്രൈക്കറെ ഇംഗ്ലീഷ് പ്രീമിയര് ലീഗ് ആരാധകര്‍ക്ക് മറക്കാന് സാധിക്കുമോ? ടോട്ടനം ഹോസ്പറിന്റെ റോബി കീന്, മാഞ്ചസ്റ്റര് യുനൈറ്റഡില് വെയിന് റൂണി, കാര്‍ലോസ് ടെവസ് എന്നിവര്‍ക്കൊപ്പം ഗോളടിയുടെ മാസ്മരികത പ്രദര്‍ശിപ്പിച്ച താരം.\nക്രിസ്റ്റ്യാനോ റൊണാള്‍ഡോയുടെ പകരക്കാരനായിട്ടാണ് ബെര്‍ബറ്റോവ് മാഞ്ചസ്റ്റര് യുനൈറ്റഡിലെത്തിയത്. വിഖ്യാത പരിശീലകന് അലക്‌സ് ഫെര്‍ഗൂസന്റെ പ്രതീക്ഷക്കൊത്തുയരാന് ബെര്‍ബറ്റോവിന് സാധിച്ചിരുന്നു. സഹസ്‌ട്രൈക്കര്‍മാരുമായി മികച്ച ഒത്തിണക്കം കാണിക്കുന്ന താരമായിരുന്നു ബെര്‍ബറ്റോവ്. സ്വാഭാവികമായും ബള്‍ഗേറിയന് സ്‌ട്രൈക്കറോട് ആ ചോദ്യം ഉയര്‍ന്നു. കൂടെ കളിച്ച സ്‌ട്രൈക്കര്‍മാരില് ആരോടാണ് കൂടുതല് പ്രിയം?\nവെയിന് റൂണിയോ റോബി കീനോ ആകും ഉത്തരം എന്ന് കൂടുതല് പേരും പ്രതീക്ഷിച്ചു കാണും. കാരണം, ഗംഭീര ഒത്തിണക്കത്തോടെ കളിച്ചവരായിരുന്നു ഇവര്. പക്ഷേ, ബെര്‍ബറ്റോവിന്റെ മറുപടി ഫുട്‌ബോള് നിരീക്ഷകരില് പോലും അതിശയം ജനിപ്പിച്ചു. ജര്‍മന് ബുണ്ടസ് ലിഗയില് ബയെര് ലെവര്‍കൂസനില് കളിച്ചപ്പോള് ഫ്രാന്‍സക്കൊപ്പം ഗോളടിച്ചതാണ ഏറ്റവും മികച്ചതെന്ന് ബെര്‍ബറ്റോവ് ഓര്‍ത്തെടുത്തു.\nബ്രസീലിയന് ക്ലബ്ബായ സാവോ പോളോയില് നിന്നാണ് ഫ്രാന്‍സയെ ബയെര് ലെവര്‍കൂസന് സ്വന്തമാക്കിയത്. അതാകട്ടെ, അവരുടെ ഇതിഹാസ താരം ഉല്‍ഫ് കിര്‍സ്റ്റന് പകരമായിട്ട്. രണ്ടാമത്തെ സീസണില് ഫ്രാന്‍സ ജര്‍മനിയില് പതിനാല് ലീഗ് ഗോളുകളും പതിമൂന്ന് അസിസ്റ്റും നടത്തി. ആസീസണില് ബെര്‍ബറ്റോവ് പതിനാറ് ഗോളുകള് നേടിയത്.\nലെവര്‍കൂസനില് എനിക്ക് മികച്ച കൂട്ടുണ്ടായിരുന്നു, ഫ്രാന്‍സയെന്നാണ് ആ താരത്തിന്റെ പേര്. ഞങ്ങളൊരുമിച്ച് ധാരാളം ഗോളുകള് നേടി. ഒരു സീസണില് ഞങ്ങള് 4-1ന് ബയേണ് മ്യൂണിക്കിനെ തകര്‍ത്തു. രണ്ട് ഗോളുകള് വീതം ഞങ്ങള് നേടി. ഒരു സഖ്യം ക്ലബ്ബിന്റെ വലിയ വിജയങ്ങളില് നിര്‍ണായകമാകുന്നത് മഹത്തരമാണ്. ബയെര് ലെവര്‍കൂസനില് ഞങ്ങള് ഒരുമിച്ചപ്പോള് അത് ഏറ്റവും മികച്ചതായി - ബെര്‍ബറ്റോവ് പറഞ്ഞു.\nഒരുകിടക്ക പങ്കിടുന്നത് പോലെയായിരുന്നു ഞങ്ങളുടെ ഗോളടി. ആന്‍ഡി കോളും ഡൈ്വറ്റ് യോര്‍ക്കും പോലൊരു കൂട്ടുകെട്ടായിരുന്നു അതെന്നും ബള്‍ഗേറിയന് താരം പറഞ്ഞു. 2001-02 സീസണായിരുന്നു ഫ്രാന്‍സ-ബെര്‍ബറ്റോവ് കൂട്ടുകെട്ടിലെ മികച്ചത്. ബുണ്ടസ് ലിഗ, ജര്‍മന് കപ്പ്, ചാമ്പ്യന്‍സ് ലീഗ് എന്നിങ്ങനെ മൂന്ന് ചാമ്പ്യന്‍ഷിപ്പിലും റണ്ണേഴ്‌സപ്പായിരുന്നു. ചാമ്പ്യന്‍സ് ലീഗില് സിനദിന് സിദാന്റെ വിഖ്യാത ഗോളിലാണ് ബയെര് ലെവര്‍കൂസന് ഫൈനലില് പരാജയപ്പെട്ടത്.\nഞങ്ങള് ചാമ്പ്യന്‍സ് ലീഗിന്റെ ഫൈനലില് എത്തുമെന്ന് പ്രതീക്ഷിച്ചതല്ല. പക്ഷേ, മികച്ച ടീം തന്നെയായിരുന്നു ബയെര് ലെവര്‍കൂസന്റേത്. ഫൈനലില് എതിരാളി റയല് മാഡ്രിഡ്. റൗള്, സിദാന്, ഫിഗോ, റോബര്‍ട്ടോ കാര്‍ലോസ് എന്നിവരുടെ നിര. ആ ടീമിന്റെ ആരാധകരായിരുന്നു ഞങ്ങള്. വലിയ മത്സരങ്ങള് ജയിക്കേണ്ടത് എങ്ങനെയെന്ന് സിദാന് പഠിപ്പിച്ചു തന്നു - ബെര്‍ബറ്റോവിന്റെ ഓര്‍മയില് ആ ഗോള് നിറഞ്ഞു.\nബയേണ് മ്യൂണിക്കിന്‍റെ സഹപരിശീലകനാകാന് ജര്‍മ്മന് ഇതിഹാസം ക്ലോസെ എത്തുന്നുആര്‍ട്ടിക്കിള് ഷോ\nമാഞ്ചസ്റ്റര് യുനൈറ്റഡ് ദിമിറ്റര് ബെര്‍ബറ്റോവ് Manchester United Football Dimitar Berbatov\nWeb Title : dimitar berbatov revealsasurprising name as his greatest strike partner


കാറ്റലോണിയ വിഘടനവാദികളുമായി ചര്‍ച്ചക്ക് തയ്യാറെടുക്കുന്ന പ്രധാനമന്ത്രിക്കെതിരെ സ്‌പെയിനില് തീവ്രവലതുപക്ഷക്കാരുടെ വന് പ്രതിഷേധം - Rose Malayalam | Rose Malayalam\nകാറ്റലോണിയ വിഘടനവാദികളുമായി ചര്‍ച്ചക്ക് തയ്യാറെടുക്കുന്ന പ്രധാനമന്ത്രിക്കെതിരെ സ്‌പെയിനില് തീവ്രവലതുപക്ഷക്കാരുടെ വന് പ്രതിഷേധം\nUpdated on 11-02-2019 at 7:52 am\nകാറ്റലോണിയ വിഘടനവാദികളുമായി ചര്‍ച്ചക്ക് തയ്യാറെടുക്കുന്ന പ്രധാനമന്ത്രിക്കെതിരെ സ്‌പെയിനില് വന് പ്രതിഷേധം. വലതുപക്ഷ പാര്‍ട്ടികളാണ് പ്രക്ഷോഭത്തിന് നേതൃത്വം നല്‍കുന്നത്. പ്രധാനമന്ത്രി രാജ്യത്തെ വഞ്ചിക്കുകയാണെന്ന് പ്രതിഷേധക്കാര് കുറ്റപ്പെടുത്തി. രാജ്യത്തെ പ്രധാന വലതുപക്ഷ പാര്‍ട്ടികളായ പിപി, സിറ്റിസണ് തുടങ്ങിയ പാര്‍ട്ടികളുടെ നേതൃത്വത്തില് സംഘടിപ്പിക്കപ്പെട്ട പ്രക്ഷോഭമാണിത്. മാഡ്രിഡിലായിരുന്നു സമരം. കാറ്റലോണിയ വിഘടനവാദികളുമായുള്ള പ്രധാനമന്ത്രി പെട്രോ സാഞ്ചസിന്റെ അനുനയ നീക്കമാണ് പ്രതിഷേധത്തിന് കാരണം.\nകാറ്റലോണിയ വിഘടനവാദികളുമായി അനുരഞ്ജന ചര്‍ച്ച നടത്താനുള്ള പെഡ്രോ സാഞ്ചസിന്റെ നീക്കം രാജ്യദ്രോഹവും രാഷ്ട്രവഞ്ചനയുമാണെന്ന് പ്രതിപക്ഷം ആരോപിച്ചു. വിഘടനവാദികളുമായി വട്ടമേശ ചര്‍ച്ച നടത്താനായി പ്രത്യേക പ്രതിനിധിയെ നിയമിക്കാനാണ് സ്പാനിഷ് സര്‍ക്കാരിന്റെ നീക്കം. എന്നാല്, ഇക്കാര്യം വിഘടനവാദികള് നിരസിച്ചിട്ടുണ്ട്. പുതിയ സ്വതന്ത്ര വോട്ടെടുപ്പാണ് തങ്ങള്‍ക്ക് വേണ്ടതെന്നാണ് ഇവരുടെ നിലപാട്. എന്നാല്, വലതുപക്ഷ കക്ഷികളെ പോലെ തന്നെ ഭരണകക്ഷിയായ സോഷ്യലിസ്റ്റുകളും കാറ്റലന് സ്വാതന്ത്ര്യത്തിന് എതിരാണ്.\nകാറ്റലോണിയ സ്‌പെയിന് വിട്ടുപോകുന്നതിനെ എതിര്‍ക്കുന്ന സര്‍ക്കാരാണെങ്കിലും, വിഘടനവാദികള് നടത്തുന്ന പ്രക്ഷോഭം തണുപ്പിക്കുക എന്ന ലക്ഷ്യത്തോടെയാണ് അവരുമായി ചര്‍ച്ചക്ക് പെട്രോ സര്‍ക്കാര് മുന്‍കയ്യെടുത്തത്. മാത്രമല്ല അടുത്തയാഴ്ച പാര്‍ലമെന്റില് ബജറ്റുമായി ബന്ധപ്പെട്ട് നിര്‍ണായക വോട്ടെടുപ്പ് നടക്കുന്നുണ്ട്. ഇതില് കാറ്റലോണിയയിലെ പ്രമുഖ പാര്‍ട്ടികളുടെ പിന്തുണ ആവശ്യമാണ്. ഇക്കാര്യം കൂടി മുന്നില് കണ്ടാണ് പെട്രോ സര്‍ക്കാര് വിഘടനവാദികളുമായി ചര്‍ച്ച നടത്താന് തീരുമാനിച്ചത്.\nമധ്യ വലതുപക്ഷ കക്ഷിയായ പോപുലര് പാര്‍ട്ടി (പി.പി), സിറ്റിസണ്‍സ് പാര്‍ട്ടി, വോക്സ് പാര്‍ട്ടി എന്നിവയുടെ നേതൃത്വത്തിലാണ് പ്രകടനം നടന്നത്. രാജ്യത്തെ വഞ്ചിക്കാനാണ് പ്രധാനമന്ത്രിയുടെ നീക്കമെന്നും ഇതിനാല് 2020ലേക്ക് നിശ്ചയിച്ച തെരഞ്ഞെടുപ്പ് നേരത്തെ നടത്തണമെന്നും സമരക്കാര് ആവശ്യപ്പെട്ടു. മാഡ്രിഡിലെ കോളന് ചത്വരമടക്കം പ്രധാന തെരുവീഥികളെല്ലാം ഇന്നലെ സമരക്കാര് കീഴടക്കിയിരുന്നു. 45,000ത്തോളം പേര് റാലിയില് പങ്കെടുത്തെന്നാണ് പൊലിസ് കണക്ക്.


പാലും ചിക്കനും ഒന്നിച്ച് കഴിക്കാമോ?\nFirst Published 1, Apr 2018, 9:30 AM IST\nമൽസ്യ വിഭവങ്ങൾക്കൊപ്പം പാൽ കഴിക്കരുതെന്ന് പറയാറുണ്ട്.\nഒരു വലിയ ഗ്ലാസ് പാൽ കുടിക്കുന്നത് ഇന്ത്യയിലെ അമ്മമാരുടെ പുരാതന കാലം മുതലുള്ള പോഷകഹാര ശീലങ്ങളിൽപെട്ടതാണ്. അളവില്ലാത്ത പോഷകഗുണം പാലിനെ സമീകൃത ആഹാരമാക്കി മാറ്റുന്നു. പ്രോട്ടീൻ, കാർബോ ഹൈഡ്രേറ്റ്, കൊഴുപ്പ്, ഫൈബർ ഇരുമ്പ് തുടങ്ങിയ അവശ്യ പോഷകഘടകങ്ങളെല്ലാം പാലിൽ അടങ്ങിയിട്ടുണ്ട്. എന്നാൽ പാൽ കുടിക്കുന്ന സമയം സംബന്ധിച്ച് പലരും ബോധവാൻമാരല്ല. മൽസ്യ വിഭവങ്ങൾക്കൊപ്പം പാൽ കഴിക്കരുതെന്ന് പറയാറുണ്ട്.\nഇതുപോലെ തന്നെ ഭക്ഷണക്രമത്തിൽ പ്രശ്നം ഉണ്ടാക്കുന്നതാണ് കോഴിയിറച്ചി വിഭവങ്ങൾക്കൊപ്പം പാൽ കഴിക്കുന്നതെന്നും പറയാറുണ്ട്. ഇവ വെള്ളപ്പാണ്ടിന് കാരണമാകുമെന്നും പറയാറുണ്ട്. ഇൗ നിർദേശത്തിന് പിന്നിലെ യാഥാർഥ്യമെന്താണ്? മെലാനിന്‍റെ കുറവാണ് പ്രാഥമികമായി വെള്ളപ്പാണ്ടിനുള്ള കാരണം. ശരീരത്തിലെ മെലാനൊസൈറ്റ്സ് പ്രവർത്തനം നിലക്കുമ്പോള് ആണ് വെള്ള അടയാളങ്ങൾ രൂപപ്പെടുന്നത്.\nചർമത്തിലെ മെലാനിനെ ഉൽപ്പാദിപ്പിക്കുന്ന കോശങ്ങളാണ് മെലാനോ സൈറ്റ്സ്. ഇവയാണ് ചർമത്തിന് നിറം നൽകുന്നത്. ശരീരത്തിലെ ആന്‍റിബോഡീസ് ലിംഫോസൈറ്റ്സ് എന്നിവയുമായി ബന്ധപ്പെട്ടുണ്ടാകുന്ന ഒാട്ടോ ഇമ്യൂൺ തകരാറാണ് ശരീരത്തിൽ ഇൗ അവസ്ഥ സൃഷ്ടിക്കുന്നതെന്ന് ഗവേഷകർ കണ്ടെത്തിയിട്ടുണ്ട്. എന്നാൽ കോഴി ഇറച്ചി വിഭവങ്ങൾക്ക് ശേഷം പാൽ കുടിക്കുന്നതും ശരീരത്തിൽ വെള്ളപാടുകൾ ഉണ്ടാകുന്നതും തമ്മിൽ ബന്ധപ്പെടുത്താവുന്ന ശാസ്ത്രീയ തെളിവുകൾ ഇതുവരെ ലഭിച്ചിട്ടില്ല.\nഏതാനും വർഷങ്ങൾക്ക് മുമ്പ് മത്സ്യവും പാലും ഒന്നിച്ച് കഴിക്കുന്നത് സംബന്ധിച്ച് വിവാദമുണ്ടായിരുന്നു. എന്നാൽ ക്ലിനിക്കൽതലത്തിൽ ഇക്കാര്യത്തിൽ ഒന്നും തെളിയിക്കാനായിട്ടില്ല. കോഴി ഇറച്ചിയുടെ കാര്യത്തിലും ഇതുതന്നെയാണ് സ്ഥിതി. എന്നാൽ ഇൗ ഭക്ഷണങ്ങൾക്കിടയിൽ ചെറിയ ഇടവേള നൽകുന്നത് നല്ലതാണെന്ന് ഉപദേശിക്കുന്ന വിദഗ്ദരുമുണ്ട്. അമിതമായ അളവിലെ പ്രോട്ടീൻ യൂറിക് ആസിഡിന്‍റെ ഉൽപ്പാദനം വർധിപ്പിക്കാൻ വഴിവെക്കുമെന്നും ഇവർ ചൂണ്ടിക്കാട്ടുന്നു. അതുകൊണ്ട് തന്നെ അരമണിക്കൂർ ഇടവേള നല്ലതാണെന്നും ഇവർ ചൂണ്ടിക്കാട്ടുന്നു.


Balasaheb Thorat Reply To Shard Pawar On India-China Border Conflict | മധ്യത്തില് രാഹുല്; ഇരുപുറവും പാര്‍ട്ടി തലവന്മാരുടെ പോര്; അതിര്‍ത്തി സംഘര്‍ഷം മഹാരാഷ്ട്രയിലേക്ക് - Malayalam Oneindia\n58 min ago സംസ്ഥാനത്ത് ഇന്നും നാളെയും സമ്പൂര്‍ണ ലോക്ക്ഡൗണ്; മദ്യശാലകള് തുറക്കില്ല, പൊതുഗതാഗതം അനുവദിക്കില്ല\nUpdated: Mon, Jun 29, 2020, 12:16 [IST]\nമുംബൈ: ഇന്ത്യ-ചൈന അതിര്‍ത്തി സംഘര്‍ഷവുമായി ബന്ധപ്പെട്ട് കോണ്‍ഗ്രസ് നേതാവ് രാഹുല് ഗാന്ധിക്കെതിരെ രംഗത്തെത്തിയ എന്‍സിപി നേതാവ് ശരദ് പവാറിന് മറുപടിയുമായി മഹാരാഷ്ട്ര കോണ്‍ഗ്രസ് അധ്യക്ഷന് ബാലാസാഹേബ് തോറത്ത്. ഇന്ത്യ-ചൈന അതിര്‍ത്തി സംഘര്‍ഷത്തില് കോണ്‍ഗ്രസ് സര്‍ക്കാരിനൊപ്പമാണെന്നും എന്നാല് അതിന്റെ അര്‍ത്ഥം സര്‍ക്കാരിനെതിരെ ചോദ്യങ്ങള് ഉയര്‍ത്തരുതെന്ന് അല്ലായെന്നും കോണ്‍ഗ്രസ് നേതാവ് തുറന്നടിച്ചു.\nമഹാരാഷ്ട്ര സഖ്യസര്‍ക്കാരിലെ ഇരു കക്ഷികളാണ് എന്‍സിപിയും കോണ്‍ഗ്രസും. ഇതിനകം തന്നെ സഖ്യത്തില് ചില വിള്ളലുകള് ഉടലെടുത്തിട്ടുണ്ട്. മഹാരാഷ്ട്ര സര്‍ക്കാരില് തങ്ങള്‍ക്ക് വേണ്ടത്ര പ്രാതിനിധ്യം ലഭിക്കുന്നില്ലായെന്നാണ് കോണ്‍ഗ്രസിന്റെ പരാതി. അതിനിടെ നേതാക്കള് തമ്മില് പരസ്പരം രംഗത്തെത്തുന്നത്.\nരാജ്യസുരക്ഷയെ രാഷ്ട്രീയ വല്‍ക്കരിക്കരുത് എന്നായിരുന്നു രാഹുല് ഗാന്ധിയോടുള്ള ശരദ്പവാറിന്റെ പരാമര്‍ശം. 1962 ലെ യുദ്ധത്തിന് ശേഷം 45000 സ്‌ക്വയര് കിലോമീറ്റര് ഇന്ത്യന് ഭൂപ്രദേശം ചൈന പിടിച്ചെടുത്തെന്ന കാര്യം മറക്കരുതെന്നും ശരദ് പവാര് രാഹുലിനെ ഓര്‍മ്മിപ്പിച്ചു.\nഗല്‍വാന് താഴ്വരയില് നടന്ന സംഭവങ്ങള് പ്രതിരോധ മന്ത്രിയുടെ പരാജയമാണെന്ന തരത്തില് വിലിരുത്താറായിട്ടില്ല. സൂഷ്മതയോടെ കൈകാര്യം ചെയ്യേണ്ടി വിഷയമാണിത്. പ്രകോപനപരമായി പെരുമാറിയത് ചൈനയാമെന്നും സത്താറയില് മാധ്യമപ്രവര്‍ത്തകരോട് സംസാരിക്കവെ മുന് കോണ്‍ഗ്രസ് നേതാവ് കൂടിയായ ശരദ് പവാര് പറഞ്ഞു.\nഇതില് ശരദ് പവാറിന് വ്യക്തമായ മറുപടിയുമായി രംഗത്തെത്തിയിരിക്കുകയാണ് ബാലാസേഹേബ് തോറോത്ത്. ഇതോടെ സംഭവം ചേരി തിരിഞ്ഞ രാഷ്ട്രീയ ആരോപണ പ്രത്യാരോപണങ്ങള്‍ക്ക് വഴി വെച്ചിരിക്കുകയാണ്. രാഹുലിന്റെ ചോദ്യങ്ങള് ജനങ്ങളുടെ ആശങ്കയാണെന്നും അവരുടെ മനസിലെ ചോദ്യങ്ങള് ആണെന്നും തോറോത്ത് തിരിച്ചടിച്ചു.\nഅതിര്‍ത്തി സുരക്ഷയെ സംബന്ധിച്ച് രാഹുല് ഉയര്‍ത്തിയ ചോദ്യങ്ങള് രാഷ്ട്രീയമല്ല. അത് ജനങ്ങള് നല്‍കിയ ഉത്തരവാദിത്തമാണ്. 1962 ല് എന്ത് സംഭവിച്ചുവെന്നത് ഇന്നത്തെ സംഭവങ്ങളുമായി താരതമ്യപ്പെടുത്താന് പാടില്ല. 45 വര്‍ഷത്തിനിടയില് ഇന്ത്യ- ചൈന അതിര്‍ത്തിയില് ഒരു സൈനികന് പോലും കൊല്ലപ്പെട്ടിട്ടില്ല. എന്നാല് ചൈനയുടെ കടന്നുകയറ്റത്തെ തുടര്‍ന്ന് നമ്മുടെ 30 സൈനികര് കൊല്ലപ്പെട്ടു. തോറോത്ത് മറുപടി നല്‍കി.\nഇന്ത്യയുടെ അതിര്‍ത്തിയിലേക്ക് ആരും കടന്ന് കയറിയില്ലെന്ന് പ്രധാനമന്ത്രി നരേന്ദ്രമോദി പറയുമ്പോള് മരിച്ചുവീണ ഇന്ത്യന് സൈനികര് അതിര്‍ത്തിക്കപ്പുറത്തേക്ക് നുഴഞ്ഞുകയറുന്ന സൈനികരായി മാറുന്നു. ഈ വാദം കോണ്‍ഗ്രസിനെ പോലെ ശരദ് പവാറിനേയും ദുഃഖിപ്പിക്കുന്നതായിരിക്കുമെന്നും ബാലാസാഹേബ് തോറോത്ത് പറഞ്ഞു.\nരാജ്യത്തിന്റെ പൊതുതാല്‍പര്യം കണക്കിലെടുത്താണ് രാഹുല്‍ഗാന്ധി തന്റെ ആശങ്ക പ്രകടിപ്പിച്ചത്. പ്രധാനമന്ത്രി മന്‍കി ബാത്ത് പരിപാടിയില് ചൈനയുടെ കടന്നുകയറ്റത്തെക്കുറിച്ച് ഒരുവാക്ക് പോലും മിണ്ടിയിട്ടില്ലല്ലോയെന്നും ഇത് മൗനം പാലിക്കാനുള്ള സമയമല്ല. കോണ്‍ഗ്രസിന്റെ നിര്‍ദേശങ്ങളെ ബിജെപി രാഷ്ട്രീയമായി കാണേണ്ടതില്ല. രാജ്യത്തെ ബാധിക്കുന്ന കാര്യമാണെങ്കില് രാഹുലും കോണ്‍ഗ്രസും ചോദ്യങ്ങള് ചോദിക്കുന്നത് തുടരുമെന്നും തോറോത്ത് വ്യക്തമാക്കി.\nindo china rahul gandhi sharad pawar maharashtra assembly elections 2019 maharashtra ചൈന രാഹുല് ഗാന്ധി\nBalasaheb Thorat Reply To Shard Pawar On India-China Border Conflict


Obituary| പ്രശസ്ത അർബുദ രോഗ വിദഗ്ധൻ ഡോ. എം കൃഷ്ണൻ നായർ അന്തരിച്ചു| Renowned oncologist Dr. M Krishnan Nair passes away – News18 Malayalam\nസംസ്കാരം ഉച്ചക്ക് ഒന്നരയോടെ തിരുവനന്തപുരം ശാന്തികവാടത്തിൽ നടക്കും.\nDr. M Krishnan Nair\nLast Updated : October 28, 2021, 11:06 IST\nതിരുവനന്തപുരം: പ്രശസ്ത അർബുദ രോഗ വിദഗ്ധൻ(oncologist) ഡോ. എം കൃഷ്ണൻ നായർ (81) അന്തരിച്ചു. തിരുവനന്തപുരം റീജണൽ കാൻസർ സെന്‍റർ (Regional Cancer Centre, Thiruvananthapuram)സ്ഥാപക ഡയറക്ടറാണ്. അർബുദരോഗ ചികിത്സാ മേഖലയിലെ സംഭാവനകൾക്ക് രാജ്യം പത്മശ്രീ (Padma Shri) നൽകി ആദരിച്ചിട്ടുണ്ട്.\nഒരു ദശകത്തിലേറെക്കാലം ലോകാരോഗ്യ സംഘടനയിൽ കാൻസറിനെക്കുറിച്ചുള്ള വിദഗ്ധ ഉപദേശക സമിതിയിൽ സേവനമനുഷ്ഠിച്ചിട്ടുണ്ട്. ദേശീയ കാൻസർ നിയന്ത്രണ പദ്ധതി തയ്യാറാക്കിയ വിദഗ്ധ സംഘത്തിലും അംഗമായിരുന്നു.\nഡബ്ല്യുഎച്ച്ഒ ഡയറക്ടര് ജനറല്, ഡബ്ല്യുഎച്ച്ഒ, കാന്‍സര് ടെക്‌നിക്കല് ഗ്രൂപ്പ് (സി.ടി.ജി) എന്നിവയുടെ ഉപദേശക സമിതിയില് ഇന്ത്യയില് നിന്നുള്ള ഏക അംഗമായിരുന്നു അദ്ദേഹം.\nAlso Read-ദത്തെടുക്കൽ: മൂന്നംഗ പാര്‍ട്ടി കമ്മീഷൻ റിപ്പോർട്ട് രണ്ടാഴ്ചയ്ക്കകം, കമ്മീഷനിൽ വനിതാ നേതാവ് വേണമെന്ന് അനുപമ\nഡോ. എം കൃഷ്ണൻ നായരുടെ നിര്യാണത്തിൽ മന്ത്രി വി ശിവൻകുട്ടി അനുശോചനം രേഖപ്പെടുത്തി. ഏഷ്യയിലെ തന്നെ ഏറ്റവും വലിയ കാൻസർ ചികിത്സാ - ഗവേഷണ സെന്ററുകളിൽ ഒന്നായി തിരുവനന്തപുരം ആർ സി സിയെ മാറ്റിയെടുക്കുന്നതിൽ സ്ഥാപക ഡയറക്ടർ എന്ന നിലയിൽ പദ്മശ്രീ ഡോ. എം കൃഷ്ണൻ നായരുടെ പങ്ക് വലുതായിരുന്നുവെന്ന് മന്ത്രി പറഞ്ഞു.\nഅദ്ദേഹത്തിന്റെ കുടുംബത്തിന്റെ ദു:ഖത്തോടൊപ്പം പങ്കുചേരുന്നുവെന്നും മന്ത്രി ഫെയ്സ്ബുക്കിൽ കുറിച്ചു.\nകേരളത്തിലെ കാന്‍സര് ചികിത്സാരംഗത്ത് നൂതന മാറ്റങ്ങള്‍ക്ക് തുടക്കമിട്ട ഡോ എം. കൃഷ്ണന് നായരുടെ നിര്യാണത്തില് പ്രതിപക്ഷ നേതാവും അനുശോചിച്ചു. റീജണല് കാന്‍സര് സെന്ററിന്റെ സ്ഥാപക ഡയറക്ടറായ കൃഷ്ണന് നായര്, ആര്.സി.സിയെ ഇന്ത്യയിലെ തന്നെ ഏറ്റവും വലിയ കാന്‍സര് ഗവേഷണ കേന്ദ്രമാക്കി മാറ്റി. ലോകാരോഗ്യ സംഘടനയുടെ കാന്‍സര് ഉപദേശക സമിതി അംഗമായിരുന്ന അദ്ദേഹം ദേശീയ കാന്‍സര് നിയന്ത്രണ പരിപാടിയുടെ ഭാഗമായും ശ്രദ്ധേയമായ പ്രവര്‍ത്തനം നടത്തിയിട്ടുണ്ട്.\nഇന്ത്യയില് ആദ്യമായി കുട്ടികള്‍ക്കു വേണ്ടി സൗജന്യ കാന്‍സര് ചികിത്സ ആര്.സി.സിയില് ആരംഭിച്ചത് ഡോ കൃഷ്ണന് നായരാണ്. കാന്‍സര് ചികിത്സാരംഗത്തെ നിസ്തുല സംഭാവനകള് പരിഗണിച്ച് രാജ്യം അദ്ദേഹത്തെ പദ്മശ്രീ നല്‍കി ആദരിച്ചിട്ടുണ്ട്. അദ്ദേഹത്തിന്റെ നിര്യാണത്തില് കുടുംബത്തിന്റെയും സുഹൃത്തുക്കളുടെയും സഹപ്രവര്‍ത്തകരുടെയും ദുഃഖത്തില് പങ്കുചേരുന്നുവെന്നും പ്രതിപക്ഷ നേതാവ്.\nFirst published: October 28, 2021, 09:45 IST\nobit newsobituaryRCC Thiruvananthapuram